UFFIĊĊJU TAL-PRIM MINISTRU RAPPORT ANNWALI 2016-2017 L-UFFIĊĊJU TAS-SEGRETARJU PERMANENTI (STRATEĠIJA U IMPLIMENTAZZJONI) L-Uffiċċju tas-Segretarju Permanenti (Strateġija u Implimentazzjoni) fi ħdan l-Uffiċċju tal-Prim Ministru huwa responsabbli għall-implimentazzjoni ta' proġetti kbar; formulazzjoni u direzzjoni tal- politika; l-iżvilupp strateġiku settorjali; u l-emendar u l-abbozzar tal-leġiżlazzjonijiet. Dan l-Uffiċċju ġie inkarigat mis-Segretarju Permanenti Ewlieni b'bosta proġetti, fosthom dawn li ġejjin: Il-Proġett CONvErGE Ir-Risposta għar-Rapport tal-Awditur Ġenerali dwar il-Kontijiet Pubbliċi Il-Presidenza Ewropea It-Tnedija ta' Mobile Government (mServices) Is-Simplifikazzjoni ta' Formoli Is-Simplifikazzjoni tar-Regolamenti tal-Finanzi u r-Riforma fix-Xiri Pubbliku Il-Unit tal-Implimentazzjoni – Il-Moniteraġġ tal-Implimentazzjoni tal-Miżuri (Baġit u Simplifikazzjoni u KPIs) Ir-Riforma u l-Kordinament tal-Ispezzjonijiet mill-Gvern   L-Istitut għas-Servizzi Pubbliċi  Il-Management Efficiency Unit Ir-Risposta għar-Rapport tal-Awditur Ġenerali dwar il-Kontijiet Pubbliċi Mis-sena 2016 'l hawn, is-Servizz Pubbliku ppubblika r-reazzjoni uffiċjali tiegħu għar-rapport annwali tal-Uffiċċju Nazzjonali tal-Verifika. F'din il-pubblikazzjoni hemm miġbur dak li ġie implimentat s'issa sabiex jiġu indirizzati r-rakkomandazzjonijiet maħruġa mill-NAO, kif ukoll sa meta se jiġu implimentati dawk ir-rakkomandazzjonijiet li għadhom pendenti. L-Uffiċċju tal-Awditjar Intern (IAID) ingħata r-responsabbiltà li jivverifika l-azzjonijiet li kellhom jiġu implimentati mill-ministeri rispettivi, skont kif jiġi maħruġ fir-Rapport ta' Governanza tal-Awditur Ġenerali. L-IAID kellu wkoll l-inkarigu li jivverfika l-azzjonijiet korrettivi li ġew ippreżentati mis- Segretarji Permanenti, kif ukoll kellu l-kompitu li jagħti l-opinjoni tiegħu fuq jekk dawn l-azzjonijiet korrettivi ppreżenati mis-Segretarji Permanenti jirrappreżentawx stampa ġusta tal-azzjonijiet li ġew implimentati – u li dawn vera jindirizzaw l-azzjonijiet inklużi fir-Rapport ta' Governanza – kif ukoll ir- rakkommandazzjonijiet li ġew issuġġeriti mill-NAO nnifsu. Wara li saret din ir-reviżjoni, saru sensiela ta' laqgħat fejn iltaqgħu s-Segretarju Permanenti (Strateġija u Implimentazzjoni), l-IAID, l-amministrazzjoni ta' kull entità li ġiet awditjata, kif ukoll is-Segretarju Permanenti ta' kull Ministeru rispettiv. F'dawn il-laqgħat ġie diskuss l-eżitu tar-reviżjoni li saret min- naħa tal-IAID – fejn l-entitajiet varji ġew iggwidati u ngħataw aktar appoġġ sabiex l-azzjonijiet li ġew mittieħda biex jindirizzaw dawk ir-riskji u l-problemi identifikati mill-Uffiċċju Nazzjonali tal-Verifika jiġu implimentati. Il-Presidenza Ewropea Fil-15 u s-16 ta' Mejju, 2017, taħt il-kappa tal-Presidenza Maltija saret id-disa' Konferenza Ewropea dwar il-Kwalità (9th Quality Conference). F'din il-konferenza, li għaliha attendew madwar 300 delegat barrani, ġie diskuss it-titjib li sar fil-kwalità tas-servizz mogħti mis- Servizz Pubbliku, kif ukoll miżuri li se jittieħdu biex dan it-titjib ikompli jseħħ. Il-konferenza ġiet indirizzata mill-Prim Ministru u minn diversi kelliema oħra fosthom Frank Van Massenhove, Dr Edward deBono, Dimis Michaelides u Andrea Halmos. Laqgħa ta' Diretturi u Esperti ta' Regolamentazzjoni Aħjar, 19-20 ta' Jannar, 2017, Ċentru tal- Konferenzi, Dar il-Mediterran, Il-Belt Valletta, Malta Taħt il-kappa tal-Presidenza u li tolqot lis-Servizz Pubbliku b'mod dirett, f'Jannar 2017 saret il-laqgħa tad-diretturi u l-esperti dwar Regolamentazzjoni Aħjar (magħrufa aktar bħala Better Regulation). Din il-laqgħa saret bħala parti mill-implimentazzjoni tal-pjan li matul is-sitt xhur tal-Presidenza Maltija, l-Uffiċċju tal-Prim Ministru u l-Amministrazzjoni Pubblika jimbuttaw l-aġenda tal-Unjoni Ewropea dwar ir-Regolamentazzjoni Aħjar, li minnha jibbenefikaw iċ-ċittadini, in-negozji u s-soċjetà ġenerali. Permezz ta' din il-laqgħa, u laqgħat oħra li saru dwar l-istess suġġett, Malta tat is-sehem tagħha biex il- leġiżlazzjoni tal-Unjoni Ewropea tkun aktar rilevanti għall-ħtiġiet taċ-ċittadini, iżjed effettiva u inqas ta' xkiel għall-intrapriżi ż-żgħar, l-industrija u ċ-ċittadini. Madwar 120 delegat attendew din il-laqgħa. Kien hemm 30 preżentazzjoni mill-Gvern Malti, il- Kummissjoni Ewropea, il-EESC, BusinessEurope, l-OECD, u Stati Membri. It-temi diskussi kienu: strateġija għal regolamentazzjoni aħjar, valutazzjoni tal-impatt regolatorju (Regulatory Impact Assessment), simplifikazzjoni, infurzar u spezzjoni, l-informatika, eGovernment, u servizzi ta' one- stop-shops bħala wħud mill-mezzi disponibbli biex titnaqqas il-burokrazija żejda u jitjieb is-Servizz Pubbliku. L-Inizjattiva IDEA Bħala parti mill-proċess ta' tiġdid tas-Servizz Pubbliku, l-amministrazzjoni hija determinata li tkompli ssaħħaħ is-servizz mogħti lill-klijenti tagħha, kif ukoll il-proċessi applikati fl-operat. Kien għalhekk li nħoloq il-kunċett ta' IDEA li permezz tiegħu kull uffiċjal pubbliku, hu x'inhu l-grad li jokkupa, jista' joħroġ b'inizjattivi u suġġerimenti biex itejjeb is-Servizz Pubbliku. Il-ħsieb wara l-IDEA hu li noffru lill-impjegati kollha l-għodda neċessarja sabiex ikunu jistgħu jressqu l-ideat tagħhom – ideat li jwasslu għas-simplifikazzjoni ta' xi proċess jew għat-twettiq ta' xi bidla bżonjuża. Il-proposti tal-uffiċjali pubbliċi jiġu diskussi fil-Kunsill tal-IDEA u jekk jinstabu li huma validi, jiġu mwettqa mill-ministeri u dipartimenti rispettivi. Jekk ikun possibbli, l-uffiċjali li jkunu ħarġu bl-idea jingħataw l-opportunità li jipparteċipaw fl-implimentazzjoni tas-suġġeriment tagħhom stess. 2016 u l-2017 daħlu total ta' 193 idea li 27 minnhom twettqu jew qegħdin fil-proċess li jitwettqu filwaqt li l-maġġoranza tal-ideat l-oħra diġà kienu qed isiru jew fil-ħsieb li jsiru. Il-Proġett CONvErGE Fl-2016 sar ammont sostanzjali ta' xogħol biex titfassal l-applikazzjoni tal-Proġett CONvErGE (Connected eGovernment) għal finanzjament parzjali taħt il-Fond Ewropew għall-Iżvilupp Reġjonali Ġie żviluppat ukoll Analiżi tal-Benefiċċju tal-Ispiża (Cost Benefit Analysis) qabel l-abbozz tal-applikazzjoni u sar ukoll ammont sostanzjali ta' xogħol flimkien mal-imsieħba rispettivi. L- applikazzjoni tal-CONvErGE ġiet sottomessa fl-2016. Fl-2017, il-proġett CONvErGE (Connected eGovernment) intgħażel b'suċċess għal finanzjament parzjali taħt il-Fond Ewropew għall-Iżvilupp Reġjonali 2014-2020, Programm Operattiv 1, Assi Prijoritarju 2 – Konsolidazzjoni ta' Investiment fis-Settur tal-ICT. L-ispiża kapitali totali tal-proġett hija ta' 40 miljun Ewro, li minnhom 28.5 miljun huma fondi tal-UE. Dan il-proġett huwa mmexxi mill- Uffiċċju tas-Segretarju Permanenti (Strateġija u Implimentazzjoni) fi ħdan l-Uffiċċju tas-Segretarju Permanenti Ewlieni. Il-proġett se jkun qiegħed jimplimenta numru ta' servizzi elettroniċi mmirati lejn iċ-ċittadin, in-negozji u l-amministrazzjoni pubblika nnifisa. Il-proġett huwa maqsum fl-iżvilupp ta' għadd ta' servizzi elettroniċi msejħa saffi vertikali, u l-iżvilupp ta' saff ta' teknoloġija orizzontali li jippermetti għall-użu tas-servizzi elettroniċi ġodda li qegħdin jiġu żviluppati. Il-partijiet li qegħdin imsieħba f'dan il-proġett jinkludu:  L-Uffiċċju tal-Prim Ministru (Kap tal-Proġett)  Ministeru għall-Ekonomija, l-Investiment u n-Negozji ż-Żgħar  Ministeru għall-Familja, Drittijiet tat-Tfal u Solidarjetà Soċjali  Ministeru għall-Finanzi  Ministeru għas-Saħħa  Ministeru għall-Intern u Sigurtà Nazzjonali  Ministeru għall-Ġustizzja, Kultura u Gvern Lokali  Ministeru għat-Turiżmu Implimentazzjoni tal-CONvErGE  Fl-10 ta' Lulju, 2017, ġie ffirmat kuntratt bejn il-Gvern ta' Malta u l-fornitur għall- implimentazzjoni tas-Sistema ta' Ġestjoni Finanzjarja Korporattiva mmexxija mill-Ministeru għall-Finanzi. Dan il-proġett se jiġi implimentat fi tliet fażijiet. L-ewwel fażi tinkludi l-pilotaġġ tas-sistema l-ġdida f'għadd ta' siti pilota. Din bdiet tiġi implimentata u issa qiegħda fi stadju avvanzat ta' implimentazzjoni1. Din is-sistema l-ġdida se tieħu post il-legat tas-sistema finanzjarja eżistenti DAS. Dan il-proġett se jkun qiegħed jikkontribwixxi għal żieda fl- effiċjenza tal-Amministrazzjoni Pubblika bl-użu tal-ICT billi tissimplifika l-proċessi finanzjari u tnaqqas l-ispejjeż amministrattivi, fost oħrajn. Il-Ministeru għall-Ekonomija, Investiment u Negozji Żgħar ħareġ offerta u sussegwentement qiegħed jikkonkludi studju għall-iżvilupp ta' portal tan-negozju bil-għan li jitnaqqas il-piż amministrattiv għall-intrapriżi u negozji. Dan l-istudju se jkun qiegħed jiddefinixxi r-rekwiżiti għall-portal tan-negozji. Il-Ministeru għas-Saħħa ħareġ numru ta' offerti relatati mal-iżvilupp tas-Servizzi Nazzjonali tas-Saħħa elettronika. Dawn is-servizzi jinkludu l-Proġett tar-Reġistri tal-Pazjenti, is-Sistema ta' Maniġjar tal-Kunsens tal-Pazjent, is-Sistema Elettronika ta' Rekord tal-Pazjenti għall-Kura tas-Saħħa Primarja, l-Iskambju tad-Data tas-Saħħa bejn is-sistemi, Rekords Elettroniċi Nazzjonali tas-Saħħa u Sistema tal-Mediċini Formulari, Speċifikazzjoni tal-Ġestjoni tal- Protokoll tal-Mediċini. Dawn is-servizzi kollha se jkunu qed jikkontribwixxu għal żieda fl-użu ta' servizzi ta' eGovernment fi ħdan is-servizz pubbliku peress li dawn jippermettu għad- dispożizzjoni ta' servizz aħjar tal-kura tas-saħħa; protezzjoni mtejba u sigurtà ta' data dwar is- saħħa personali; jipprovdu aktar aċċess u kontroll fuq il-kontenut tar-rekords tas-saħħa; u pproċessar aktar mgħaġġel ta' applikazzjonijiet għall-intitolament tal-kura. Il-Ministeru għall-Ġustizzja, Kultura u Gvern Lokali ħareġ numru ta' offerti fir-rigward tal- iżvilupp tal-Identifikatur tal-Leġiżlazzjoni Ewropea, is-Servizzi tal-eCourt u l-Arkivji Nutarili. L-offerti jinkludu; 1 Is-siti pilota jinkludu d-Dipartiment tat-Teżor; l-Uffiċċju tal-Baġit; id-Dipartiment tat-Taxxi Interni fi ħdan il- Ministeru għall-Finanzi; il-Forzi Armati ta' Malta fi ħdan il-Ministeru għall-Affarijiet Interni u s-Sigurtà Nazzjonali; il-Ministeru għall-Affarijiet Barranin; il-Ministeru għall-Ekonomija, Investiment u Negozji Żgħar; il- Ministeru għat-Turiżmu; il-Ministeru għal Għawdex; il-Ministeru għas-Saħħa u l-Ministeru għall-Edukazzjoni, fost l-oħrajn. L-akkwist ta' hardware għall-Qrati tal-Ġustizzja u l-Provvista ta' Servizzi Diġitali għall-Iżvilupp tal-Qrati. Dawn is-servizzi diġitali se jkunu parti mill-proġett tas- Servizzi tal-eCourts. L-akkwist għall-Provvista, Żvilupp, Installazzjoni u Implimentazzjoni ta' Software ta' Leġiżlazzjoni f'konformità mal-proġett tal-Identifikatur tal-Leġiżlazzjoni Ewropea; dan se jiffaċilita l-ħidma tal-abbozzi leġiżlattivi f'ambjent strutturat u jippermetti l-abbozzar, il-konsolidazzjoni u l-pubblikazzjoni online tad-data. L-akkwist għall-Provvediment ta' Sistema ta' Diġitizzazzjoni tal-Arkivji Nutarili għall-Kategorizzazzjoni tal-Arkivji tan-Nutara. Tlestiet ukoll l-installazzjoni tan- Network ta' Żona Lokali tan-Nutar tal-Gvern bħala parti mis-Sistema ta' Kategorizzazzjoni ta' Arkivji Nutarili. Dan ix-xogħol kopra l-installazzjoni tal- Komponenti tan-Network kollha għall-Uffiċċju tan-Nutar tal-Gvern u l-Arkivji Nutarili. Dan inkluda wkoll il-provvista u l-istallazzjoni tal-apparat u l-cables kollha. Il-Ministeru għat-Turiżmu ħareġ numru ta' offerti biex seta' jibda x-xogħol għall- implimentazzjoni tal-Proġett għall-Pjattaforma tat-Turiżmu Diġitali (DTP). Dan il-proġett qiegħed fil-proċess li jiġi żviluppat fiż-żmien stabbilit ta' implimentazzjoni u għalhekk huwa skedat li jkun wieħed mil-ewwel servizzi elettroniċi li jiġu żviluppati u mnedija taħt il- CONvErGE. Dan is-servizz se jkun ta' benefiċċju għas-settur turistiku għax, permezz tat- teknoloġija, turisti f'Malta jkunu jistgħu jaċċessaw informazzjoni turistika b'mod dirett.  Beda wkoll ix-xogħol għax-xiri tas-software għas-sistema tal-eDecisions tad-Dwana, fejn huwa ppjanat li tinħareġ sejħa pubblika. Din is-sistema se tkun qed tippermetti lill-operaturi ekonomiċi jippreżentaw applikazzjonijiet elettronikament għall-Awtorizzazzjonijiet Doganali li jirriżultaw f'effiċjenza ta' qligħ nett. Il-Ministeru għall-Familja, id-Drittijiet tat-Tfal u s-Solidarjetà Soċjali beda x-xogħol biex tigi implimentata sistema ta' informazzjoni ta' ġestjoni/għodda ta' intelliġenza. Din is-sistema se tkun utli biex tiġbed u tikkalkula d-data tas-sigurtà soċjali minn sorsi varji biex tgħin fil-kisba ta' deċiżjonijiet tajba dwar programmi, kontribuzzjonijiet u proġetti nazzjonali. Is-sistema ta' mmaniġġjar tal-eDisaster, immexxija mill-Ministeru għall-Affarijiet Interni u s- Sigurtà Soċjali bdiet tiġi implimentata u se tinkludi l-implimentazzjoni ta' Sistema ta' Kmand ta' Inċidenti biex tippermetti approċċ ta' diversi aġenziji għal waqt kriżijiet nazzjonli u/jew emerġenzi. Apparti l-implimentazzjoni ta' numru ta' servizzi diġitali, bdew numru ta' xogħlijiet fuq l-infrastruttura orizzontali bħala servizz li se tkun responsabbli għall-proviżjoni u l-manutenzjoni ta' servizzi diġitali meħtieġa fl-amministrazzjoni pubblika. L-Aġenzija servizz.gov u ż-Żieda ta' Aktar Hubs u Servizzi Is-servizzi li jingħataw minn servizz.gov jistgħu jiġu milħuqa miċ-ċittadin b'modi differenti; kemm mill-ħames ċentri li jinsabu fil-qalba tal-komunità, fejn jiġu offruti 'l fuq minn 250 servizz governattiv biex b'hekk individwu jiffranka l-ħin u l-iskariġġ li jmur f'postijiet ċentrali biex jinqeda, bħall-Belt Valletta; kemm mis-sit elettroniku; u kif ukoll permezz tal-freephone 153. Matul is-sena 2016 twaqqfu żewġ ċentri ġodda: wieħed f'Ħal Qormi u l-ieħor fil-Birgu. Dawn jikkumplimentaw iċ-ċentri l-oħra li jinsabu f'Raħal Ġdid, Birkirkara u l-Qawra. B'kollox żaru dawn iċ- ċentri 'l fuq minn 30,000 ċittadin. Is-servizz tal-freephone 153 joffri, fost oħrajn, servizz skont is-suġġett speċifiku li dwaru tkun qed tintalab l-informazzjoni; kemm fil-qasam tad-Dipartiment tas-Sigurtà Soċjali, dak tal-Income Tax, il- VAT u l-JobsPlus. Ġie wkoll introdott numru speċjali fejn is-servizzi tal-153 jistgħu jintlaħqu wkoll minn barra minn Malta. Is-sit elettroniku servizz.gov.mt ġie msaħħaħ bil-ħsieb li jkun iżjed faċli għaċ-ċittadin biex isib informazzjoni u jirreferi għas-servizzi tal-Gvern online, minn sit elettroniku wieħed. Fuq dan is-sit tista' ssib 'il fuq minn 800 servizz. Servizz.gov nieda wkoll il-kunċett tal-Visiting Expert fejn hemm il-possibbiltà li jsiru appuntamenti mal-esperti tad-Dipartmenti tal-Income Tax u tal-VAT f'Ħal Qormi kif ukoll il-Birgu, biex jitnaqqsu l- kjuwijiet mill-Furjana u Birkirkara. Servizz.gov kien strumentali biex jitwaqqaf il-Business 1st One-Stop-Shop, u l-144 f'Ottubru 2017. Matul is-sena 2017 aktar minn 100,000 ċittadin inqdew minn servizz.gov. Barra minn hekk, fis-sena 2017, il-proġett servizz.gov rebaħ il-premju internazzjonali Service Design Award fis-Service Design Global Conference li saret f'Madrid lejn l-aħħar tas-sena 2017. Servizz.gov kien fost 14-il finalist minn madwar id-dinja, magħżula minn ġurija internazzjonali, li kkompetew għal dan il-premju fi tliet kategoriji differenti. Dan il-proġett, li jittratta dwar kif inhu mibni u kif se jkompli jitjieb is-servizz provdut minn servizz.gov, kien il-frott ta' kollaborazzjoni bejn studenta Ingliża tar-Royal College of Art, Ella Walding, servizz.gov u l-istakeholders tiegħu.Walding ippreżentat il-proġett għat-teżi tal-Masters tagħha. Din it- teżi toffri mudell, jew toolkit, li jiffaċilita titjib fl-operat ta' servizz.gov. It-Tnedija ta' Mobile Government (mServices) L-ewwel mewġa ta' mServices tal-Gvern tnediet f'Marzu 2017 bl-ewwel set ta' mobile apps li taw aċċess għal firxa wiesgħa ta' servizzi pubbliċi; fosthom apps relatati ma' tassazzjoni, kultura, u edukazzjoni. Biex tikkumplimenta l-inizjattiva tas-servizz.gov u bħala parti mit-tnedija, il-Gvern żviluppa maltapps, app li tipprovdi viżibbiltà u aċċess faċli għall-mServices tal-Gvern. Fil-maltapps wieħed jista' jsib kemm mobile apps, kif ukoll siti elettroniċi relatati ma' servizzi offruti mill-Gvern. maltapps tippermetti lill-utenti li jelenkaw l-mServices li hemm fuqha, u li huma klassifikati skont setturi apposta biex b'hekk wieħed isib l-informazzjoni li għandu bżonn aktar faċilment. L-utenti jistgħu wkoll jinstallaw mobile apps different li hemm fuq maltapps. B'hekk il-maltapps jista' jitqies bħala front-store tal-mServices tal-Gvern. Is-Simplifikazzjoni tal-Formoli Fis-sena 2016, l-IMU ġie inkarigat li jevalwa software li bih formola statika li qabel kellha bilfors tiġi stampata biex timtela min-naħa taċ-ċittadin, issa tista' timtela b'mod elettroniku, biex b'hekk jiġi ffaċilitat il-proċess u jitnaqqas id-dewmien u l-istampar tal-karti fil-vojt. Għal dan il-għan, l-Uffiċċju tas-Segretarju Permanenti (Strateġija u Implimentazzjoni) qiegħed jikkordina dan il-proġett li qiegħed isir madwar il-Ministeri kollha, biex b'hekk il-formoli kollha li mhumhiex eForms, jiġu aġġornati b'mod adegwat. Għal dan il-proċess, il-ministeri kollha ntalbu biex jagħmlu reviżjoni tal-formoli, biex b'hekk jiġu simplifikati. Dawn l-eForms qegħdin isiru kemm bil-Malti u kemm bl-Ingliż, biex b'hekk l-applikant ikollu l-għażla b'liema lingwa jista' jimla l-formola. B'hekk sar pjan li nbena biex il-formoli kollha li bħalissa jidhru fuq is-sit elettroniku servizz.gov u li mhux disponibli bħala eForm, se jkunu qed jinqalbu kollha f'formoli aċċessibbli elettronikament. Dan l-Uffiċċju huwa inkarigat mill-monitoraġġ u verifika ta' dan il-pjan. Is-Simplifikazzjoni tar-Regolamenti tal-Finanzi u r-Riforma fix-Xiri Pubbliku F'Mejju tal-2016 twaqqaf l-Uffiċċju biex jieħu ħsieb jixpruna u jikkordina r-riformi meħtieġa fil- qasam tax-Xiri Pubbliku u tal-liġijiet finanzjarji. Matul dawn l-aħħar sentejn kienu diversi l- inizjattivi li ttieħdu id f'id mal-ministeri u d-dipartimenti konċernati biex dawn iż-żewġ oqsma li huma tant relatati jissaħħu u jiġu mġedda. Liġijiet Finanzjarji Waħda mill-ewwel inizjattivi li ttieħdu kienet li jitwaqqaf Working Group biex jidħol fil-liġijiet u proċeduri finanzjarji eżistenti u jara kif dawn jistgħu jiġu aġġornati għall-ħtiġiet tal-lum. Dan il- Working Group huwa ffurmat minn uffiċjali għoljin mill-Ministeru għall-Finanzi, mid-Dipartiment tat- Teżor u bħala osservaturi hemm l-Uffiċċju tal-Awditjar Intern u Investigazzjonijiet Finanzjarji u l- Uffiċċju tal-Awditur Ġenerali. Biex jassistu lil dan il-Working Group hemm ukoll espert legali. Fost l-ewwel liġijiet li dan il-Working Group evalwa u aġġorna kien hemm il-Leġiżlazzjoni Sussidjarja tar-Regolamenti dwar il-Finanzi Ġenerali tal-1966. Wara diversi laqgħat u konsultazzjonijiet mal- partijiet konċernati fil-11 ta' April, 2017, ġie ppubblikat l-Avviż Legali 100/2017 li daħħal regolamenti finanzjarji mġedda għaż-żminijiet tal-lum. Fost il-bidliet neċessarji li din il-liġi ħasbet għalihom insibu li:  tinkludi r-rwol tal-Ministeru fl-implimentazzjoni tal-estimi finanzjarji biex tkun taqbel mal-Att 2014 Dwar ir-Responsabbilità Fiskali;  proċeduri aġġornati fir-rigward tad-depożitu ta' flus fil-Kont Pubbliku u f'kontijiet ma' banek kummerċjali u l-proċeduri relatati ma' ħlasijiet minn flejjes pubbliċi;  żdied minn €40 għal €100 il-limitu minimu ta' flus kontanti (petty cash) li jista' jsir direttament mid-  żdied il-limitu tal-ammont li jista' japprova l-Kap tad-Dipartiment u s-Segretarju Permanenti rispettivament fir-rigward ta' write-off f'każijiet ta' telf ta' flejjes pubbliċi, rimi ta' stokk mhux ta' aktar użu bħal għamara u kompjuters antiki, u tħaffet il-proċedura ta' sejħiet għall-kwotazzjonijiet għall-ħażniet ta' stokk antik jew żejjed;  filwaqt li hemm segregazzjoni aħjar ta' dmirijiet u jiddefinixxu b'mod iktar ċar ir-responsabbiltajiet u l-kontabbiltà tal-uffiċjali pubbliċi u jissimlifikaw numru ta' proċeduri kif ukoll kif iridu jsiru r- rapporti finanzjarji;  l-ammont tal-approvazzjonijiet finanzjarji għolew b'tali mod li jkunu jaqblu ma' dawk tal-liġijiet il- ġodda tax-Xiri Pubbliku li daħlu fis-seħħ f'Novembru tas-sena 2016. Matul l-2017 il-ħidma tal-Working Group iffukat b'mod partikulari biex issir liġi ġdida flok Kapitolu 174, Att Dwar l-Amministrazzjoni Finanzjarja u l-Verifika tal-1962. Il-liġi se tirregola l-immaniġġjar finanzjarju tal-Gvern biex tiżgura ħidma u funzjonijiet effettivi u effiċjenti tal-assi u l-obbligazzjonijiet kollha, kif ukoll tirregola n-nefqa u d-dħul tal-flus tal-Gvern. L-għanijiet ewlenin ta' din il-liġi huma li tipprovdi r-regolamenti, il-kontroll u r-responsabbiltà tal-fondi pubbliċi u awditjar tagħhom. Barra minn hekk, il-liġi l-ġdida se taħseb biex tagħmel tajjeb għal kunċett tat-tħaddim tal-accrual accounting. Xiri Pubbliku: Hekk kif twaqqaf dan l-Uffiċċju saru taħditiet interni, inkluż mad-Direttur Ġenerali tal-Kuntratti, biex jiġu stabbiliti pożizzjonijiet speċjalizzati fil-qasam tax-Xiri Pubbliku. B'hekk kull ministeru li joħroġ sejħiet f'dan il-qasam ikun irid jimxi ma' linji gwida li ġew miftiehma u jintemmu diversi sejħiet differenti taħt l-istess skali ta' paga. Ħidma oħra sfiqa ta' dan l-uffiċċju hija li jiġu mġedda u aġġornati l-proċeduri u proċessi tax-Xiri Pubbliku u li b'mod partikulari jkun imqassar iċ-ċiklu tax-xiri pubbliku. Bħal fil-każ tal-liġijiet u proċeduri finanzjarji hawn ukoll ittieħdu diversi inizjattivi b'kordinament mad-Dipartiment tal- Kuntratti biex titneħħa l-burokrazija żejda u jkun hemm simplifikazzjoni tal-proċeduri. F'Ottubru tal-2016 ġiet emendata l-Leġiżlazzjoni Sussidjarja 174.04 – Regolamenti Dwar l-Akkwist Pubbliku bl-Avviż Legali 352/2016, sabiex tirrifletti l-ħtiġiet preżenti tal-Gvern u tiġi riflessa d- Direttiva tal-Unjoni Ewropea f'dan il-qasam. Dan jgħin ukoll biex il-proċess ikun aktar trasparenti u jinqatgħu l-possibbiltajiet ta' abbuzi. Fost il-bidliet li ġabet din il-leġiżlazzjoni nsibu li:  ir-regoli l-ġodda jaħsbu biex ikun aktar faċli u irħas għall-intrapriżi żgħar u medji biex jitfgħu l- offerta tagħhom għall-kuntratti pubbliċi filwaqt li jassiguraw l-aħjar valur għall-flus għal xiri pubbliku;  iddaħħlu numru ta' prattiki ġodda fosthom li l-proċess tas-sejħiet għall-offerti u kwotazzjonijiet 'il fuq minn €5,000 għandu jsir online permezz tal-Electronic Public Procurement System (magħrufa bħala e-PPS);  il-proċess tal-appelli ġie rriformat ukoll, fejn hemm proċess wieħed u l-appelli kollha jridu jsiru quddiem il-Public Procurement Review Board (PCRB), filwaqt li jistgħu jsiru appelli dwar servizzi jew prodotti li jiswew €5,000 u aktar;  ġie msaħħaħ il-proċess ta' esklużjoni rigward kumpaniji jew individwi li jagħmlu użu mill-prekarjat, jinstabu ħatja ta' korruzzjoni, frodi, ħasil ta' flus, evażjoni tat-taxxa jew tal-ħlas tas-sigurtà soċjali għall-ħaddiema, kriminalità organizzata, kif ukoll li ħaddmu minorenni jew forom oħra ta' traffikar ta' persuni, fost l-oħrajn. Ir-regoli l-ġodda jaħsbu wkoll biex id-Dipartiment tal-Kuntratti jsaħħaħ ir-rwol tiegħu ta' regolatur u ma jibqax daqstant operatur. Għal dan l-iskop ukoll ġie mwaqqaf il-kunċett ta' deċentralizzazzjoni permezz tal-Ministerial Procuement Units (MPU). L-għan ta' dawn il-units – li jaqgħu taħt ir- responsabbiltà tas-Segretarju Permanenti tal-Ministeru rispettiv, huwa biex jipproċessaw sejħiet għall- offerti sa €250,000. Sal-aħħar tal-2017 ġew imwaqqfa ħames MPUs. B'din id-deċentralizazzjoni d- Dipartiment tal-Kuntratti se jkun qed isaħħaħ ir-rwol regolatorju tiegħu permezz tal-Unit ta' Compliance u Monitoraġġ. Barra minn hekk, f'Ottubru 2016 ġie maħsub ukoll qafas legali li jieħu ħsieb għal xiri f'ċirkustanzi ta' emerġenza – Leġiżlazzjoni Sussidjarja 174.09 – Regolamenti Dwar l-Akkwisti b'Emerġenza. Dan sabiex l-akkwist ta' provvisti, servizzi jew xogħlijiet li jsiru meħtieġa minħabba ż-żieda mhux prevista fl-użu tagħhom jew li jkunu meħtieġa minħabba kwistjonijiet ta' saħħa, sigurtà jew importanza strateġika nazzjonali. Matul l-2017 kompliet il-ħidma biex titwettaq ir-riforma tax-xiri pubbliku, fejn id-Dipartiment tal- Kuntratti ħareġ numru ieħor ta' Procurement Policy Notes kif ukoll ċirkularijiet bil-għan li jintroduċu miżuri ġodda għas-simplifikazzjoni, titnaqqas il-burokrazija żejda, jissaħħu sistemi interni governattivi, kif ukoll jiġi ffaċilitat u mirqum il-ġbir tal-istatistika. B'kordinament ma' dan l-Uffiċċju u l-Awtoritajiet Kontraenti, ġew introdotti e-templates għas-sejħiet dipartimentali, sejħiet għall-kwotazzjonijiet u kif ukoll sejħiet ippubblikati minn organizzazzjonijiet mhux governattivi. Dan kollu sabiex jagħmilha aktar faċli għall-Awtoritajiet biex ikunu konformi mal- liġijiet tax-Xiri Pubbliku. Fost il-bidliet l-oħra sabiex jitħaffef il-proċess għall-offerti nsibu l- introduzzjoni tal-European Single Procurement Document (ESPD), li jintuża għas-sejħiet li jaqbżu l- €135,000. B'dan id-dokument l-operaturi ekonomiċi ma jkollhomx għalfejn jerġgħu jipprovdu d- dettalji tagħhom għal sejħiet simili anke fil-pajjiżi membri tal-Unjoni Ewropea. Twettqet ukoll ħidma impenjattiva id f'id mad-Dipartiment tal-Kuntratti biex il-Manwal tal-Proċeduri jiġi aġġornat, kif ukoll biex jiġu ppubblikati numru ta' linji gwida dwar ix-Xiri Pubbliku. L-għan tagħhom hu li jispjegaw u jikkjarifikaw punti prinċipali tal-liġi tal-akkwist pubbliku u jissimplifikaw il-proċessi biex jiqsar il-perjodu tal-evalwazzjoni tal-offerti. B'kordinament mal-Istitut għas-Servizzi Pubbliċi (IPS) tkompla t-taħriġ lill-uffiċjali pubbliċi involuti fil-qasam tax-xiri pubbliku u flimkien mal-Ministeru għall-Ambjent, Żvilupp Sostenibbli u Tibdil fil- Klima ġie mfassal kors speċifiku fuq il-Green Public Procurement (GPP) biex jikkumplimenta l-Pjan Nazzjonali ta' Azzjoni f'dan il-qasam. Matul l-2017 attendew 'il fuq minn 500 uffiċjal pubbliku għal dan il-kors. B'ħidma mal-Istitut għas-Servizzi Pubbliċi (IPS) u mad-Dipartiment tal-Kuntratti twettaq ukoll taħriġ sabiex jissaħħaħ il-kunċett tal-Ministerial Procurement Units (MPUs). Kien offrut ukoll kors fuq ir-regoli tax-Xiri Pubbliku mifrux fuq ħamest ijiem. Dan il-kors huwa wkoll akkreditat mill- NCFHE fuq Livell MQF4. Matul l-2017, b'kordinament mal-Ministeru għall-Finanzi, sarett qabża oħra 'l quddiem fis-sistema tal- ivjaġġar tal-uffiċjali pubbliċi bl-introduzzjoni tas-Sistema ta' Corporate Travel Web-Based System, fejn sal-aħħar tas-sena din is-sistema ġiet imdaħħla f'erba' ministeri. Il-proċess qabel id-dħul ta' din is- sistema kien jinvolvi proċess manwali li jinkludi mhux inqas minn erbgħin tip ta' dokument. Din is- sistema innovattiva qed tipprovdi:  ġbir ta' data li jiffaċilita t-teħid tad-deċiżjonijiet, li jwassal għal titjib fin-negozzjar mal-kuntratturi, titjib fl-ibbaġitjar, u analiżi dettaljat tal-ispejjeż;  tnaqqis ta' żbalji u abbużi fejn iseħħu kalkolazzjonijiet awtomatiċi, approvazzjonijiet mis-sistema, nuqqas ta' dokumentazzjonijiet u sistema ta' verifikazzjoni li żżomm rendikont ta' kulma jsir;  flessibbiltà sabiex kull Awtorità tkun tista' tapplika bl-aktar mod effiċjenti u effettiv sistemi li jilħqu  iffrankar ta' xogħol amministrattiv ta' data bażika, fejn hemm aċċess immedjat għad-data, u kollox l-għanijiet tal-istess Awtorità; jiġi maħdum elettronikament; u  eliminazzjoni ta' ħafna karti u b'hekk jitnaqqas il-bżonn għal ħażna ta' dokumenti. Ħidma Oħra F'Ottubru tal-2017 dan l-Uffiċċju ssottometta proposta għall-fondi mill-Kummissjoni Ewropea taħt Structural Reform Support Programme 2017-2020 biex permezz ta' dan il-programm isir studju ta' kif jistgħu jkomplu jissaħħu u jitjiebu l-proċeduri fil-qasam tax-Xiri Pubbliku. Ħidma oħra importanti li saret matul dawn is-sentejn kienet id-diskussjonijiet mal-MCAST u d- Dipartiment tal-Kuntratti biex jitfassal kors li jwassal għal Baċellerat fix-Xiri Pubbliku u Finanzi. Wara li ġew stabbiliti l-modules tal-kors fuq medda ta' tliet snin, f'Settembru tal-2017 ħarġet ċirkulari mill- Uffiċċju tal-Prim Ministru biex uffiċjali pubbliċi interessati japplikaw. Il-Unit tal-Implimentazzjoni – Il-Monitoraġġ tal-Implimentazzjoni tal-Miżuri (Baġit u Simplifikazzjoni u KPIs) Sistema Kordinata ta' Monitoraġġ tal-Implimentazzjoni fis-Setturi Kollha tas-Servizz Pubbliku: Fl-2014 twaqqaf l-Implementation Unit, taħt l-Uffiċċju tas-Segretarju Permanenti (Strateġija u Implimentazzjoni), fi ħdan l-Uffiċċju tal-Prim Ministru, li r-rwol tiegħu kien li jimplimenta eżerċizzju kordinat li permezz tiegħu s-Servizz Pubbliku jkun jista' jara u jsegwi dak li jkun qed jitwettaq matul is-sena. Matul l-2016 u l-2017 il-Unit kompla bil-ħidma li kienet inbdiet fis-snin ta' qabel. Is-sistema mwettqa mill-Unit dwar l-Implimentazzjoni hija msejsa fuq l-erba' pilastri li jħaddan is- Servizz Pubbliku bil-għan li joffri dejjem aktar servizz ta' kwalità. L-erba' pilastri huma l-vuċi għall- istakeholder, id-disinn tal-policies, il-pakkett tas-servizzi, u l-kontabbiltà. Permezz ta' din is-sistema, is-Servizz Pubbliku jara li jitwettaq il-pjan ta' ħidma għas-sena rispettiva, fejn kulħadd huwa kontabbli u fejn huwa mistenni titjib fil-kwalità tas-servizz mogħti f'kull qasam. Is- sistema ta' monitoraġġ turi r-riżultati: turi fejn sejjer tajjeb u wkoll fejn hemm il-ħtieġa ta' attenzjoni. Għaldaqstant, bħala parti mill-ħidma tiegħu, l-Implementation Unit jiżgura li dan l-eżerċizzju kordinat jiġi mtejjeb u msaħħaħ kull sena tant li, matul is-snin 2016 u 2017, żdied l-ippjanar u l-monitoraġġ. L-implimentazzjoni hija msejsa fuq il-prinċipju ta' ppjanar 3D – jiġifieri Define, Design u Deliver. Issir enfasi fuq ippjanar tajjeb (Define) fejn min se jimplimenta jrid jifhem eżattament x'inhu meħtieġ u kif se titwettaq il-miżura. Wara ssir evalwazzjoni ta' x'riżorsi huma meħtieġa (Design) matul il-fażi tat- twettiq u anke wara li l-miżura tkun imwettqa. Bażi soda u ppjanar tajjeb jippermettu li l- implimentazzjoni tkun waħda mingħajr skossi (Deliver) u għaldaqstant, permezz ta' din is-sistema, jingħata rendikont ta' x'ġie implimentat u fejn għad fadlilna x'naħdmu. Miżuri tal-Baġit: Ta' kull sena l-Baġit jelenka l-miżuri li jkunu se jitwettqu s-sena ta' wara. Fil-Baġit jitfassal il-pjan għas-sena li jkun imiss fejn l-ippjanar huwa l-mod kif dak il-pjan ikun se jitwettaq u fil-fatt jitwettaq. Matul l-2016 u l-2017 il-Unit tal-Implimentazzjoni wettaq il-monitoraġġ meħtieġ, liema monitoraġġ sar b'mod regolari ħafna. Ġie nnutat li r-rata ta' implimentazzjoni matul is-snin 2016 u l-2017 kienet stabbli bil-medja ta' 70%. Miżuri ta' Simplifikazzjoni Is-simplifikazzjoni tal-proċessi hija mżewġa mat-tiġdid li għaddej minnu kontinwament is-Servizz Pubbliku li l-miri tiegħu huma: deċiżjonijiet fil-ħin u bi proċessi iqsar. Dan ifisser li s-servizz li jingħata mis-Servizz Pubbliku jkun aħjar b'inqas proċessi burokratiċi u b'iktar effiċjenza. Matul l-2016 u l-2017 komplew jitwettqu diversi miżuri oħra ta' simplifikazzjoni. Kien hemm firxa ta' miżuri ta' simplifikazzjoni f'kull qasam. B'mod ġenerali l-miżuri li ġew implimentati jistgħu jinqasmu f'żewġ kategoriji partikolari: dawk meħuda ċentralment li laqtu lis-Servizz Pubbliku kollu u oħrajn li laqtu setturi speċifiċi. Key Performance Indicators (KPIs) L-2017 kienet sena kruċjali għax ġew introdotti l-ewwel KPIs għas-servizz pubbliku. Minnha nfiha din hija riforma li għandha twitti t-triq għal bidla sinifikanti fil-mentalità, fl-operat u fis-servizzi mogħtija. Fl-2017 kellna l-ewwel tnax-il KPI li ġew implimentati f'100 jum. Dawn kienu jittrattaw l-oqsma tal- enerġija; tal-ilma; it-tnaqqis fl-assenteiżmu fl-iskejjel primarji u sekondarji; l-introduzzjoni ta' għajnuna personalizzata u speċjalizzata lill-istudenti li għaddejjin minn xi diffikultà; ġie stabbilit żmien li fih tingħata deċiżjoni lill-konsumatur dwar it-triq 'il quddiem mill-awtorità responsabbli; it-twaqqif tal-qorti kummerċjali; aċċess aħjar u aktar spjegat tal-emendi magħmula matul is-snin fil-liġijiet ewlenin ta' pajjiżna; WiFi b'xejn f'aktar parks; il-ftuħ ta' One Stop Shop għan-negozji; it-twaqqif mill- ġdid tal-Extension Services għar-raħħala u l-bdiewa; it-tneħħija ta' burokrazija mhix meħtieġa fir- rigward taċ-ċertifikati tal-mard; u sistema simplifikata tat-tiġdid tal-Kartuna r-Roża. Il-proċess mibdi fl-2017 se jitkompla fl-2018 u fis-snin ta' wara. Rapporti Annwali dwar it-Twettiq ta' Miżuri Kull sena jiġu pubblikati rapporti li jelenkaw t-twettiq tal-miżuri tal-Baġit kif ukoll dawk ta' Simplifikazzjoni. Dawn ir-rapporti huma msejsa fuq il-prinċipju li dejjem ikun hemm aktar trasparenza Permezz ta' dan ir-rapport jingħata rendikont ta' dak li jkun twettaq matul is-sena kif ukoll dak li jkun għadu pendenti. Dan ir-rapport annwali dwar l-implimentazzjoni tal-miżuri jpoġġi l-ħidma tas-Servizz Pubbliku għall- iskrutinju. Permezz ta' dan l-iskrutinju jkun possibbli li jsir aktar titjib fl-operat u fil-ħidma sabiex bhekk jintlaħqu l-aspettativi tal-klijent. It-Twettiq tal-Baġit 2017 (ippubblikat f'Ottubru 2017) https://publicservice.gov.mt/en/Documents/Twettiq_tal-Bagit_2017.pdf Miżuri ta' Simplifikazzjoni 2016 (ippubblikat f'April 2017) https://publicservice.gov.mt/en/Documents/Mi%C5%BCuri_ta%E2%80%99_Simplifikazzjoni_2016. pdf It-Twettiq tal-Baġit 2016 (ippubblikat f'Ottubru 2016) https://publicservice.gov.mt/en/Documents/Twettiq_tal-Bagit_2016.pdf Miżuri ta' Simplifikazzjoni 2015 (ippubblikat fi Frar 2016) https://publicservice.gov.mt/en/Documents/Mi%C5%BCuri_ta%27_Simplifikazzjoni_2015.pdf Ir-Riforma u l-Kordinament tal-Ispezzjonijiet mill-Gvern In-negozji f'Malta huma suġġetti għal spezzjonijiet minn firxa ta' dipartimenti, direttorati u entitajiet tal-Gvern. L-ispezzjonijiet huma essenzjali biex jissalvagwardjaw u jipproteġu l-interessi tas-soċjetà u l-futur ta' ċittadini Maltin. Is-sistema ta' spezzjonijiet f'Malta saret piż żejjed. In-negozji huma mgħobbija b'numru ta' spezzjonijiet li jirriżultaw minn spezzjonijiet dwar obbligi ta' informazzjoni stmati għal madwar 1.7 miljun ewro fis-sena u madwar 50,000 siegħa ta' bniedem fis-sena. Ir-Riforma tal-Ispezzjonijiet tan-Negozju hija maħsuba sabiex tnaqqas il-burokrazija, il-mentalità silo, l-irduppjar u r-rappurtaġġ dgħajjef u fl-istess ħin tinkiseb aktar kordinazzjoni bejn ispettorati permezz tat-tqassim ta' data u tnaqqis ta' spejjeż. Ir-riżultati ewlenin minn din il-ħidma kordinata huma spezzjonijiet aktar rilevanti u mnaqqsa, aktar trasparenza u integrità u li n-negozji jingħataw is-setgħa li jirregolaw irwieħhom. Twaqqif tal-Uffiċċju li Jikkordina l-Ispezzjonijiet Fl-2016 twaqqaf uffiċċju ċentrali bil-għan li titwettaq ir-riforma li nieda l-Gvern dwar l-ispezzjonijiet fil-pajjiż. Fl-2017 tnediet analiżi tas-sistemi kollha tal-ICT fl-entitajiet, fl-ispettorati u fid-direttorati fejn iseħħu l-ispezzjonijiet. Dan l-eżami kien wieħed estensiv fejn instabu ħafna sistemi diversi li jikkonsistu kemm f'sistemi sempliċi u kemm f'sistemi iktar kumplessi. Ir-riżultat ta' din l-analiżi ġie miġbur f'dokument wieħed. Matul l-2017 ġie identifikat il-bżonn kruċjali ta' iktar nies fl-uffiċċju ċentrali biex b'hekk titkompla r-riforma b'pass kostanti u b'parteċipazzjoni sħiħa tal-istess uffiċċju u tal-ispettorati kollha. L-Uffiċċju li Jikkordina l-Ispezzjonijiet se jiżgura konsistenza fl-ispezzjonijiet. It-trasparenza se tiżdied billi l-ispezzjonijiet se jitwettqu b'mod miftuħ, b'inklussività u b'ekwità biex tinħoloq fiduċja pubblika. L-ispezzjonijiet se jkunu bbażati fuq ir-riskju b'għanjiet ċari u għalhekk għandhom jevitaw piżijiet mhux meħtieġa fuq l-ispettorati u fuq il-persuni fin-negozju billi jsiru fi proporzjon għar-riskju. l-2016 u l-2017 l-uffiċċju ċentrali identifika lakuni fil-prattiki tax-xogħol permezz ta' studji tal-prattiki eżistenti u ta' istruzzjonijiet li għandhom itejbu l-operat tal-ispezzjonijiet lill-ispettorati kollha. diversi diskussjonijiet mal-ispettorati, dawn ġew mitluba jiġbru r-rekwiżiti kollha ta' kull negozju f'dokument wieħed bl-inklużjoni tal-liġijiet kollha li jirrappreżentawhom. Dawn ir-rekwiżiti ġew preparati kemm bl-Ingliż u kemm bil-Malti għall-benefiċċju tan-negozjant. B'dawn id-dokumenti, in- negozjant ikun jista' jagħmel awtovalutazzjoni tan-negozju eżistenti qabel ma sseħħ l-ispezzjoni biex b'hekk ikun jista' jidentifika u jirranġa xi nuqqasijiet eżistenti. Tnedija ta' Xogħljiet Filwaqt li tnediet l-inizjattiva tal-formoli, l-uffiċċju ċentrali identifika kull spettorat li jidħol f'kull negozju u beda jamalgama l-bżonnijiet kollha ta' kull spettorat b'formoli uniċi biex b'hekk negozjant ikollu formola waħda li tkun konformi mal-liġi. Permezz ta' dawn il-formoli n-negozjant jista' jwassal lilu nnifsu biex jiġi konformi mal-liġijiet. Fil-każ li n-negozjant jimla l-awtovalutazzjoni kollha, ikun possibbli wkoll li jitnaqqas l-ammont ta' ħin tal-ispezzjoni. L-uffiċċju identifika wkoll l-ispettorati primarji fejn dawn se jispezzjonaw in-negozji filwaqt li jiġbru informazzjoni siewja għal spettorati oħrajn li għandhom interess fin-negozju. B'hekk anke l-ammont ta' spezzjonijiet ġew imnaqqsa sakemm l-informazzjoni miġbura ma tilħaqx il-livell mixtieq. F'Malta għandna madwar 85 intrapriża li huma suġġetti għal spezzjonijiet li eventwalment se jiġu introdotti b'mod sistematiku għall-iskema tar-riforma tal-ispezzjonijiet. Din ir-riforma bdiet bin-negozji żgħar, se titkompla bin-negozji medji u tispiċċa b'negozji ikbar. L-uffiċċju ċentrali qiegħed jaħdem biex iżomm rabtiet komunikattivi u koperattivi b'saħħithom kemm bejn id-dipartimenti kollha u kemm mal-uffiċċju stess u qiegħed jiffaċilita l-komunikazzjoni bejniethom kif ukoll man-negozjant. L-iskopijiet prinċipali, flimkien mal-proċessi ġodda, qegħdin jiġu spjegati mill-uffiċċju ċentrali permezz ta' ittra ma' kull formola tal-awtovalutazzjoni li qed tintbagħat u ġew ipprovduti b'numru tal-uffiċċju f'każ li jsibu xi diffikultà fil-mili ta' dawn il-formoli. L-uffiċċju ċentrali rċieva bosta telefonati, kemm fi bżonn ta' għajnuna u anke bi kliem ta' tifħir, fejn in-negozjanti identifikaw il-bżonn ta' dawn ir-rekwiżiti kollha f'formola waħda. Fin-negozji fejn instabu li kien hemm assoċjazzjonijiet attivi, dawn ġew mitluba jitkellmu mal-uffiċċju. Bi pjaċir ġie nnutat li dawn laqgħu din it-talba u ħadmu b'mod sħiħ biex jippropogaw l-idea, il-bżonn u l-użu tal-awtovalutazzjoni fl-operat tal-ispezzjonijiet. Waħda mill-assoċjazzjonijiet kienet dik tal-bejjiegħa tal-laħam. Proġetti Pilota u Tħejjijiet għall-Introduzzjoni ta' Aktar Negozji Matul l-2016 ġew imnedija diversi proġetti pilota, li kienu mmirati għall-ħwienet ta' annimali domestiċi u l-ħwienet tal-laħam. L-uffiċċju ċentrali nieda l-preparazzjoni ta' formoli uniċi fost l-ispettorati kollha li jagħmlu l-ispezzjonijiet. Dawn l-ispettorati kienu varji u jinkludu l-Jobsplus, l-Awtorità ta' Malta għall-Kompetizzjoni u għall-Affarijiet tal-Konsumatur, l-Awtorità tal-Ippjanar, id-Direttorat tar- Regolarizzazzjoni u d-Direttorat tas-Saħħa Ambjentali. Dawn in-negozji ġew segwiti mill-viċin mill- uffiċċju ċentrali. L-uffiċċju ċentrali attenda l-ispezzjonijiet kollha tal-proġett pilota, osserva u fl-aħħar nieda rapport biex juri l-andament kollu ta' dan il-proġett, u għadda suġġerimenti għal proċessi futuri. Dawn il-formoli tal-awtovalutazzjoni ġew emendati fl-2017 skont il-bżonn biex b'hekk ikunu iktar ċari u sempliċi biex jimtlew min-negozjanti. Dan il-proċess sar b'kollaborazzjoni mad-Direttorat tas-Saħħa Ambjentali. Permezz ta' din ir-riforma l-ispezzjonijiet involuti f'dawn in-negozji, li normalment kienu jammontaw għal bejn wieħed u ieħor erba' jew ħamsa, ġew imnaqqsa għal waħda biss. Fl-2017 l-uffiċċju kompla jżid negozji oħra fuq l-istess bażi ta' proċessi. Din it-tnedija sħiħa baqgħet għaddejja biż-żieda ta' ħwienet fejn jinbiegħ il-ħut fejn il-kollaborazzjoni kienet waħda bejn id- Direttorat tas-Saħħa Ambjentali, il-Jobsplus, id-Direttorat tas-Sajd u Akkwakultura u l-Awtorità ta' Malta għall-Kompetizzjoni u għall-Affarijiet tal-Konsumatur. Din l-ispezzjoni inkorporat il-bżonnijiet ta' erba' entitajiet f'waħda. Fl-isfond ta' dawn in-negozji kollha u t-tnedija tagħhom, l-uffiċċju ċentrali beda jaħdem ma' direttorati u entitajiet oħrajn biex b'hekk jibdew iħaddnu din ir-riforma b'mod sħiħ mill-bidu tal-prattiki tagħhom. Pjanijiet ta' Taħriġ Filwaqt li qiegħed isir dan kollu, il-Unit identifika l-bżonn ta' taħriġ speċjalment fil-każijiet tal-ispetturi Biex spetturi jkunu kapaċi jidentifikaw il-bżonnijiet ta' spettorati oħrajn, tnieda pjan għal taħriġ bejn spettorati differenti. L-Awtorità ta' Malta għall-Kompetizzjoni u għall-Affarijiet tal- Konsumatur offriet u tat taħriġ lid-Direttorat għar-Regolazzjoni Veterinarja biex jiġu identifikati tipi ta' pestiċidi li mhux suppost qegħdin fis-suq, flimkien ma' mili ta' formoli bżonjużi tal-Awtorità. taħriġ ġie milħuq b'mod sħiħ biex b'hekk ir-riforma tibqa' għaddejja b'mod effettiv u mingħajr dewmien żejjed. Iktar taħriġ ġie ppjanat fl-2017, pereżempju fil-każ ta' taħriġ dwar l-immaniġġjar tal-ikel mid-Direttorat tas-Saħħa Ambjentali lil spetturi li jaħdmu fi ħdan il-Ministeru tal-Edukazzjoni u x-Xogħol fl-ambitu taċ-child care centres. Iktar taħriġ ġie ppjanat fil-każ tal-ispezzjonijiet tal-Garden Centres lil spetturi tad-Direttorat tal-Pjanti min-naħa tal-Awtorità ta' Malta għall-Kompetizzjoni u għall-Affarijiet tal- Konsumatur u l-Awtorità ta' Protezzjoni tal-Ambjent (ERA). Id-Direttorat tas-Sajd u Akkwakultura ntalab jipprepara taħriġ dwar il-ħut għad-Direttorat tas-Saħħa Ambjentali. L-Awtorità ta' Malta għall- Kompetizzjoni u għall-Affarijiet tal-Konsumatur ħarġet b'mod sħiħ fuq rekwiżiti tal-Ewropa fuq tagħmir li jintuża fil-kliniki madwar Malta u Għawdex lid-Direttorat għall-Istandards fil-Kura tas-Saħħa u anke lid-Dipartiment tal-Anzjani u Kura fil-Komunità biex ikun ta' livell Ewropew. Fl-2018 dawn l- inizjattivi bdew u se jitkomplew skont il-bżonn. L-Istitut għas-Servizzi Pubbliċi Is-snin 2016 u l-2017 kienu sentejn impenjattivi għad-Direttorat tat-Taħriġ u Żvilupp, kemm fit-twettiq tal-funzjonijiet li joħorġu mill-miri tal-Gvern, kif ukoll bi proġetti u inizjattivi ġodda. Fil-fatt, id-Direttorat organizza 'l fuq minn 1000 kors tul dawn is-sentejn, ħafna minnhom immirati lejn pożizzjonijiet ta' tmexxija. Barra t-taħriġ li jsir skont il-prospett ippubblikat ta' kull sena, kien hemm ukoll numru ta' programmi li kienu mitluba minn ministeri, dipartimenti, u entitajiet governattivi. Fl-aħħar kwart tal-2016 ġie ffirmat ftehim bejn il-Gvern, l-Università ta' Malta u l-MCAST fejn twaqqaf l-Istitut għas-Servizzi Publiċi. Kemm l-Universtà ta' Malta kif ukoll l-MCAST huma sieħba strateġiċi tal-IPS. Fil-fatt, minn dakinhar aktar minn 12,000 ruħ attendew it-taħriġ li offra d-direttorat għat-Taħriġ u Żvilupp fi ħdan l-istess Istitut. Uħud minn dawn il-programmi huma wkoll akkreditati man-National Commission for Higher Education (NCFHE). It-taħriġ kien jinkludi oqsma bħal dak tal- governanza, strateġija u żvilupp ta' policies, financial management, riżorsi umani, lingwi, u oħrajn. Tajjeb li wieħed isemmi wkoll in-numru ta' boroż ta' studju li ngħataw f'diversi suġġetti u pprovdew opportunitajiet lil ħafna impjegati biex setgħu jkomplu kemm l-istudji tagħhom f'livell akkademiku, kif ukoll jieħdu esperjenzi barra minn Malta fejn setgħu jattendu għal seminars u workshops qosra biex itejbu l-għarfien ta' x'qed isir fil-qasam tax-xogħol tagħhom f'pajjiżi oħra. Fis-6 ta' Ottubru, 2016, u fit-28 ta' Settembru, 2017, saru l-gradwazzjonijiet fejn uffiċjali pubbliċi li kienu attendew taħriġ estensiv jew/u akkreditat ġew mogħtija ċertifikat mis-Segretarju Permanenti Ewlieni f'ċerimonja fejn attendew ir-Rettur tal-Università, il-President tal-Bord tal-MCAST, kif ukoll uffiċjali għolja tas-Servizz Pubbliku u għadd sabiħ ta' uffiċjali pubbliċi li dakinhar ħadu ċertifikat. Fil- Dan kollu qed iseħħ f'qafas ta' kompetenzi li d-Direttorat żviluppa biex jistruttura t-taħriġ għas-Servizz Pubbliku u jgħin lill-managers u l-impjegati kollha jidentifikaw it-taħriġ li għandhom bżonn fl-iżvilupp personali tagħhom, kif ukoll biex javvanzaw fil-karriera. is-sezzjoni tal-Management Development fi ħdan l-IPS Tul dawn is-sentejn id-Direttorat kompla jagħti spinta l-iżvilupp tal-managers, l-aktar bil-programm Public Management Toolkit. Dan il-kors ikopri suġġetti varji li kull impjegat f'pożizzjoni ta' manager, jew li qed jaspira biex japplika għal pożizzjoni simili, għandu jkollu jew ikollha. Dawn jinkludu tmexxija, finanzi, l-Unjoni Ewropea u procurement, fost oħrajn. Il-kors huwa intensiv u jinvolvi madwar 75 siegħa ta' taħriġ interattiv f'ambjent ta' klassi. Huwa mqassam f'diversi modules u wara kull wieħed il-parteċipanti jiġu assessjati b'mod prattiku fejn wieħed jista' wkoll japplika dak li tgħallem. Fil-fatt, attendew numru sabiħ ta' senior managers. Dan it-taħriġ sar mandatorju għal kull min irid japplika f'pożizzjoni ta' headship. Matul dawn is-sentejn ġew ukoll organizzati konferenzi waqt il-Ġimgħa tas-Servizz Pubbliku u li għalihom kienu mistiedna uffiċjali għolja fis-Servizz u s-Settur Pubbliku. ikkonċentrat fuq l- Matul organizzazzjoni ta' korsijiet ta' Induction għal uffiċjali fil-grad ta' Prinċipal u Prinċipal Anzjan, taħriġ tal-Public Management Toolkit, kif ukoll numru ta' programmi ta' taħriġ ad hoc fuq talba ta' dipartimenti u entitajiet differenti. Id-Direttorat organizza wkoll numru ta' master classes u l-organizzazzjani tal-laqgħa tad-DISPA (Directors of Institutes and Schools of Public Administration) bħala parti mill-Presidenza ta' Malta tal- Unjoni Ewropea. Saru numru sostanzjali ta' induction course, fosthom għal uffiċjali prinċipali u skrivani, kif ukoll għal uffiċjali li ġew reklutati minn barra s-Servizz Pubbliku. Dan it-taħriġ huwa mandatorju u jiddetermina jekk il-ħatra tal-impjegat tiġix konfermata jew le. Bejn il-31 ta' Mejju u t-2 ta' Ġunju, 2017, ġiet organizzata l-laqgħa tad-DISPA taħt il-Presidenza ta' Malta tal-Kunsill tal-Unjoni Ewropea. Għal din il-konferenza attendew 35 parteċipant minn pajjiżi tal- Unjoni Ewropea, il-European School of Administration, kif ukoll Svizzera u RESPA (Regional School of Public Administration). preżentati minn uħud mill-parteċipanti stess. It-temi ta' dawn il-workshops kienu Promoting Ethics in Training u Developing Digital Skills Across Public Administration. Il-programm kien jinkludi wkoll attivitajiet soċjali u żjarat f'Ħaġar Qim, il-Forti Sant'Anġlu, l- Konkatidral ta' San Ġwann u l-Belt Valletta. Ġiet organizzata study visit għal 22 uffiċjal pubbliku mill-Ġermanja u l-Awstrija bħala parti mill- L-għan ewlieni ta' dan il-programm kien biex il-parteċipanti jsiru jafu aktar dwar is-servizz u l-amministrazzjoni pubblika ta' Malta qabel il-Presidenza tal-Kunsill tal-Unjoni Ewropea. Il-programm inkluda sessjonijiet dwar Malta fl-Unjoni Ewropea u l-preparazzoni għall-Presidenza, is-sistema parlamentari ta' Malta b'relazzjoni wkoll mal-Unjoni Ewropea, il-politika ekonomika, affarijiet marittimi, imigrazzjoni u politika reġjonali. Is-sezzjoni tat-Taħriġ tal-Informatika, Komunikazzjoni u Teknoloġija kkordinat taħriġ għall-impjegati tal-Gvern kif ippubblikat fil-leaflet tal-Istitut u fuq is-sit elettroniku, kif ukoll għamlet taħriġ għad- diretturi ġenerali u diretturi fl-ICT & Business. Fil-fatt, fl-2016 biss ħarrġet 2,250 uffiċjal li pparteċipaw Din is-sezzjoni organizzat ukoll korsijiet fuq l-Electronic Public Procurement fejn il- parteċipanti użaw is-sistema tal-MEAT (Most Economically Advantageous Tender). sessjonijiet fuq l-eProcurement għall-operaturi biex b'hekk ikollhom taħriġ hands-on fuq is-sistema l- ġdida tal-proċedura tal-electronic procurement. B'kollox saru erbgħa u erbgħin kors, tnejn minnhom saru f'Għawdex. Matul dawn is-sentejn sar taħriġ estensiv f'diversi oqsma bħal Data Protection; Customer Care, Finanzi, Procurement, Governanza, Policy, u How to organise and minute meetings. Diversi talbiet minn dipartiment differenti biex jiġu organizzati programmi ta' taħriġ ġew milqugħa u saru dawn il- korsijiet. Ġiet ukoll organizzata skeda ta' taħriġ għall-uffiċjali pubbliċi wara li ġiet introdotta Performance Appraisal System ġdida għas-Servizz Pubbliku. Numru sabiħ ta' uffiċjali pubbliċi attendew taħriġ f'Singapore f'diversi oqsma fosthom: Leading and Managing Change in the Public Sector, Effective e-Government Strategies, Integrated Urban Transport and Town Planning, Public Sector Administration and Financial Management, Sustainable Development and Environmental Management, u oħrajn. Tul dawn is-sentejn numru ta' studenti Ungeriżi li qegħdin jitħarrġu biex jidħlu fis-Servizz Pubbliku Ungeriż bħala managers kellhom esperjenza ta' ftit xhur f'dipartimenti relatati mal-qasam fejn huma qed jispeċjalizzaw. Bħala parti mill-evalwazzjoni tal-korsijiet, l-Istitut għas-Servizzi Pubbliċi jara kif il-parteċipanti qed jipprattikaw dak li tgħallmu fuq il-post tax-xogħol tagħhom. Jintbagħat kwestjonarju lill-parteċipanti, kif ukoll lil ta' fuqhom, biex jiġi mistħarreġ kemm fil-fatt ġie applikat it-taħriġ għal fuq il-post tax- xogħol. It-Taqsima tar-Riċerka tal-Istitut ikkonduċiet stħarriġ dwar il-ħinijiet ideali li fihom il-pubbliku jkun jixtieq jinqeda mid-dipartimenti tal-Gvern. It-Taqsima ppreżentat rapporti bir-riżultati ta' dan l-istħarriġ lill-awtoritajiet għolja fl-Uffiċċju tal-Prim Ministru. Matul dawn is-sentejn it-Taqsima tar-Riċerka tal-Istitut ippreżentat ukoll rapporti dwar l-immaniġġjar ta' proġetti fl-amministrazzjoni pubblika, l-użu ta' organisational performance indicators, u analiżi ta' liġijiet f'pajjiżi oħra li jikkorrispondu għall-Att dwar l-Amministrazzjoni Pubblika ta' Malta. It- Taqsima ppreparat ukoll policies dwar work placements kif ukoll day release u study leave fis-Servizz Pubbliku. Barra minn dan, it-Taqsima fasslet żewġ abbozzi ta' liġi: l-Att dwar it-Tqassim ta' Responsabbiltajiet Statutorji Ministerjali, u l-Att li Jikkordina l-Ispezzjonijiet tal-Gvern. Dawn l-abbozzi saru liġi fl-2016 u l-2017 rispettivament. L-Istitut għas-Servizzi Pubbliċi (IPS) ngħata l-inkarigu mis-Segretarju Permanenti Ewlieni li jaħdem mill-qrib mal-Università ta' Malta u l-Kulleġġ Malti tal-Arti, ix-Xjenza u t-Teknologija (MCAST) sabiex jiġu varati korsijiet speċjalizzati indirizzati lejn l-amministrazzjoni pubblika. Fis-sena 2016 u 2017 ingħataw diversi sponsorships lil uffiċjali pubbliċi biex isegwu dawn il-korsijiet kif ġej: Il-Management Efficiency Unit Fl-2016, l-MEU kompliet tipprovdi l-appoġġ professjonali tagħha lill-Amministrazzjoni Pubblika biex tiżgura t-twettiq tal-programm ta' ħidma tal-Gvern, permezz ta' pariri infurmati u riċerkati lill-Uffiċċju tal- Prim Ministru u lill-Ministeri rispettivi. L-MEU prijoritizzat l-isforzi tagħha lejn id-direzzjoni ta' tiġdid tas- Servizz Pubbliku u biex titnaqqas il-burokrazija għall-benefiċċju taċ-ċittadini u n-negozji. L-involviment ċentrali tagħha b'kollaborazzjoni mal-ogħla livelli tal-Amministrazzjoni Pubblika, kif ukoll il-gwida tagħha lill-ministeri u d-dipartimenti rispettivi fis-Servizz Pubbliku u entitajiet tas-Settur Pubbliku, kien ta' kontribut b'modi varji lejn l-effettività u l-effiċjenza istituzzjonali. Il-proġetti ta' konsulenza tal-MEU ġeneralment kienu jinkludu element wieħed jew aktar minn dawn li ġejjin: policy development, ippjanar strateġiku, reviżjonijiet operattivi, immaniġġjar ġenerali, immaniġġjar ta' proġetti, immaniġġjar ta' riżorsi umani, immaniġġjar finanzjarju, change management, ippjanar organizzattiv, management ta' awditjar, pre-IT business analysis, inizjattivi ta' joined-up Government, studji ta' fattibbiltà, u l-ippjanar ta' azzjoni ta' implimentazzjoni. L-MEU kompliet tistandardizza l-proċeduri fl-assenjazzjonijiet tagħha ta' konsulenza, u ġie implimentat titjib fil-mekkaniżmi ta' rappurtaġġ tal-progress. It-tiġdid tas-sit elettroniku u d-dehra korporattiva kompliet għaddejja. L-impjegati ngħataw aktar opportunitajiet li jieħdu sehem f'seminars u taħriġ rilevanti, kemm lokalment u anke barra minn Malta. Matul l-2016, l-MEU żiedet il-ħidma u ddedikat l-isforzi tagħha biex tiġi introdotta l-fażi li jmiss ta' tiġdid fl-amministrazzjoni pubblika permezz tal-assenjazzjonijiet varji, fosthom: It-titjib u tisħiħ tal-kwalità u l-komunikazzjoni miftuħa mal-Gvern u l-kominikazzjoni tas- servizz liċ-ċittadini. Il-promozzjoni u monitoraġġ lil diversi entitajiet biex jintroduċu għodda fl-immaniġġjar ta' kwalità bħall-proġett ERDF il-Common Assessment Framework (CAF) u tfassil konġunt mal- Uffiċċju tal-Prim Ministru ta' Key Performance Indicators.  Titjib fis-sistema tal-Customer Care Servizz.gov.mt, li inkluda wkoll it-taħriġ provdut, monitoraġġ tal-każi mal-ministeri u l-migrazzjoni tas-servizz lejn il-One Stop Shops.  Assistenza lill-amministrazzjoni pubblika fil-preparamenti għall-Presidenza Maltija tal-Unjoni Ewropea. Barra minn hekk, matul l-2016, l-MEU kienet involuta f'diversi assenjazzjonijiet ta' konsulenza f'oqsma diversi. Fil-funzjoni tagħha ta' konsulenza, l-MEU kompliet tistinka biex issaħħaħ kemm il-qafas intern tagħha u wkoll il-qafas ta' tmexxija maniġerjali tal-Gvern, fl-ippjanar strateġiku, policy development, regoli u regolamenti, proġetti u operazzjonijiet, u għajnuna korporattiva. Matul l-ewwel nofs tas-sena 2017, l-aġenda tal-MEU kienet primarjament iffukata fuq it-tkomplija tal-pjan ta' tliet snin (2015-2017) li ġie mfassal bi sħubija mal-ministeri varji bħala parti integrali mill-Programm ta' Tiġdid tas-Servizz Pubbliku. Dawn il-pjani kienu intenzjonati li jwasslu għal proċessi aktar simplifikati, aktar qosra, u aktar user-friendly, u biex jassessjaw b'mod assoċjat ir-riżorsi u rekwiżiti strutturali fl-entitajiet varji. Barra minn hekk, matul l-2017, il-Management Efficiency Unit kompla bil-ħidma tiegħu għat-twettiq ta' programm ta' Key Performance Indicators (KPIs) imfassal u dirett mill-Uffiċċju tal-Segretarju Permanenti Ewlieni. Dan il-programm jidentifika numru ta' oġġettivi bil-għan li jwassal għat-tisħiħ u għat-titjib fil-kwalità ta' servizz pubbliku li jingħata lill-klijenti ta' dawn l-istess servizzi. Kull ministeru jew entità pubblika kellha l-obbligu li tfassal programm ta' bidla li jwassal għat-twettiq tal-KPI rispettiv. L-MEU kienet imqabbda biex tagħti servizz ta' konsulenza u appoġġ u allura tgħin lil dawn l-entitajiet hekk kif mitluba minnhom f'dan ir-rigward. Ta' min wieħed jinnota li għal kull KPI hemm deadline ċar. L-MEU kienet ukoll imqabbda tagħti s-servizzi 'standard' tagħha kif mitluba biex tgħin fit-twettiq ta' proġetti u inizjattivi oħra – imfassla kemm minn entitajiet tal-UPM u kif ukoll minn entitajiet f'ministeri oħra. Joyce Dimech Segretarju Permanenti (Strateġija u Implimentazzjoni) DIVIŻJONI PEOPLE & STANDARDS (P&SD) Uffiċċju tas-Segretarju Permanenti Fis-sena 2016, fis-Servizz Pubbliku saret bidla strateġika f'dik li kienet tissejjaħ PAHRO. Din id- Diviżjoni, lejn l-aħħar tas-sena 2016, saret tissejjaħ id-diviżjoni li ġabet rabta strateġika bejn in-nies u standards, People & Standards Division (P&SD). B'hekk, apparti r-responsabbiltajiet marbuta mal- istrateġija tal-immaniġġjar tan-nies li huma bħala riżorsa unika, ingħatat l-inkarigu ta' tfassil u monitoraġġ tal-Istandards ta' Kwalità kif jingħata servizz lill-pubbliku kif ukoll lejn dawk li huma klijenti interni, in-nies infushom. Kollox ġie ddisinjat fuq l-erba' pilastri li huma l-Vuċi (li nisimgħu lill-klijent); id-Disinn (niffurmaw policies u proċessi li jilħqu l-livelli mixtieqa mill-klijenti); il-Pakkett (fejn is-servizz jingħata f'waqtu u ta' livell li jilħaq l-aspettattivi tal-klijenti), u; il-Kontabbiltà (il-qofol ta' servizz onest hu li jagħti garanzija ta' onestà, li tfisser ukoll lealtà lejn il-klijent li jagħmel użu mis- servizz). Dawn il-pilastri ġew żviluppati mill-Uffiċju tas-Segretarju Permanenti Ewlieni bħala għanijiet strateġiċi u olistiċi. Madankollu, dħalna aktar fil-fond fil-ministeri ħalli noħolqu stampa aktar ċara. F'dan ir-rigward, il-mudell ta' kwalità li ntuża fil-ministeri huwa dak ta' Servqual, ibbażat fuq l-10 kriterji ta' kwalità ta' eċċellenza ta' servizz, li huma: aċċess, komunikazzjoni, empatija, kompetenza, korteżija, kredibbilità, affidabbiltà, reazzjoni effettiva, sigurtà u tanġibbiltà. Fl-2016, l-uffiċċju tas-Segretarju Permanenti beda eżerċizzju dettaljat biex jiġbor Standards of Procedures (SOP) mid-Dipartimenti fis-servizz pubbliku li joffru servizz direttament lill-pubbliku (kemm jekk qed jingħata wiċċ imb wiċċ, b'email jew bit-telefown). Ġew ipprovduti sessjonijiet ta' informazzjoni lid-Diretturi u/jew lid-Direttorati Ġenerali biex jiggwidawhom. Dawn l-SOPs jiffukaw speċifikament fuq servizzi orjentati lejn il-klijenti aktar milli fuq il-ħidma interni tad-dipartimenti. Barra minn hekk, id-dipartimenti ntalbu jindikaw il-perjodi ta' żmien għal kull servizz offrut u jipprovdu ġustifikazzjonijiet raġonevoli għal servizzi li jieħdu ħafna żmien biex jitlestew. Sal-aħħar tal-2016, u fl-2017, l-SOPs miġbura ġew utilizzati biex jgħinu fl-inizjattivi tal-eżerċizzju tal- Mystery Shopper u l-Assessjar ta' Kwalità tad-Dipartimenti li qed jagħtu servizz lill-pubbliku, bil-għan li ntejbu kontinwament dawn is-servizzi. Mystery Shopper Il-proġett tal-Mystery Shopper tnieda uffiċjalment f'Ġunju 2016 bil-pubblikazzjoni tal-Framework Agreement għall-Provvista ta' Mystery Shopper fl-Amministrazzjoni Pubblika. L-għan tal-proġett huwa li jevalwa s-servizzi offruti mid-dipartimenti tal-Gvern u l-entitajiet li joffru servizz direttament mal- pubbliku. L-ewwel sejħa wara l-Framework Agreement ġiet ppublikata sal-aħħar ta' Ottubru, bl-ewwel żjarat tal-mystery shopper jibdew fl-aħħar kwart tas-sena 2016 bi proġett pilota. Fil-bidu tas-sena 2017 ittieħdet l-inizjattiva biex issir applikazzjoni wkoll għall-fondi tal-Unjoni Ewropea taħt Priority Axis 4 għal dan il-proġett. Fis-sena 2017, il-kuntrattur tqabbad mid-Diviżjoni msemmija biex iwettaq Mystery Shopping f'żewġ Kull rapport ippreżentat wara ż-żjarat tal-Mystery Shopper kellu l-għan li jiddentifika rakkomandazzjonijiet immirati lejn it-titjib tas-servizzi tad-dipartimenti individwali, u jassessja d- dipartiment fuq l-għaxar kriterji tal-kwalità. Id-Diviżjoni kellha rwol li tibgħat ir-rakkomandazzjonijiet lid-dipartiment konċernat u tibqa' ssegwi r-rakkomandazzjoni magħmula u tara li jitwettqu fi żmien Assessjar ta' Kwalità fid-Dipartimenti tas-Servizz Pubbliku Minbarra l-SOPs, fl-2016 id-dipartimenti kollha tal-Gvern li jittrattaw liċ-ċittadini direttament intalbu jagħmlu awtoevalwazzjoni bbażata fuq l-10 kriterji ta' kwalità li jiggarantixxu servizz ta' eċċellenza msemmi iktar 'il fuq. L-għan ta' dan l-eżerċizzju kien li jagħti lid-dipartimenti gwida ġenerali tal-aspetti tas-servizzi offruti mid-dipartimenti bil-għan li jittejjeb is-servizz offrut lill-klijenti tagħhom. Uffiċjali tad-Diviżjoni bdew jattendu f'dawn id-dipartimenti u sezzjonijiet, jiltaqgħu wkoll mal-Kap ta' dak id- dipartiment jew sezzjoni, jassessjawh fuq l-10 kriterji u jagħtu rating kif imsemmi iktar 'il fuq. Wara kull eżerċizzju, jingħataw rakkomandazzjonijiet, b'ħin stabbilit meta jiġu mwettqa u jibqgħu jiġu segwiti sakemm jiġu approvati. Dan l-eżerċizzju huwa wieħed mill-KPIs ta' din id-Diviżjoni. Awditjar tad-Dipartimenti tal-People Management L-uffiċċju tas-Segretarju Permanenti jikkordina wkoll l-awditjar tad-Dipartimenti responsabbli mill- People Management fil-ministeri fuq proċeduri tad-Direttivi 9 u 10, approvazjonijiet ta' allowances, proċeduri ta' dixxiplina u każijiet tal-Ombudsman, fost oħrajn. Wara kull eżerċizzju, skont il-ħtieġa, jingħataw rakkomandazzjonijiet u jibqgħu jiġu segwiti sakemm jiġu approvati. F'dan l-eżerċizzju, id- dipartimenti jiġu assessjati fuq ħames kriterji ta' kwalità li huma komunikazzjoni, kompetenza, korteżija, affidabbiltà, reazzjoni effettiva. Wara dan jingħataw rating fuq ħames klassifikazzjonijet li huma: full compliance (ħames stilel), high compliance (erba' stilel), fair compliance (tliet stilel), low compliance (żewġ stilel) u non-compliance (stilla waħda). Inizjattivi Oħrajn Id-Diviżjoni People & Standards (P&SD) assistiet fl-implimentazzjoni tal-istrateġija Servizz.gov u serviet fuq il-bord tal-proġett, li tikkordina miri u partijiet interessati u konsolidazzjoni tal-proġett. Matul l-2016, il-P&SD mexxa s-sħubija bejn Servizz.gov u d-DSS (fi ħdan il-Ministeru għall-Familja, Drittijiet tat-Tfal u Solidarjetà Soċjali), sabiex is-servizzi tad-DSS jistgħu jibdew ikunu disponibbli permezz tal-hubs ġodda u eżistenti tas-Servizz.gov. L-uffiċċju tas-Segretarju Permanenti ħadem biex tiġi riveduta Direttiva 4 u din giet immeljorata biex tirrifletti l-eżiġenzi tal-lum. Din ir-reviżjoni ġiet ippubblikata f'April 2017. Inizjattiva ta' benefiċċju li ġiet imwettqa fl-aħħar sitt xhur tas-sena 2017, kienet il-Business Process Re-engineering fi ħdan id-Diviżjoni. Numru ta' uffiċjali ngħataw taħriġ, ġew identifikati numru ta' proċessi fi ħdan id-Diviżjoni u sar eżerċizzju metikoluż. Ir-riżultat kien li ġie ffrankat ħin u l-proċessi ġew immeljorati. Taħriġ F'Awwissu 2016, id-Diviżjoni nediet il-performance appraisal ġdida bħala appoġġ għall-Programm ta' Tiġdid tas-Servizz Pubbliku, bil-għan li tkejjel il-prestazzjoni tal-l-impjegati b'mod ħolistiku. F'Ġunju 2016, saru aktar aktar minn 40 sessjoni ta' taħriġ sabiex is-superviżuri jingħataw l-għodod u l-ħiliet biex jutilizzaw is-sistema online u kif jimmaniġġjaw il-prestazzjoni tal-impjegati. Il-maġġoranza ta' dawn is-sessjonijiet tlestew sa nofs is-sena 2017 u komplew jingħataw skont il-ħtieġa. Direttorat tal-Kwalità u l-Istandards F'Diċembru 2017 twaqqaf id-Direttorat tal-Kwalità u l-Istandards bl-għan ewlieni li jwettaq il-proġetti tal-Mystery Shopper, Assessjar ta' Kwalità fid-Dipartimenti tas-Servizz Pubbliku, il-kordinazzjoni Dan tal-aħħar huwa mudell ta' kwalità li ġie mwettaq f'numru ta' dipartimenti u entitajiet u, mis-sena 2017, dan għadda taħt ir-responsabbiltà tal-P&SD. Bħala parti mill-proċeduri ta' simplifikazzjoni amministrattivi, ir-Regolamenti ta' Dixxiplina tal- Kummissjoni dwar is-Servizz Pubbliku ġew emendati. Dan l-eżerċizzju, li sar b'konsultazzjoni mal- Kummissjoni dwar is-Servizz Pubbliku, sar bil-għan li titnaqqas il-burokrazija żejda kif ukoll sabiex il- proċess ta' dixxiplina jkun iktar ċar u trasparenti. Għaldaqstant, apparti sett ta' regolamenti ġodda, ġie varat ukoll manwal dwar il-proċeduri tad-dixxiplina, mhux biss biex iservi bħala gwida għall-Kapijiet tad-Dipartimenti responsabbli għall-People Management u tad-Dipartimenti u għall-impjegati tal-People Management, iżda wkoll biex jipprovdi gwida ċara lill- uffiċjali li jkunu għaddejjin minn proċeduri dixxiplinariji. Dan il-manwal inħareġ permezz ta' Direttiva 11. Fl-istess waqt, sabiex id-Diviżjoni tkompli twettaq il-funzjonijiet tagħha bħala gwida u punt ta' riferiment għad-dipartimenti, sar bosta taħriġ rigward il-qasam tad-dixxiplina, liema taħriġ kien immirat lejn il-Kapijiet tad-Dipartimenti kif ukoll lejn l-uffiċjali tal-People Management. Barra minn hekk, id- Diviżjoni kompliet tagħmel il-moniteraġġ u l-awditjar tal-każijiet tad-dixxiplina fil-Ministeri, sabiex tiżgura li l-proċedimenti tad-dixxiplina jkunu qegħdin jiġu trattati skont ir-Regolamenti tal- Kummissjoni dwar is-Servizz Pubbliku. Direttorat Resourcing & Complaince Klassi tas-Servizz Ġenerali Fi Frar 2016, ġie ffirmat Addendum għall-Ftehim dwar il-Klassi tas-Servizz Ġenerali bejn il-Gvern u l-Unions prinċipali. L-Addendum ipprovda għal reviżjoni ġenerali tal-kriterji tal-eliġibbiltà u l- introduzzjoni ta' testijiet kompjuterizzati ta' abbilità ġenerali verbali, numerika u astratta mfassla biex tevalwa l-kompetenzi individwali, u b'hekk tissostitwixxi l-eżamijiet tradizzjonali. Jipprovdi wkoll għall-introduzzjoni ta' short-listing għall-intervisti, bl-approvazzjoni tal-Kummissjoni dwar is-Servizz Pubbliku, fuq il-bażi tal-mertu miksub fit-test ta' kapaċità ġenerali għal kandidati tal-Klassi tas-Servizz Ġenerali b'servizz sodisfaċenti ppruvat. L-uffiċjali magħżula jkollhom ukoll opportunitajiet għal programmi u moduli ta' taħriġ fuq kompetenzi ewlenin, inkluż IT Office Application Skills fil-Livell MQF 3 li jrid jitlesta sal-konferma tal-ħatra, meqjusa bħala essenzjali u obbligatorji biex ikopru r-rwoli u l-progress f'din il-Klassi. Skont dan l-Addendum, inħarġu applikazzjonijiet fl-2016 biex jimtlew vakanzi fil-gradi ta' Prinċipal u Skrivan, inħarġu sejħiet għal il-faċilità għall-applikazzjonijiet online. Fl-2017 applikazzjonijiet għall-mili ta' vakanzi fil-gradi ta' Assistent Prinċipal, Prinċipal Anzjan u Uffiċjal Eżekuttiv. Il-ħruġ ta' dawn is-sejħiet għall-applikazzjonijiet serva biex jimtlew vakanzi ta' natura ta' Servizz Ġenerali mingħajr il-ħtieġa tal-ħolqien u l-mili ta' diversi pożizzjonijiet ad hoc. Flimkien mal-Istitut għas-Servizzi Pubbliċi, id-Direttorat organizza taħriġ ta' induzzjoni għall-uffiċjali li ġew maħtura. It-taħriġ kien magħmul minn lectures mogħtija mill-Istitut għas-Servizzi Pubbliċi kif ukoll taħriġ fuq il-post f'oqsma differenti tal-Amministrazzjoni Pubblika, inkluż fil-people management, il-finanzi, l-amministrazzjoni u affarijiet tal-UE. Din l-esperjenza fuq il-post saħħet l- għarfien provdut mill-Istitut għas-Servizzi Pubbliċi matul is-sessjonijiet tal-klassi. Sejħiet Ċentrali Inħarġu u ġew ipproċessati numru ta' sejħiet ċentrali għall-applikazzjonijiet għal tnax-il grad jew pożizzjoni skont il-ħtiġiet ta'diversi ministeri. Diċentralizzazzjoni ta' Proċessi Minn April 2016, għadd lill- ministeri/dipartimenti, bil-għan li l-proċessi jkunu simplifikati u jitlestew aktar malajr. Dawn il- funzjonijiet huma l-ipproċessar ta' progressjonijiet u promozzjonijiet wara għadd ta' snin servizz sodisfaċenti ta' uffiċjali tas-Servizz Ġenerali. Barra minn hekk, bi ftehim mal-Kummissjoni dwar is- Servizz Pubbliku, ma baqax fir- rakkomandazzjonijiet (i) għal promozzjonijiet wara għadd ta' snin ta' servizz sodisfaċenti ta' uffiċjali fi Gradi Dipartimentali; (ii) għaż-żamma ta' increments fil-paga; (iii) għall-għoti ta' stat indefinit skont S.L. 452.81, u; (iv) għal ħatriet permezz ta' rakkomandazzjoni diretta u t-tiġdid tagħhom. imwettqa mid-Direttorat ġew l-korrettezza id-Direttorat funzjonijiet il-ħtieġa ta' Permezz taċ-Ċirkulari tal-Uffiċċju tal-Prim Ministru 29/2016, u bħala pass ieħor fid-direzzjoni lejn l- eliminazzjoni ta' burokrazija żejda u t-tisħiħ tal-prinċipju tas-sussidjarjetà fit-teħid tad-deċiżjonijiet, l- awtorità biex jiġu approvati t-trasferimenti interministerjali ta' uffiċjali pubbliċi fi gradi/pożizzjonijiet mhux marbuta ma' ministeru partikolari ġiet delegata lis-segretarji permanenti. Id-dispożizzjonijiet dwar id-delega tal-estensjoni jew it-tmiem tal-perjodu ta' prova ġew issimplifikati aktar permezz tal-pubblikazzjoni ta' Strument ta' Delega maħruġ skont l-Artikolu 110 tal-Kostituzzjoni u ffirmat mill-Prim Ministru fid-19 ta' Lulju, 2016. Permezz ta' dan l-Istrument, is-segretarju permanenti għandu s-setgħa li japprova tali estensjoni jew tmiem, għal kwalunkwe raġuni li tiġġustifika dan. L-uffiċjal konċernat għandu d-dritt li jagħmel appell lill-Kummissjoni dwar is-Servizz Pubbliku. Manwal dwar pożizzjonijiet ta' Assistent Direttur u postijiet maniġerjali fis-Servizz Pubbliku F'April 2016 ġie kkompilat 'Manwal dwar Pożizzjonijiet ta' Assistent Direttur, Senior Manager, Manager u Assistant Manager fis-Servizz Pubbliku' bil-għan li tissaħħaħ il-pożizzjoni ta' Assistent Direttur vis-à-vis il-pożizzjoni ta' Senior Manager fi Skala 5, biex issir razzjonalizzazzjoni tal- pożizzjonijiet ta' Senior Manager, Manager fi Skala 7 u Assistent Manager fi Skala 9 u biex jipprovdi gwida għall-mili ta' vakanzi f'tali pożizzjonijiet. Trasformazzjoni ta' Pożizzjonijiet ta' Natura Definita għal Waħda Indefinita Kienet saret drawwa li kull ħames snin, fis-Servizz Pubbliku, kien isir proċess donnu ad hoc fejn il- kuntratti definiti jiġu kkonvertiti għal dawk bi status indefinit. Grazzi għaċ-Ċirkulari tal-Uffiċju tal- Prim Ministru 4/2017, dan mhux se jkompli jsir għax is-sistema nbidlet b'mod permanenti u għal raġunijiet siewja. Meta konna nqabblu l-kundizzjonijiet tal-impjieg fi ħdan is-Servizz Pubbliku ma' dawk ta' setturi oħra stajna naraw li kien hemm lok għal diskriminazzjoni kontra dawk li qed ifttxu karriera fis-Servizz Pubbliku. Dan għax individwi b'kuntratt definit setgħu jieħdu status indefinit biss wara r-raba' sena ta' impjieg, daqslikieku l-perjodu ta' probation/prova jdum tliet snin, waqt li impjegati f'setturi oħra kienu jibbenefikaw minn perjodu ta' probation/prova ta' massimu tnax-il xahar. Pożizzjonijiet fis-Servizz Pubbliku li mhumiex fil-livell ta' tmexxija għolja u li ma jġorrux raġuni oġġettiva fit-termini ta' S.L. 452.81 għalfejn il-pożizzjoni għandha tibqa' waħda ta' natura definita, ġew trasformati minn pożizzjonijiet ta' natura definita għal pożizzjonijiet ta' natura indefinita, skont il- provvedimenti taċ-Ċirkulari tal-Uffiċju tal-Prim Ministru 4/2017. Kemm uffiċjali ġodda, kif ukoll dawk li diġà jokkupaw tali pożizzjonijiet, ibbenefikaw minn din l-inizjattiva, suġġett għat-tlestija b'suċċess tal-perjodu ta' probation/prova. Dawn il-provvedimenti japplikaw ukoll għal uffiċjali li jokkupaw pożizzjonijiet kontemplati fi Ftehim/Dokumenti ta' Klassifikazzjoni. Inħarġet Direttiva 12 biex tittrasforma pożizzjonijiet ta' natura definita ta' impjegati tas-Settur Pubbliku għal pożizzjonijiet ta' natura indefinita, sakemm tali pożizzjonijiet m'għandhomx raġuni oġġettiva fit- termini ta' S.L. 452.81, ikunu mtlew permezz ta' sejħa għall-applikazzjonijiet u mhumiex f'livell ta' Tisħiħ ta' Proċeduri Ġiet ippubblikata Proċedura Operattiva Standard (SOP) rigward 'Perjodi ta' Żmien għall-Proċess tal- Għażla' biex jiġi żgurat li dan il-proċess jitlesta fl-iqsar żmien possibbli. Il-Proċedura ta' Operazzjoni toffri gwida dettaljata u pass pass lill-uffiċjali responsabbli mill-HR u lill-uffiċjali/persuni maħtura fuq bordijiet tal-għażla. Il-politika dwar l-għotja ta' ħatra permanenti wara ħatra temporanja fi grad għeluq is-sitt snin ta' servizz sodisfaċenti, ġiet estiża wkoll għal każijiet ta' ħatra temporanja f'pożizzjoni, sakemm ma jkunx hemm raġuni oġġettiva fit-termini ta' S.L. 452.81 għalfejn il-pożizzjoni għandha tibqa' waħda ta' natura Il-politika dwar id-detailing ta' uffiċjali ma' entitajiet fis-Settur Pubbliku ġiet estiża sabiex uffiċjali pubbliċi li jkollhom pożizzjoni mas-Servizz Pubbliku fiż-żmien meta jiġu detailed, irrispettivament minn jekk għandhomx grad sustantiv, għandhom ikunu intitolati għal status indefinit fis-Servizz Pubbliku fuq il-bażi tal-pożizzjoni tagħhom mas-Servizz Pubbliku u pożizzjoni komparabbli mal-entità wara erba' snin. Dan sakemm m'hemmx raġuni oġġettiva għalfejn il-pożizzjoni għandha tibqa' waħda ta' natura definita u li d-detailing ikun sar bħala riżultat ta' trasferiment ta' funzjoni jew fl-interess tal- Amministrazzjoni. Saru diversi emendi għall-politika dwar il-perjodu ta' probation (applikabbli fil-każ ta' rekluti ġodda) u t-trial period (applikabbli fil-każ ta' uffiċjali li jieħdu ħatra ġdida). It-tul tal-perjodu ġie emendat biex jiġi allinjat aktar mad-dispożizzjonijiet tal-EIRA. Uffiċjali pubbliċi li japplikaw għal grad jew pożizzjoni ogħla fuq il-bażi tal-grad jew pożizzjoni attwali tagħhom (jew preċedenti) biex jissodisfaw il-kriterji tal-eliġibbiltà, għandhom ikunu kkonfermati fil-ħatra attwali (jew preċedenti) tagħhom, skont il-każ, irrispettivament minn xi rekwiżit/i oħra ta' eliġibbiltà (eż. kwalifiki, servizz, esperjenza). Uffiċjali pubbliċi li japplikaw permezz ta' sejħa interna għal kariga jew pożizzjoni ogħla fuq il-bażi tal- kwalifiki u l-esperjenza tagħhom, fejn applikabbli, biex jissodisfaw il-kriterji tal-eliġibbiltà għandhom ikunu kkonfermati f'ħatra kurrenti jew ta' qabel. Din il-kundizzjoni mhix applikabbli fil-każ ta' uffiċjali pubbliċi li japplikaw permezz ta' sejħa esterna fuq il-bażi tal-kwalifiki u l-esperjenza tagħhom, fejn applikabbli, biex jissodisfaw il-kriterji tal-eliġibbiltà. Il-proċeduri li jwasslu għal impjieg mill-ġdid, re-instatement, ingaġġ fuq bażi temporanja ta' persuni li qegħdin fuq parole u integrazzjoni mill-ġdid fis-Servizz Pubbliku fl-interess tas-Servizz u/jew għal raġunijiet umanitarji, ġew riveduti għal skopijiet ta' simplifikazzjoni u biex jitqassar iż-żmien li jittieħed għall-konklużjoni tal-proċess. Barra minn hekk, il-politika ġiet allinjata mal-ispirtu ta' Klawsola 18.2 tal-Ftehim Kollettiv għal Impjegati fis-Servizz Pubbliku li jkopri l-perjodu mill-1 ta' Jannar, 2017, sal- 31 ta' Diċembru 2024. Uffiċjali pubbliċi li jiġu impjegati mill-ġdid skont id-dispożizzjonijiet imsemmija hawn fuq ma jibqgħux jitqiegħdu fuq l-inqas skala tal-grad rispettiv. Jekk jagħżlu li jingħaqdu mill-ġdid fis-Servizz fl-aħħar grad/pożizzjoni/indefinite status li kellhom, dawn jitpoġġew fuq l-istess skala tas-salarju u punt okkupat qabel ma ħallew is-Servizz. Jekk jagħżlu li jerġgħu jingħaqdu mas-Servizz fi grad/pożizzjoni/indefinite status aktar baxx, dawn jitpoġġew fuq il-punt massimu suġġett li l-punt tas-salarju meta ħallew is-Servizz ma jkunx inqabeż. Servizz sodisfaċenti preċedenti jgħodd għal skopijiet ta' progress u promozzjoni. Kienet aġġornata l-politika biex jiġu evitati ħatriet temporanji fuq bażi back-to-back. Għaldaqstant, uffiċjali pubbliċi li jkunu detailed ma' entità tas-Settur Pubbliku, uffiċjali fuq leave twil mhux imħallas (eskluż Leave tal-Ġenituri), eċċ., li huma magħżula għal ħatra fi grad jew pożizzjoni mingħajr raġuni oġġettiva, iridu jagħżlu bejn il-ħatra l-ġdida mas-Servizz Pubbliku jew inkella li jkomplu bid-dmirijiet tagħhom/leave mhux imħallas kif applikabbli. Jekk ma jaċċettawx il-ħatra, jibqgħu fuq l-ordni tal-mertu sal-validità tar-riżultat u l-kandidat li jmiss fl-ordni tal-mertu jiġi maħtur (mhux fuq bażi back-to-back). Ir-rekwiżiti għal Acting Appointment nġiebu konformi mar-rekwiżiti ta' eliġibbiltà għall-mili ta' pożizzjonijiet ta' Headship u pożizzjonijiet oħra b'setgħat statutorji kif elenkati fit-Tieni Skeda tal-Att dwar l-Amministrazzjoni Pubblika (Kap. 497 tal-Liġijiet ta' Malta). Ġew imfassla wkoll id- dispożizzjonijiet dwar 'Sostituzzjoni ta' Pożizzjonijiet Oħra ta' Direttur Ġenerali/Direttur' biex ikopru dawk il-pożizzjonijiet ta' Direttur Ġenerali/Direttur li mhumiex imniżżlin fl-imsemmija Skeda. Bl-iskop li jitħaffef il-proċess tal-għażla, ġie deċiż li l-bordijiet ta' komparabbiltà, stabbiliti biex jevalwaw il-livell ta' pożizzjonijiet okkupati minn impjegati fis-Settur Pubbliku li japplikaw għal pożizzjonijiet ta' Assistent Direttur, ikunu komposti biss minn uffiċjali tad-Diviżjoni dwar Nies u Il-kriterji ta' evalwazzjoni adottati huma l-pakkett tas-salarju, id-deskrizzjoni tax-xogħol, il- kwalifiki akkademiċi, ħiliet u esperjenza meħtieġa u l-istruttura partikolari tal-entità. informazzjoni li tappartieni għall-pożizzjoni partikolari tas-Settur Pubbliku tkun akkwistata formalment permezz ta' korrispondenza mal-entità. Xogħol konness ma' Direttiva 10.1 Direttiva 10.1, maħruġa fis-6 ta' April, 2017, rigward 'Is-Sottomissjoni u l-Approvazzjoni ta' Business and HR Plans għal tliet snin' tistabbilixxi li l-pjanijiet ta' tliet snin għandhom jitressqu għall-iskrutinju u l-approvazzjoni tal-Kumitat Konsultattiv imwaqqaf mis-Segretarju Permanenti Ewlieni u mmexxi mid-Diviżjoni People & Standards biex tkun żgurata governanza tajba. Il-Kumitat kellu diversi laqgħat matul l-2017, kemm internament kif ukoll mal-ministeri, biex jiddiskuti l-pjanijiet tal-ministeri u l- entitajiet pubbliċi. Id-diskussjonijiet iffukaw fuq it-talbiet tal-ministeri u fuq kunsiderazzjonijiet ċentrali bħall-għadd tal-impjegati, il-finanzi, is-simplifikazzjoni tal-pożizzjonijiet u l-mili ta' postijiet vakanti ta' natura amministrattiva mill-gradi tas-Servizz Ġenerali. Id-Direttorat issorvelja u vverifika l-implimentazzjoni tad-Direttiva 10.1 fuq bażi kontinwa, permezz ta' random screening ta' sejħiet għal applikazzjonijiet qabel il-pubblikazzjoni, fuq bażi ta' kull ġimgħa. Sabiex tiġi żgurata l-konformità mal-istandards stabbiliti fil-ħruġ ta' sejħa, tfasslet Proċedura Operattiva Standard (SOP) li tirrigwarda l-ħruġ ta' sejħiet għall-applikazzjonijiet u checklist għall-abbozzar attwali tas-sejħa biex jintużaw mill-ministeri. Barra minn hekk, biex jiġi offrut aktar appoġġ, dan id-Direttorat mexxa laqgħat ta' tagħrif lill-ministeri u dipartimenti. Iddaħħlet ukoll sistema ta'awditjar, biex jiġi żgurat li l-proċessi li ġew delegati lill-ministeri huma konformi mal-istess delega. Dawn jinkludu proċessi relatati ma':  Sejħiet ta' applikazzjonijiet għall-ingaġġ ta' persuni;  Għoti ta' stat indefinit skont S.L. 452.81 u ċ-Ċirkulari tal-Uffiċju tal-Prim Ministru 4 u 5 2017;  Progressjonijiet u promozzjonijiet wara għadd ta' snin ta' servizz sodisfaċenti;  Tiġdid ta' kuntratti, sew fil-każ ta' ħatriet li saru wara sejħa għall-applikazzjonijiet kif ukoll fil- każ ta' ħatriet li saru wara rakkomandazzjoni diretta; u  Trasferimenti, li jinkludu dawk li ġew delegati biċ-Ċirkulari tal-Uffiċju tal-Prim Ministru Ħruġ ta' Direttiva 7.1 F'April 2017, inħarġet ukoll id-Direttiva 7.1 u l-Manwal rivedut, anċillari għad-Direttiva, fejn il- proċessi relatati mal-promozzjonijiet interni u r-reklutaġġ estern ta' entitajiet tas-Settur Pubbliku ġew amplifikati u ċċarati. Din id-Direttiva temenda d-Direttiva 7 u tapplika għall-organizzazzjonijiet kollha tal-Amministrazzjoni Pubblika li r-reklutaġġ u l-promozzjonijiet tagħhom isiru skont l-Artikolu 110 (6) tal-Kostituzzjoni u l- Att dwar is-Servizzi ta' Impieg u Taħriġ, bl-eċċezzjoni għal dawk l-entitajiet imsemmija taħt artikolu 3.1.2 tal-Manwal marbut mad-Direttiva 7. Bis-saħħa ta' din id-Direttiva, l-entitajiet tas-Settur Pubbliku għandhom is-setgħa li jagħmlu reklutaġġ u promozzjonijiet, suġġett għall-approvazzjoni tal-Industrial Relations Unit (IRU) safejn huma kkonċernati l-Istruttura tal-Gradi u s-Salarji u suġġett għall-approvazzjoni tal-Ministeru responsabbli għall-Finanzi fir-rigward taż-żamma tal-baġit. Fil-każ tal-funzjoni tar-reklutaġġ, hija dejjem meħtieġa l-approvazzjoni minn qabel tas-Segretarju Permanenti responsabbli mill-entità tas-Settur Pubbliku. Fl- eżerċizzji ta' promozzjoni, is-Segretarju Permanenti għandu jkun infurmat mill-bidu nett. Għandha tintalab l-approvazzjoni tas-Segretarju Permanenti rispettiv qabel ma enititajiet tas-Settur Pubbliku jagħmlu talbiet lill-IRU fir-rigward tal-Istruttura tal-Gradi u s-Salarji u qabel ma jagħmlu talbiet lill- Ministeru tal-Finanzi fir-rigward taż-żamma tal-baġit. Flimkien ma' din id-Direttiva, inħareġ Manwal rivedut għall-entitajiet tas-Settur Pubbliku intitolat 'Delega tal-Awtorità sabiex jitwettaq ir-Reklutaġġ u l-Promozzjonijiet'. Dan il-Manwal issostitwixxa d-Dokument preċedenti u, barra milli jitqies bħala parti integrali minn Direttiva 7.1, huwa d-dokument uffiċjali li jirregola l-funzjoni delegata fi ħdan l-entitajiet tas-Settur Pubbliku. Huwa obbligatorju li wieħed josserva b'mod strett id-dispożizzjonijiet li jinsabu fl-imsemmi Manwal. Fin-nuqqas ta' dan, tista' saħansitra tiġi rtirata d-delega fuq l-istruzzjonijiet tas-Segretarju Permanenti Ewlieni. Fil-każ tal- irtirar tad-delega, l-ebda eżerċizzju ta' reklutaġġ/ristrutturar intern/promozzjoni ma jista' jsir mingħajr l-approvazzjoni minn qabel tad-Diviżjoni tan-Nies u l-Istandards. Id-Direttiva assenjat lil dan id- Direttorat rwol regolatorju, ta' monitoraġġ u ta' verifika, permezz ta' sistema ta' Awditjar fl-Entitajiet Pubbliċi, biex jiġi żgurat li l-proċessi segwiti fl-ingaġġ huma konformi mad-Direttiva, bil-għan li tkun żgurata konformità stretta mad-dispożizzjonijiet tal-Manwal. Laqgħa tal-Uffiċċju dwar l-għażla ta' uffiċjali mal-istituzzjonijiet Ewropej (EPSO) organizzata waqt il-Presidenza Maltija tal-Kunsill tal-Unjoni Ewropea Kif inhi l-użanza, il-laqgħa biannwali tal-Uffiċċju inkarigat mill-għażla ta' uffiċjali mal-istituzzjonijiet Ewropej (European Personnel Selection Office) ġiet organizzata f'Malta bejn it-22 u l-24 ta' Marzu, 2017. Fit-22 ta' Marzu, id-Direttur tal-EPSO, David Bearfield, indirizza lill-istudenti kemm tal- MCAST, kif ukoll tal-Università, biex jispjegalhom il-ħemel ta' opportunitajiet u d-diversità ta' karigi li jeżistu mal-istituzzjonijiet Ewropej. Fl-MCAST, huwa wkoll ġie muri madwar xi klassijiet li kienu għaddejjin u ġie spjegat lilu l-andament tal-lezzjonijiet u l-varjetà ta' suġġetti li jiġu mgħallma. L- istudenti dehru li ħadu ċertu interess, kisbu tagħrif mixtieq u staqsew mistoqsijiet pertinenti. Fit-23 u l-24 ta' Marzu, imbagħad, saret il-laqgħa proprja tal-EPSO, mifruxa fuq jum u nofs, fejn id- Direttur tal-EPSO ta taghrif dwar il-ħruġ ta' kompetizzjonijiet għall-impjiegi mal-istituzzjonijiet Ewropej u l-iżviluppi innovattivi li jkunu qed iseħħu fl-EPSO. Id-Direttur tal-EPSO ukoll ta l-aħħar tagħrif dwar proġett pilota li l-uffiċċju tiegħu kien qed ivara, magħruf bħala MOOC (Massive online open course). Matul il-laqgħa ngħatat informazzjoni li Malta għadha rappreżentata tajjeb f'dawk li huma impjiegi mal-istituzzjonijiet Ewropej għax, b'0.08% tal-popolazzjoni Ewropea, għandna 0.5% Maltin f'impjiegi ma' tali istituzzjonijiet. Kien hemm ukoll preżentazzjonijiet minn uħud mill-aħjar esperti u esponenti fil-qasam tal-għażla u ngħata tagħrif dwar il-komunikazzjoni effettiva li juża l- Uffiċċju tal-EPSO biex iwassal il-messaġġ tiegħu mal-għexieren ta' eluf li, kull sena, japplikaw mill- Unjoni Ewropea għal dawn il-karigi, it-tbassir tal-iżvilupp tal-programmi għall-gradwati u l-aħjar prattika f'dan il-qasam speċjalizzat. Min-naħa tiegħu, is-Servizz Pubbliku ta' Malta, li kien qed jospita l-laqgħa, tella' preżentazzjonijiet billi ta ħjiel tal-iżviluppi mgħaġġla li qed iseħħu, b'mod partikolari dwar: il-kuntest kurrenti tal-funzjoni tal-immaniġġjar tar-riżorsa umana; it-titjib li qed iseħħ fl-assessjar tal-ħila u l-effiċjenza għal skop ta' għażla għall-prospetti ta' promozzjoni; il-Kumissjoni dwar is-Servizz Pubbliku bħala organu ta'appell skont il-prinċipju tal-mertu; u l-Istitut għas-Servizzi Pubbliċi (l-IPS) bħala istituzzjoni li ssaħħaħ it- taħriġ fi ħdan is-Servizz Pubbliku. Direttorat tal-People Support & Wellbeing L-għanijiet ewlenin tad-Direttorat tal-People Support & Wellbeing fi ħdan il-People & Standards Division huma li: jipprovdi appoġġ u pariri dwar il-ġestjoni tan-nies (bħala impjegati), partikolarment fil-qasam tal- kundizzjonijiet tal-impjieg; jifformula policies immirati sabiex jaddattaw l-impjegati tal-Amministrazzjoni Pubblika, u s- Servizz Pubbliku b'mod partikolari, għall-metodi moderni ta' tmexxija, sabiex tkun iktar kapaċi tirrispondi għall-ħtiġiet tal-pubbliku; jippromovi l-benesseri fuq il-post tax-xogħol, iżid l-għarfien rigward problemi psikosoċjali u ta' diżabbiltà u jagħti sapport lill-impjegati li jkunu għaddejjin minn problemi relatati; jagħti sapport lill-ministeri u d-dipartimenti fil-ġestjoni tan-nies bħala riżorsa u fir-rigward ta' policies relatati, kif ukoll fl-oqsma ta' opportunitajiet indaqs, miżuri għal bilanċ aħjar bejn ix- xogħol u l-ħajja privata u arranġamenti ta' flessibbiltà; jipprovdi fl-iqsar żmien possibbli tagħrif utli u assistenza lill-uffiċjali pubbliċi permezz tal-One- Stop-Shop. Is-snin 2016 u 2017 kienu snin impenjattivi għad-Direttorat tal-People Support & Wellbeing kemm fit- twettiq tal-funzjonijiet tiegħu, kif ukoll bi proġetti u inizjattivi ġodda. Public Service Management Code (PSMC) L-eżerċizzju ta' simplifikazzjoni tal-Kodiċi dwar l-Immaniġġjar tas-Servizz Pubbliku (Public Service Management Code) ġie konkluż u l-verżjoni l-ġdida tal-PSMC ġiet ippubblikata f'Novembru 2016. Din il-pubblikazzjoni ġabet numru ta' bidliet immirati lejn is-simplifikazzjoni: simplifikazzjoni fit- terminoloġija użata; simplifikazzjoni fil-kontenut, u; simplifikazzjoni bi tneħħija ta' proċessi żejda u referenzi doppji. Bidla oħra fil-PSMC hija t-tneħħija mid-dokument ewlieni ta' numru ta' proviżjonijiet tekniċi. Dawn ġew ikkumpilati f'manwali apparti u dawn il-manwali, li huma kumplimentari għall-PSMC, jidħlu f'iktar dettall fuq il-proċessi speċifiċi li jittrattaw dwarhom. Is-saħħa legali mogħtija lill-PSMC permezz ta' Direttiva Nru 1 ġiet estiża biex tkopri dawn il-manwali permezz ta' Direttiva Nru 1-1. B'hekk, permezz ta' dan l-eżerċizzju u tal-verżjoni l-ġdida tal-PSMC, minn dokument massiv u kumpless, issa s-Servizz Pubbliku għandu kodiċi konsolidat, iktar sempliċi u faċli li jinftiehem biex jiffaċilita t-tħaddim tal-policies mill-management. Il-PSMC (flimkien mal-Manwali tiegħu) tqassar bejn 25-30% mingħajr ma nbidlet is-sustanza u s-suġġetti li jitratta. Kundizzjonijiet Aħjar għall-Uffiċjali Pubbliċi Is-Servizz Pubbliku jemmen bis-sħiħ li miżuri li jappoġġaw lill-Uffiċjal Pubbliku fl-istadji differenti tal-ħajja, jgħinu lill-uffiċjal ikollu bilanċ aħjar bejn il-ħajja personali u x-xogħol. Dan iwassal biex b'hekk, l-impjegat ikun iktar kuntent, motivat u produttiv. Għal dan il-għan, ittejbu numru ta' kundizzjonijiet, hekk kif indikat hawn taħt:  L-ammont ta' sigħat ta' vacation leave li jistgħu jiġu utilizzati bis-sigħat ġie estiż għal ammont ekwivalenti għal nofs l-intitolament tal-vacation leave tas-sena kurrenti; L-ammont ta' leave tal-paternità żdied biex b'hekk, minn Novembru 2016, Uffiċjali Pubbliċi li jsiru missirijiet issa jistgħu jieħdu ħamest ijiem leave bi ħlas tal-paternità mat-twelid ta' kull wieħed/waħda minn uliedhom, meta qabel setgħu jieħdu biss jumejn leave;  Bi ftehim mal-managment u fejn iċ-ċirkustanzi tax-xogħol jippermettu, il-leave ta' qabel l-irtirar (pre-retirement leave) issa jista' jiġi utilizzat fuq medda ta' sitt xhur, fejn l-Uffiċjal Pubbliku jaħdem nofs is-sigħat u jitħallas paga sħiħa;  Uffiċjali Pubbliċi li jridu jmorru jgħixu barra minn Malta jistgħu jingħataw sa sena leave speċjali mingħajr ħlas għal din ir-raġuni; Il-leave mingħajr ħlas għal raġuni speċjali ġie estiż minn massimu ta' 30 ġurnata għal massimu ta' tliet xhur; Il-leave speċjali mingħajr ħlas biex uffiċjal pubbliku jkun jista' jipprova impjieg fis-settur privat ġie estiż għall-uffiċjali kollha li ma jkunux fuq kuntratt definit. Fil-każ ta' uffiċjali minn Skali 11 sa 20, it-talbiet jiġu evalwati mid-Direttur tagħhom; fil-każ ta' uffiċjali fi skali ogħla, it-talbiet jiġu evalwati mis-Segretarju Permanenti rispettiv. Leave għall-Prokreazzjoni Medikament Assistita Il-ġenituri prospettivi li jgħaddu mill-proċess ta' Prokreazzjoni Medikament Assistita huma intitolati għal leave speċjali għall-prokreazzjoni medikament assistita bi ħlas sħiħ, skont it-termini ta' Avviż Legali 156 tal-2017. Laqgħat tal-European Union Public Administrations Network (EUPAN) Waqt il-Presidenza Maltija tal-Kunsill tal-Unjoni Ewropea fl-2017, id-Direttorat tal-People Support & Wellbeing kien inkarigat bil-kordinazzjoni tat-tmexxija tal-laqgħat tal-EUPAN. Il-EUPAN huwa network informali magħmul minn kapijiet tal-amministrazzjonijiet pubbliċi tal-Istati Membri kollha li jiltaqgħu f'kull Presidenza. Il-preparamenti għal dawn il-laqgħat bdew fl-2016 fejn id-Direttorat beda jikkordina ma' numru ta' stakeholders, fosthom riċerkaturi mill-Università ta' Malta u mill-Kummissjoni Nazzjonali għall- Promozzjoni tal-Ugwaljanza, kif ukoll minn bosta Dipartimenti tal-Gvern. L-avvenimenti tal-EUPAN f'Malta kienu jikkonsistu f'żewġ laqgħat ewlenin u żewġ laqgħat oħra mmirati lejn il-kordinazzjoni tal-laqgħat l-ewlenin. Il-laqgħat ewlenin, li huma magħrufa bħala l- 'EUPAN Working Level Meeting' u l-'EUPAN Directors General Meeting' saru f'April u f'Ġunju rispettivament. Uħud mit-temi li ġew diskussi waqt il-laqgħat kienu il-Key Performance Indicators (KPIs), id-diversità u l-multikulturaliżmu, il-One-Stop-Shops, l-isfidi li jġibu magħhom il-bidliet demografiċi fil-ħaddiema, ir-relazzjoni bejn is-servizzi ta' appoġġ għall-impjegati u l-motivazzjoni u l-mobbiltà tal-ħaddiema bejn l-Istati Membri. Fuq dawn it-temi saru diversi riċerki, preżentazzjonijiet u diskussjonijiet estensivi waqt il-laqgħat, numru ta' workshops u ġew ippubblikati studji. Freshers' Week 2017 Bħalma ġara fis-snin li għaddew, dan id-Direttorat assista fil-kordinazzjoni tal-parteċipazzjoni tas- Servizz Pubbliku ta' Malta fil-Freshers' Week tal-Università ta' Malta. Matul din l-attività, li hija mifruxa fuq medda ta' ġimgħa, is-Servizz Pubbliku kien preżenti biex jagħti informazzjoni u kjarifiki lil studenti interessati li jibdew karriera fis-Servizz Pubbliku wara t-tmiem tal-istudji tagħhom. Employee Support Programme Konferenza dwar il-benesseri tal-impjegati fuq il-post tax-xogħol fil-Ġimgħa għas-Servizz Pubbliku: Fi Frar 2016, ġiet organizzata konferenza rigward il-benesseri tal-impjegati fuq il-post tax-xogħol, speċifikament għal-line managers. L-għan ta' din il-konferenza kien biex jinħoloq aktar għarfien dwar l-importanza li għandu line manager u r-rwol tiegħu, li huwa essenzjali għall-benesseri tal-impjegat fuq il-post tax-xogħol. Din il-konferenza kienet indirizzata mis-Segretarju Permanenti Ewlieni u għaliha kien hemm konkorrenza tajba minn line managers minn diversi ministeri u dipartimenti fis-Servizz Kampanja dwar is-Saħħa Mentali: Bħala parti mill-attivitajiet għal Jum Dinji dwar is-Saħħa Mentali 2016, ġiet organizzata kampanja ta' xahar mad-dipartimenti tas-Servizz Pubbliku bl-għan li jiżdied l-għarfien fuq is-saħħa mentali. Din il- kampanja kienet varata waqt business breakfast li kien organizzat għall-managers tal-People Management u għad-diretturi għas-Servizzi Korporattivi. Għal erba' ġimgħat, f'kull ġimgħa sal-Jum Dinji dwar is-Saħħa Mentali (fl-10 ta' Ottubru), kienet introdotta tema differenti relatata mas-Saħħa Mentali permezz ta' mail shots, posters u artikli relatati mal-ESP li kienu aċċessibbli minn fuq is-sit elettroniku tal-ESP. F'Ottubru, l-istaff tal-ESP Unit żar diversi ministeri fejn ġie mqassam materjal informattiv relatat mal-Unit sabiex jinħoloq għarfien fuq is-servizzi offruti. Pubblikazzjoni ta' sett ta' fuljetti L-Employee Support Programme ppubblika sett ta' ħames fuljetti b'informazzjoni fuq kwistjonijiet li huma komuni u li jiġu indirizzati fi ħdan dan il-Unit. It-titli ta' dawn il-pubblikazzjonijiet huma:  Kif tieħu ħsieb is-Saħħa Mentali tiegħek  Nippromovu l-benesseri fuq il-post tax-xogħol  Meta titlef lil xi ħadd qrib tiegħek  Kif tindirizza mumenti diffiċli f'ħajtek  Aħseb u pprepara għal meta tirtira Dawn il-fuljetti qed jiġu mqassma waqt sessjonijiet ta' taħriġ kif ukoll waqt sessjonijiet ta' tagħrif f'dipartimenti differenti. Taskforce għall-Forzi tal-Ordni fil-Ministeru għall-Intern u s-Sigurtà Nazzjonali Ġiet maħluqa Taskforce flimkien ma' rappreżentanza mill-Pulizija, il-Forzi Armati, il-Protezzjoni Ċivili, il-Faċilità Korrettiva ta' Kordin u s-Servizzi ta' Detenzjoni flimkien ma' rappreżentanzi mill- Ministeru għall-Intern u s-Sigurtà Nazzjonali u mill-Employee Support Programme. L-għan ta' din it- taskforce kien li jindirizza problemi simili fi ħdan dawn id-dipartimenti sabiex jiġu identifikati t-tipi ta' għajnuna li jeħtieġu l-istaff f'dawn id-dipartimenti. Seminar f'Berlin rigward kif wieħed jipprevieni burnout fis-Servizz Pubbliku Uffiċjali mill-ESP ġew mistiedna biex jkunu l-kelliema ewlenin f'seminar bl-isem 'Prevention of Burnout in Public Sector Entities'. Huma mexxew preżentazzjoni dwar il-mudell ta' sapport li qed jintuża fis-Servizz Pubbliku f'Malta għall-Employee Support Programme u ffaċilitaw workshop fuq is- sapport li għandu jingħata lill-persuna biex terġa' lura fuq il-post tax-xogħol. Dan is-seminar kien opportunità biex is-servizz tagħna jiġi espost u mill-istess seminar stajna naraw x'servizzi qed jingħataw f'pajjżi oħra Ewropej. Wara dan is-seminar, l-Uffiċjali mill-ESP ġew mistiedna għal seminar ieħor Seminar ta' nofstanhar għall-Kapijiet tal-Iskejjel L-ESP organizza seminar ta' nofstanhar dwar il-benesseri fuq il-post tax-xogħol għall-Prinċipali tal- Kulleġġi kif ukoll għall-Kapijiet tal-Iskejjel fi ħdan il-Minsiteru tal-Edukazzjoni u x-Xogħol. Dan il- Ministeru huwa fost l-iktar tliet ministeri li jagħmlu użu mis-servizzi tal-ESP, għalhekk inħasset il- ħtieġa li jiżdied aktar l-għarfien permezz ta' dan is-seminar. Dan is-seminar ipprovda informazzjoni relatata biex ikunu identifikati minn kmieni impjegati li għaddejjin minn problemi ta' saħħa mentali, kif jiġu referuti formalment lill-ESP kif ukoll permezz ta' modi ta' sapport għall-impjegati li baqgħu jaħdmu jew se jirritornaw lura fuq il-post tax-xogħol wara nuqqas twil minħabba mard. Meta dawn il- kapijiet ġew inidirizzati, l-informazzjoni pprovduta setgħet tiġi mqassma fi skejjel oħra. dan is-seminar, ġiet irreġstrata żieda fl-ammont ta' rikjesti għal dan it-tip ta' sessjonijiet biex ikunu mogħtija fi skejjel oħra. Servizzi tal-Employee Support Programme f'Għawdex Sabiex dawk l-impjegati li jgħixu Għawdex u jridu jaċċessaw is-servizzi tal-ESP ma jkollhomx jiġu Malta biex jinqdew, f'Marzu tal-2016 bdejna noffru s-servizzi tagħna f'Għawdex bil-kollaborazzjoni mal-Ministeru għal Għawdex. Dan beda jsir skont il-bżonn u r-rispons minn dawn il-ħaddiema Għawdxin. Impjegati Għawdxin li jixtiequ jagħmlu użu minn dan is-servizz f'Għawdex jistgħu jikkuntattjaw lill-ESP Unit u jagħmlu appuntatment f'Għawdex. Żvilupp fis-sistema ta' CRM Sar titjib fis-sistema l-Client Relationship Management tal-ESP. Din is-sistema saret iktar professjonali u ta' għajnuna fil-mod li bih tkun ikkomunikata u ffaċilitata l-informazzjoni meħtieġa bejn il- professjonisti u tista' tgħin fil-kumpilazzjoni ta' statistika għall-użu amministrattiv. Jum Dinji għas-Saħħa Mentali 2017 Sabiex jiġi mfakkar il-Jum Dinji għas-Saħħa Mentali fl-10 ta' Ottubru 2017, l-ESP organizza seminar ta' ġurnata bit-tema 'Is-saħħa mentali fuq il-post tax-xogħol' li kienet immirata għall-uffiċjali pubbliċi minn oqsma differenti fi ħdan is-Servizz Pubbliku. Din il-konferenza saret fid-9 ta' Ottubru u kienet indirizzata minn esperti fil-qasam tas-saħħa mentali biex jitkattar l-għarfien dwar is-saħħa mentali fost l-impjegati pubbliċi. Il-kelliema ewlenin kienu l-Kummissarju għas-Saħħa Mentali, Dr John Cachia; iċ-Chairperson għas- Servizzi tas-Saħħa Mentali, Dr Anton Grech; il-President tal-Assoċjazzjoni tal-Infermiera Psikjatriċi Maltija, is-Sur Pierre Galea; u l-Kap Eżekuttiv tar-Richmond Foundation, is-Sa Stefania Dimech Sant. Barra minn hekk, wara r-rispons qawwi li ksibna s-sena ta' qabel, reġa' ġie offrut taħriġ ta' madwar 60 impjegat minn ministeri differenti fl-Ewwel Għajnuna fis-Saħħa Mentali li jiġi organizzat mir- Richmond Foundation, bl-għan li jiżdied aktar għarfien dwar is-saħħa mentali. Kien organizzat ukoll seminar ta' nofstanhar dwar is-Saħħa Mentali speċifikament għall-impjegati f'pożizzjonijiet maniġerjali. Dan is-seminar kien organizzat kemm f'Malta kif ukoll f'Għawdex. Materjal promozzjonali Biex tiżdied iktar il-viżibbiltà tas-servizz, l-ESP ħoloq poster li kien imqassam fil-ministeri biex jiżdied l-għarfien dwar id-disponibbiltà u kif wieħed jista' jaċċessa dan is-servizz. Apparti minn hekk ġie kkreat video infografiku dwar is-servizz tal-ESP li se jiġi użat waqt is-sessjonijiet ta' taħriġ. Saret verżjoni ta' dan il-video kemm bil-Malti kif ukoll bl-Ingliż. Kunsill tal-Unjoni Ewropea – Esponiment tas-Servizz L-Employee Support Programme kien mistieden mill-Kunsill Ewropew biex jagħti preżentazzjoni dwar is-servizz tal-ESP. Il-Kunsill qiegħed fi proċess li jibda proġett rigward il-prevenzjoni ta' riskji psikosoċjali, u din il-preżentazzjoni saret biex tinqasam l-esperjenza Maltija fit-twaqqif ta' dan it-tip ta' servizz kif ukoll biex jintwerew kif każijiet bħal dawn jiġu indirizzati mill-Amministrazzjoni Pubblika ċentralment. One-Stop-Shop għall-Uffiċjali Pubbliċi F'Novembru 2017, ġie mwaqqaf il-One-Stop-Shop għall-Uffiċjali Pubbliċi fi ħdan il-People & Is-servizzi ta' dan il-One-Stop-Shop huma msejsa fuq l-erba' pilastri li jiddefinixxu l-kwalità fis-Servizz Pubbliku, jiġifieri l-vuċi, id-disinn, il-pakkett u l-kontabbiltà. Il-One-Stop-Shop huwa impenjat li jipprovdi informazzjoni effettiva u f'waqtha lill-uffiċjali pubbliċi f'materji relatati mal-impjieg tagħhom. Dan is-servizz jipprovdi, fost l-oħrajn, informazzjoni u gwida fuq opportunitajiet dwar il-karriera, taħriġ, kundizzjonijiet ta' xogħol u prospetti ta' żvilupp. Mat-twaqqif tiegħu, il-One-Stop-Shop ingħata wkoll ir-rwol ta' helpdesk għall-uffiċjali pubbliċi biex jaċċessaw is-servizzi tal-Grievances Board, li ġie stabbilit biex jindirizza inġustizzji allegatament imwettqa fil-konfront ta' uffiċjali pubbliċi. Fil-prattikua dan iffisser li l-uffiċjali tal-One-Stop-Shop jassisitu lil kull min ikollu mistoqsijiet dwar kif għandu jipproċedi f'każ ta' grievance. In-numru ta' klijenti li aċċessaw is-servizzi tal-One-Stop-Shop għall-Uffiċjali Pubbliċi huwa wieħed inkoraġġanti. Fl-ewwel xahar, madwar 115-il uffiċjal pubbliku għamlu kuntatt mal-One-Stop-Shop għal informazzjoni, gwida u kjarifiki, jew biex jaċċessaw is-servizzi tal-Grievances Board. Il-kuntatt mal-One-Stop-Shop jista' jsir b'diversi metodi li hemm disponibbli biex jiġu aċċessati s-servizzi, fosthom bit-telefown, bl-email jew b'appuntament fl-uffiċini tal-One-Stop-Shop. Bordijiet Mediċi Fl-2017, beda jsir ix-xogħol preparatorju sabiex il-kordinazzjoni tal-bordijiet mediċi tkun immexxija mid-Direttorat tal-People Support & Wellbeing. Il-bordijiet mediċi se jiġu estiżi bil-għan li jiġi inkluż tim multidixxiplinarju sabiex f'każijiet ta' nuqqas twil minn fuq il-post tax-xogħol minħabba mard fit- tul, fejn hemm tħassib minħabba kwistjonijiet ta' mard, l-uffiċjali pubbliċi jingħataw sapport effettiv. Dan ikun jinkludi pjan ta' kura biex jerġgħu jintegraw ruħhom lura fil-post tax-xogħol tagħhom meta jinstabu li huma tajbin għax-xogħol. Direttorat tar-Research & Personnel Systems Il-funzjonijiet prinċipali tad-Direttorat tar-Research and Personnel Systems għas-snin 2016 u 2017 kienu dawn:  L-immaniġġjar u l-manutenzjoni tas-sistema tas-salarji tas-Servizz Pubbliku, kif ukoll il-ħlas f'ħinhom tas-salarji, bonuses, sahra u allowances lill-persuni kollha li jitħallsu minn din is- sistema; Id-disinn, l-implimentazzjoni u l-monitoraġġ tas-sistema ġdida tal-prestazzjoni tal-impjegati tas- Servizz Pubbliku biex il-prestazzjonijiet tal-impjegati jkunu mkejla b'mod aktar adekwat u effiċjenti; Id-disinn, l-introduzzjoni u l-implimentazzjoni ta' moduli għall-immaniġġjar tan-nies bħala riżorsa għas-Servizz Pubbliku, kif ukoll is-sapport meħtieġ fuq dawn is-sistemi; It-tkomplija tat-trasformazzjoni tad-Direttorat f'hub ta' informazzjoni għall-Amministrazzjoni Pubblika; L-organizazzjoni ta' fora regolari mad-diretturi tas-Servizzi Korporattivi, diretturi u managers tal- People Management, biex dejjem itejbu l-kompetenzi tagħhom f'dan il-qasam, u jkunu aġġornati bi żviluppi ġodda u policies fil-qasam tar-riżorsi umani; L-amministrazzjoni u s-sapport tas-sit elettroniku tad-Diviżjoni People & Standards (P&SD), il- portal tar-reklutaġġ, u s-sezzjoni ristretta għall-managers tal-People Management fuq l-intranet tas-Servizz Pubbliku; L-immaniġġjar u ż-żamma ta' dettalji tal-impjegati tal-Amministrazzjoni Pubblika, biex permezz ta' dawn tkun tista' tingħata informazzjoni regolari, eżatta, f'ħinha u kwalitattiva għal ippjanar aħjar u biex ikunu jistgħu jittieħdu deċiżjonijiet għaqlin; Il-ġbir ta' data tal-leave minħabba mard, u l-miżuri favur il-familja, sabiex jinħarġu rapporti annwali dwar l-użu tagħhom minn uffiċjali pubbliċi sabiex jitfasslu policies, kif ukoll sondaġġi speċifiċi oħra li jkun hemm bżonn minn żmien għal żmien. Is-sistema tas-Salarji tas-Servizz Pubbliku Is-sistema kompjuterizzata tas-salarji tal-Gvern ġiet imtejba u sarulha numru ta' upgrades biex tkun aktar effiċjenti u sikura, filwaqt li jkun żgurat li s-sistema tkun dejjem aġġornata bl-aktar ħtiġiet riċenti, speċjalment dawk li joħorġu mid-Diskors tal-Baġit. Fl-1 ta' Jannar tas-sena 2016 ġiet introdotta fis-sistema tas-salarji faxxa ġdida ta' taxxa ta' 15%, li tolqot lil dawk l-impjegati li jħallsu taxxa Single Rate, u jaqilgħu salarju ta' bejn id-€9,101 u l-€14,500 fis- sena; koppji li jħallsu taxxa Married Rate, u jaqilgħu salarju ta' bejn it-€12,701 u l-€21,200 fis-sena; u koppji li jħallsu Parent Rate u jaqilgħu bejn l-€10,501 u l-€15,800 fis-sena. Is-sistema tas-salarji sarilha aġġustament ieħor biex tkun tista' tibda tintaxxa lill-dawk il-membri tal- Korp tal-Pulizija li jaħdmu doveri addizzjonali bil-15%, u mhux bir-rata eżistenti ta' 25%. Din il-miżura ġiet fis-seħħ ukoll mill-1 ta' Jannar tas-sena 2016, u ħarġet mid-Diskors tal-Baġit tas-sena preċedenti. Ir-rapporti, payslips u FS3s iġġenerati minn din is-sistema huma kważi kollha f'format elettroniku, u jitqassmu bl-email. B'hekk is-Servizz Pubbliku rnexxielu jnaqqas konsiderevolment il-carbon footprint tiegħu, kif ukoll il-ħela fl-użu tal-karta u tal-linka tal-istampar. Implimentazzjoni ta' ħames Moduli tal-People Management biex jikkumplimentaw is-sistema eżistenti tas-salarji Id-Direttorat implimenta l-Core Module, li hi l-magna ċentrali li tħaddem il-moduli li għadhom kemm inxtraw minn sensiela ta' ħamsa, li huma intiżi biex jeħlu direttament mas-sistema preżenti tas-salarji tal-Gvern. F'dan il-Core Module hemm is-sistema tal-prestazzjoni (Performance Appraisal System), u s-sistema li tirrekordja l-absences, l-Absence Management System (AMS). Hemm sistema oħra li tirrekordja l-kwalifiki u l-ħiliet tal-impjegati, li tinsab fi stadju avvanzat li tibda tintuża. Beda wkoll ix- xogħol fuq ir-requirements document biex tkun żviluppata wkoll sistema li tirrekordja d-dixxiplina tal- impjegati tas-Servizz Pubbliku. Dan hu l-aħħar modulu minn sensiela ta' ħamsa. Dawn il-moduli għandhom eventwalment iwasslu għal sistema komprensiva u kompleta għall-People Management għas-Servizz Pubbliku kollu, biex id-Diviżjoni dwar People & Standards u l-ministeri kollha jiksbu informazzjoni utli u ta' valur, skont l-oġġettivi strateġiċi tas-Servizz. Sistema ta' Prestazzjoni Ġdida Sistema ġdida ta' prestazzjoni għall-impjegati tas-Servizz Pubbliku ġiet żviluppata, u daħlet fi-seħħ minn Awwissu 2016. Din is-sistema, li hi kompletament online, tissostitwixxi dik ta' qabel fejn kien isir rapport fuq karti, u li kienet ilha tintuża sa mis-sena 1996. L-implimentazzjon ta' din is-sistema, li hi parti minn sistema komprensiva u integrata ta' People Management għas-Servizz Pubbliku kollu, bdiet tintuża gradwalment, sakemm eventwalment, sal-aħħar ta' Ottubru tas-sena 2016, kienet tintuża minn dawk l-impjegati li huma eliġibbli għaliha fil-ministeri kollha. Aktar minn elf (1,000) Appraiser ingħataw taħriġ fuq din is-sistema. Dan it-taħrig kien jinkludi kemm dak tekniku ta' kif wieħed iħaddem is-sistema, kif ukoll taħriġ fuq dawk il-ħtiġiet u ħiliet partikulari u neċessarji li individwu jrid ikollu biex jagħmel rapport għaqli u ġust fuq il-prestazzjoni tal-impjegati li jaqgħu taħtu anke għax ikun jista' jifhimhom aħjar. Lejn l-aħħar parti tas-sena 2017, din is-sistema ngħatat ukoll dehra ġdida u ġiet simplifikata aktar sabiex issa saret aktar faċli Rakkomandazzjonijiet li għamlu persuni li jużawha regolarment intużaw biex l-iscreens tas-sistema jkunu aktar user-friendly, u b'hekk jitħaffef aktar il-proċess tar-rapport fuq il-prestazzjoni tal-impjegati. il-proċess ta' prestazzjoni minn din li wieħed jagħmel Tibdil fit-Teknoloġija tas-Sistema Ewlenija tal-People Management Is-sistema ewlenija li tintuża fis-sezzjonijiet tar-Riżorsi Umani tad-dipartimenti tas-Servizz Pubbliku, magħrufa bħala HRIMS (Human Resource Information Management System) ingħatat dehra ġdida billi nkitbet mill-ġdid b'teknoloġija moderna biex tkun konformi mas-sistemi u l-kompjuters tal-lum. Din is-sistema ġdida, li issa hi aċċessibbli minn fuq l-internet, tagħmilha aktar faċli għall-impjegati li jaħdmu fuq bażi ta' teleworking biex jaċċessawha mid-dar, u b'hekk ikunu evitati spejjeż relatati ma' VPN Connection, li jintuża biex wieħed jaċessa sistemi tal-komputer mid-dar. Portal tar-Reklutaġġ Ġdid Fl-ewwel ġimgħa ta' Jannar tas-sena 2018 se jibda jintuża Portal tar-Reklutaġġ tas-Servizz Pubbliku ġdid. Xogħol fuq dan is-sit kien ilu għaddej sa kważi mill-bidu tas-sena 2017. Is-sit ta' qabel kien ilu jintuża sa mis-sena 2006, u b'hekk inħasset il-ħtieġa ta' bidla fit-teknoloġija sabiex is-sit ikun aġġornat mas-sistemi moderni tal-lum. Il-proċess sabiex wieħed japplika għall-grad jew pożizzjoni fis-Servizz Pubbliku se jkun issimplifikat. Dan is-sit se joffri wkoll il-faċilità li wieħed ifittex impjieg li jinterassah minn għażla ta' kategoriji ta' impjieg. Barra minn hekk, wieħed ikun jista' wkoll jimmarka (bookmark) xi sejħa li tinteressah biex tfakkru li jrid japplika għal dik is-sejħa partikulari. Se jinbidel ukoll kompletament il-backend tas-sistema, jiġifieri dik il-parti fejn id-dipartimenti jtellgħu s-sejħiet vakanti biex kandidati prospettivi jkunu jistgħu japplikaw għalihom. Ir-Research and Personnel Systems Directorate, b'kollaborazzjoni mal-MITA u d-Dakar fasslet programm ta' taħriġ fuq il-backend għal madwar 87 impjegat li għandhom ir-rwol li jtellgħu dawn is-sejħiet u li jżommu elenku tal-applikanti. Ftehim Ġdid għall-Impjegati tas-Servizz Pubbliku Dan id-Direttorat, flimkien mas-Sezzjoni tas-Salarji Ċentrali f'Għawdex, implimenta fi żmien qasir il- Ftehim Kollettiv għall-Impjegati tas-Servizz Pubbliku, li jkopri l-perjodu bejn l-1 ta' Jannar, 2017, sal- 31 ta' Diċembru, 2024. Dan il-ftehim kien iffirmat f'April 2017. L-impjegati kollha tas-Servizz Pubbliku tħallsu s-salarji ogħla tagħhom, l-allowances kif ukoll ħadu l-arretrati dovuti lilhom mas- salarju ta' Mejju 2017. Kull impjegat irċieva email jew ittra personalizzata li kienet tagħti informazzjoni dettaljata fuq l-iskala ta' salarju l-ġdida tiegħu jew tagħha, kif ukoll kemm kellhom jieħdu arretrati ta' salarji u allowances bħala riżultat ta' dan il-ftehim. Matul l-2016, id-Direttorat organizza żewġ laqgħat għad-diretturi tas-Servizzi Korporattivi u diretturi tal-People Management u żewġ laqgħat oħra għad-diretturi tas-Servizzi Korporattivi u diretturi u Matul is-sena 2017 ġew organizzati ħames laqgħat għad- diretturi tas-Servizzi Korporattivi u dDiretturi tal-People Management. Is-suġġetti diskussi varjaw minn diskussjoni dwar l-implimentazzjoni tal-Ftehim Kollettiv il-ġdid, għal indirizz lil dawn il-persuni mis-Segretarju Permanenti Ewlieni. Dawn il-laqgħat isiru sabiex dejjem jitjiebu l-kompetenzi ta' dawn il-persuni f'dan il-qasam, u biex ikunu konxji ta' żviluppi ġodda u policies fil-qasam tal-people management. Iservu wkoll biex ikunu diskussi policies ġodda li d-Diviżjoni dwar Nies u Standards tkun qed tħejji u tevalwa qabel ikunu L-għan prinċipali tal-Industrial Relations Unit (IRU) huwa li jara li l-proċess tan-negozjati kollettivi rigward il-kundizzjonijiet tal-ħaddiema li jaqgħu fi ħdan l-Amministrazzjoni Pubblika jirriflettu l-linji gwida maħruġa mill-Amministrazzjoni minn żmien għal żmien. Dan tagħmlu billi primarjament tassisti l-ministeri, dipartimenti u entitajiet pubbliċi f'dak kollu li għandu x'jaqsam man-negozjati dwar kundizzjonijiet ta' impjieg, kif ukoll fuq oqsma oħra fejn l-Amminsitrazzjoni ċentrali tħoss li għandha tieħu pożizzjoni komuni għall-ġid tal-impjegat, kif ukoll tal-klijent li jirċievi s-servizz. Fil-preżent hemm madwar 140 ftehim li jirregolaw il-kundizzjonijiet tal-impjieg tal-ħaddiema tas-Servizz Pubbliku u tal-entitajiet pubbliċi. Entitajiet Pubbliċi Matul l-2016 u 2017, l-IRU kien involut f'diskussjonijiet mal-entitajiet pubbliċi u l-unions li jirrappreżentaw il-ħaddiema tal-entità partikolari, liema diskussjonijiet iffukaw primarjament fuq il- Ftehim Kollettiv rispettiv. L-IRU flimkien mal-managment tal-entità partikolari kkonkludew in- negozjati fuq il-Ftehim Kollettivi ta' dawn l-entitajiet li ġew iffirmati matul l-2016 u 2017: i. MATS – MATCA, iffirmat f'Novembru 2016 v. Malta Stock Exchange – General Workers' Union, iffirmat f'Novembru 2016 vi. vii. Ministeri u Dipartimenti tas-Servizz Pubbliku Matul l-2016 u l-2017, l-Industrial Relations Unit kien involut ukoll f'numru ta' laqgħat flimkien mal- ministeri u l-unions fejn id-diskussjonijiet iffukaw primarjament fuq reviżjonijiet fil-kundizzjonijiet tal- impjieg kif stabbiliti fil-ftehim settorali rispettivi. F'April 2017, l-IRU flimkien mal-unions li jirrappreżentaw kategoriji differenti ta' impjegati fis-Servizz Pubbliku, iffirmaw il-Public Service Collective Agreement uniku li jkopri l-perjodu bejn 2017 u 2024. L-IRU flimkien mal-managment tal-ministeru u/jew dipartiment rispettiv qablu u ffirmaw dawn id- dokumenti: i. f'Diċembru 2016 iffirmat f'Diċembru 2017 Matul l-2016 u 2017 l-IRU kien mitlub mid-dipartimenti tal-Gvern, entitajiet pubbliċi, awtoritajiet u aġenziji biex jassisti u jagħti pariri dwar kwistjonijiet li jqumu minn żmien għal żmien fuq kundizzjonijiet tal-impjieg hekk kif stabbiliti fil-ftehim kollettiv jew dak settorali, fuq l-implimentazjoni ta' klawsoli partikolari li joħorġu minn xi ftehim, kif ukoll fuq kwistjonijiet oħra ta' natura ġenerali fil- qasam tar-relazzjonijiet industrijali. L-IRU se jkompli jagħti l-assistenza mitluba minnu lill-Managment tal-Amministrazzjoni Pubblika waqt tilwim industrijali li jista' jinqala' minn żmien għal żmien. Dan isir ukoll permezz ta' laqgħat ta' konċiljazzjoni li l-IRU jorganizza kull meta tinqala' xi tilwima. Dawn il-laqgħat dejjem servew ta' svog fejn jistgħu jiġu diskussi kwistjonijiet li jkunu nqalgħu. Fuq livell Ewropew, l-IRU tipparteċipa bħala official observor għan-nom tal-Amministrazzjoni Pubblika Maltija fis-Sectoral Social Dialogue Committee on Central Government Administration. Rapreżentanti tal-IRU jattendu għal-laqgħat li jsiru fi Brussell bil-parteċipazzjoni tal-Kummisjoni Ewropea. L-IRU jassiguraw li l-Amministrazzjoni Pubblika Maltija tkun infurmata bl-aħħar żviluppi u andamenti f'dak li għandu x'jaqsam mar-relazzjonijiet industrijali u żviluppi fil-kundizzjonijiet tal- impjieg fi ħdan l-Amministrazzjoni Pubblika. ID-DIVIŻJONI TAS-SUPPORT SERVICES Introduzzjoni Matul l-2016 u l-2017 id-Diviżjoni tas-Support Services fi ħdan l-Uffiċċju tal-Prim Ministru kompliet tagħti pariri u support lis-Segretarju Permanenti Ewlieni f'oqsma relatati mal-Ammistrazzjoni Pubblika. Id-Diviżjoni hija magħmula minn dawn id-Dipartimenti u Direttorati: Id-Direttorat tal-Finanzi u l-Amministrazzjoni Id-Direttorat għall-Iżvilupp tal-Politika u Implimentazzjoni tal-Programmi Id-Dipartiment tal-Informazzjoni Saru laqgħat fuq bażi regolari fejn ġew diskussi punti ta' natura amministrattiva u finanzjarja kif ukoll l-inizjattivi tal-Gvern, partikolarment dawk relatati ma' regolamenti u direttivi u kif dawn jolqtu l-operat ta' kull Dipartiment u Direttorat. F'dawn il-laqgħat saru diskussjonijiet li kienu jinvolvu miżuri li ġew, u se jkunu ġejjin, fis-seħħ. Aspett importanti li ngħata matul dawn is-sentejn kien li, flimkien mad-Direttorat tal-Finanzi u Amministrazzjoni, jitjieb l-ambjent għall-uffiċini kif ukoll tal-proprjetà li tagħmel parti minn dan l- Uffiċċju. Id-Delegazzjoni ta' Awtorità Id-Diviżjoni għandha d-delega ta' awtorità f'oqsma u responsabbiltajiet varji li l-maġġoranza tagħhom jirreferu għall-funzjonijiet li jaqgħu taħt il-Public Service Management Code. Dawn ir-responsabbiltajiet jinkludu dawk marbuta mal-bilanċ bejn ix-xogħol u l-ħajja. L-Estimi Annwali u l-Ġbir ta' Arretrati Matul dawn is-sentejn id-Diviżjoni kellha l-inkarigu li tieħu ħsieb li jsiru l-Business and Financial Plans annwali kif ukoll li jiġu kkonsolidati f'dokument wieħed u jiġu ppreżentati lill-Ministeru tal- Finanzi. Saru numru ta' laqgħat relatati ma' dawk finanzjarji kif ukoll dawk relatati mar-riżorsi umani. Fil-preżentazzjoni tal-Baġit għal kull sena ġie inkluż il-provvediment li hemm taħt l-Att tar-Responsabbiltà Fiskali fuq il-ġbir tal-arretrati minn dipartimenti. Għaldaqstant, din id- Diviżjoni kellha r-responsabbiltà li tiżġura li d-dipartimenti taħt dan l-Uffiċċju qegħdin jilħqu l-miri kif imniżżla fl-Estimi Ġenerali għas-snin 2016 u 2017. Il-Kumitat tal-Kuntratti Dipartimentali Il-Kumitat tal-Kuntratti Dipartimentali kompla jiltaqa' fuq bażi regolari matul l-2016 u l-2017. Il- Kumitat kellu rwoli importanti, fosthom biex jiżgura li r-rakkomandazzjonijiet tal-Kumitati ta' Evalwazzjoni saru skont ir-regoli tax-xiri pubbliku. Bħala parti mill-inizjattivi li saru fis-Servizz Pubbliku biex tonqos il-burokrazija u tiżdied it- transparenza, mill-2016 il-proċess tal-evalwazzjoni kif ukoll tar-rakkomandazzjoni biex jiġu approvati t-tenders beda jsir bl-e-procurement. Il-Presidenza ta' Malta matul l-2017 Bħala parti mir-responsabbiltajiet marbuta mal-Presidenza ta' Malta, din id-Diviżjoni kienet involuta fil-proċess finanzjarju għall-fondi biex isiru laqgħat f'Malta minn dipartimenti u entitajiet taħt dan l- Uffiċċju. Barra minn hekk, id-Diviżjoni għenet biex isiru b'suċċess laqgħat organizzati mill-istess dipartimenti u entitajiet kif ukoll laqgħat oħra li saru f'dan l-Uffiċċju. Proġetti Finanzjati mill-Unjoni Ewropea Bħala parti mill-proċess relatat mal-progetti taħt numru ta' entitajiet taħt dan l-Uffiċċju din id-Diviżjoni kellha l-inkarigu li tara li l-proġetti kienu qed jipproċedu skont il-linji gwida stabbiliti. A. Magro Direttur Ġenerali (Support Services) DIPARTIMENT TAL-INFORMAZZJONI Relazzjonijiet mal-Midja Fl-2016 id-Dipartiment ħareġ 2,999 stqarrija (ħafna minnhom b'ritratti mehmuża) f'isem id-diversi ministeri, segretarjati parlamentari, dipartimenti u entitajiet oħra tal-Gvern. Id-Dipartiment ipproċessa wkoll 333 Press Card; 122 card temporanja u 21 card għat-tekniċi; total ta' 476. Ta' min jgħid li l-Press Cards li joħroġ id-Dipartiment huma biss mezz ta' identifikazzjoni biex dak li jkun jiddentifika ruħu għal avvenimenti governattivi biss. Biex inaqqas l-aspett burokratiku d- Dipartiment beda jadotta wkoll politika li biha l-Press Cards jiġġeddu darba kull sentejn u mhux aktar darba kull sena. Midja Soċjali Il-profil tal-Facebook tad-DOI matul l-2016 kompla jiġi kkonsolidat u msaħħaħ tant li l-likes żdiedu b'aktar minn 6,000 oħra fuq is-sena ta' qabel. Il-paġna tal-Facebook qed tkompli tkun aġġornata b'tagħrif u ritratti utli u interessanti filwaqt li qed tinbidel fi pjattaforma fejn il-pubbliku jibgħat mistoqsijiet għal tagħrif fuq diversi servizzi li jingħataw mill-Gvern u entitajiet pubbliċi oħra. It- tweġibiet mid-Dipartiment jingħataw fil-pront; kellha response rate ta' mija fil-mija b'risposti għall- mistoqsijiet jingħataw fi tliet minuti biss. Il-paġna tal-Facebook tad-DOI serviet ukoll b'suċċess bħala vetrina tar-ritratti ta' avvenimenti ewlenin meħudin mill-fotografi tad-DOI. Fl-2016 l-abbonati fuq it- Twitter tad-DOI żdiedu bi kważi 1,500 u laħħqu mas-6,000. Servizz ta' Informazzjoni Fl-2016 is-servizz ta' informazzjoni tad-Dipartiment tal-Informazzjoni waslulu aktar minn 10,000 telefonata u 2,830 email b'mistoqsijiet varji. Uffiċjali tal-Informazzjoni kellhom mat-3,800 persuna li ġew fiżikament id-Dipartiment sabiex jiksbu xi forma ta' tagħrif. Minbarra dan is-servizz ta' informazzjoni, ħa ħsieb ukoll jaqdi 410 mistoqsija li daħlu fuq il-Facebook tad-DOI. Portal gov.mt Il-portal tal-Gvern gov.mt baqa' jiġi aġġornat kuljum u b'mod regolari fejn jidħlu stqarrijiet, ritratti għall- midja, Gazzetta tal-Gvern u avviżi. Il-portal baqa' joffri varjetà sħiħa ta' suġġetti biex ikun pjattaforma ta' informazzjoni għall-pubbliku u fl-istess waqt jimxi skont iż-żminijiet. Saru wkoll emendi ewlenin f'xi paġni tal-portal biex ikunu konformi mal-benchmarks stabbiliti mill-Unjoni Ewropea u/jew il-MITA. Is-servizz tad-Direct Mailing Service tneħħa għalkollox u minfloku daħal is-servizz tal-RSS li bih il- kontenut tal-paġni tal-portal ġew kategorizzati. B'hekk il-pubbliku jkollu l-opportunità li jabbona għal stqarrijiet li joħorġu; opportunitajiet ta' impjiegi ġodda mas-servizz pubbliku, boroż ta' studju li jkunu ħarġu u anke tenders. Intranet tal-Gvern Id-Dipartiment kompla jopera l-intranet biex jgħaddi lill-ħaddiema tas-Servizz Pubbliku ċirkularijiet uffiċjali, aħbarijiet u avvenimenti li joħorġu minn żmien għal żmien. Dan is-servizz jiġi mħaddem kuljum filwaqt li kull nhar ta' Ġimgħa jkun hemm servizz apposta li bih l-impjegati jintbagħtulhom l- aħħar opportunitajiet ta' xogħol u ta' avvanz fil-karriera fis-servizz. Fl-2016 bdew diskussjonijiet biex jibda x-xogħol sabiex l-intranet jimxi fuq pjattaforma aktar moderna u flessibbli. Your Europe Id-Dipartiment tal-Informazzjoni, baqa' membru attiv ħafna fil-bord editorjali ta' Your Europe, u kompla jipprovdi tagħrif nazzjonali biex jixxandar fuq dan il-portal. Il-kontenut tat-tagħrif jintbagħat lill-entitajiet nazzjonali sabiex jiġi verifikat qabel ma jgħaddi għand it-tim tal-Your Europe għall- pubblikazzjoni. Malta ntgħażlet bħala wieħed mill-pajjiżi biex jieħu sehem fi studju dwar kemm il- portal YE jintuża mill-pubbliku. Fotografija Matul l-2016, is-sezzjoni tal-Fotografija ħadmet fuq aktar minn 2,530 avveniment uffiċjali lokali f'Malta u aktar minn 30 żjara mill-President u mill-Prim Ministru f'pajjiżi barranin, kif ukoll kienu impenjati waqt żjarat ta' Kapijiet ta' Stat u ta' Gvern minn pajjiżi barranin f'pajjiżna. Il-fotografi tad- Dipartiment jiġbdu, jeditjaw u jarkivjaw ir-ritratti skont il-ħtieġa. Id-Dipartiment kompla jinvesti wkoll fit-tagħmir fotografiku biex jiżgura li l-ħaddiema jkunu attrezzati bl-aqwa cameras tar-ritratti u lentijiet professjonali fil-pajjiż. Taqsima Pubblikazzjonijiet Matul l-2016 ġew ippubblikati 187 edizzjoni tal-Gazzetta tal-Gvern minbarra avviżi legali, atti u abbozzi ta' liġijiet. Fl-2016 it-taqsima pubblikazzjonijiet tad-DOI bdiet ukoll tippubblika edizzjoni kull nhar ta' Erbgħa ta' kull ġimgħa fejn l-Awtorità tal-Ippjanar telenka l-applikazzjonijiet għall-iżvilupp li jkunu saru; x'permessi ġew approvati u rifjutati. Fl-2016 saret in-norma li l-verżjoni stampata tal- Gazzetta tal-Gvern (li għaliha wieħed kien jabbona bi ħlas) tonqos filwaqt li l-verżjoni elettronika f'format pdf bdiet titpoġġa online b'xejn għal kulħadd. Arkivji u Librerija L-arkivji tad-Dipartiment komplew jaqdu lid-diversi ministeri, dipartiment, entitajiet pubbliċi u privati kif ukoll lill-pubbliku fit-talbiet li jsiru għal ritratti li hemm fl-arkivji tad-DOI. It-taqsima kompliet bil- proċess galbat tagħha biex tagħmel f'format diġitali r-ritratti li hemm fuq il-pellikola. It-taqsima kompliet ukoll tipprovdi recordings tal-aħbarijiet tat-tliet stazzjonijiet ewlenin tat-televiżjoni lill- klijenti interni tas-Servizz Pubbliku. Reġistru tal-Istampa Matul l-2016 kien hemm tliet reġistrazzjonijiet ta' pubblikazzjonijiet ġodda li waslu għand ir- Reġistratur filwaqt li tressqu 13-il emenda. Inħarġu sitt ċertifikati b'rabta ma' konfermi ta' min kienu edituri f'każijiet ta' libelli quddiem il-Qrati Maltin. Matul l-2016, inħarġu 49 dritt ta' tweġiba f'isem Inizjattivi oħra Matul l-2016, u speċjalment fl-aħħar sitt xhur tas-sena, id-Dipartiment beda jirrevedi u jorqom aktar l- operat tiegħu bi tħejjija għall-Presidenza ta' Malta tal-Kunsill tal-Unjoni Ewropea. Dan kien jinvolvi taħditiet kontinwi mal-unit tal-Presidenza fuq firxa wiesgħa ta' suġġetti, mhux anqas l-aspett tal-midja. 2017 Relazzjonijiet mal-Midja Matul l-2017, id-Dipartiment ħareġ 2974 stqarrija (b'ritratti rilevanti skont il-każ u marbutin mal- kontenut tal-istqarrija) f'isem id-diversi ministeri, segretarjati parlamentari, dipartimenti u entitajiet oħra tal-Gvern. Id-Dipartiment ipproċessa wkoll 175 Press Card; 270 card temporanja u 94 card għat-tekniki; total ta' 439 Press Card. It-talba għall-Press Cards (validi biss għal avvenimenti governattivi) kienet kontenuta minkejja li fl-ewwel sitt xhur tas-sena d-Dipartiment kellu f'idejh żewġ impenji ewlenin: l-aspett tal- midja tal-Presidenza ta' Malta tal-Kunsill tal-Unjoni Ewropea u l-elezzjoni ġenerali. Tal-ewwel rat koperazzjoni totali mal-unit tal-Presidenza fejn tidħol il-midja lokali u, aktar minn hekk, dik internazzjonali. Fejn tidħol l-elezzjoni ġenerali, il-Kummissjoni Elettorali tat mandat lid-Dipartiment biex għal darb'oħra jieħu ħsieb l-aspett tal-midja waqt il-proċess elettorali; ħidma li saret f'koperazzjoni sħiħa bejn iż-żewġ naħat u li tat is-suċċessi mixtieqa. Servizz ta' Informazzjoni Fl-2017 is-servizz ta' informazzjoni tad-Dipartiment tal-Informazzjoni waslulu kważi 6,000 telefonata u 2,700 email b'mistoqsijiet varji. Uffiċjali tal-Informazzjoni kellhom mal-1,960 persuna li ġew fiżikament id-Dipartiment sabiex jiksbu xi forma ta' tagħrif. Minbarra dan is-servizz ta' informazzjoni, id-Dipartiment ħa ħsieb ukoll jaqdi 347 mistoqsija li daħlu fuq il-paġna tal-Facebook tad-DOI. Portal gov.mt Il-portal tal-Gvern gov.mt kompla jiġi aġġornat b'mod regolari u ta' kuljum fejn jidħlu stqarrijiet, ritratti għall-midja, Gazzetta tal-Gvern u avviżi. Il-portal baqa' joffri varjetà sħiħa ta' suġġetti biex ikun pjattaforma ta' informazzjoni lill-pubbliku u fl-istess waqt jimxi skont iż-żminijiet. Ingħata bidu għal eżerċizzju kumpless marbut mal-Awtorità tal-Ippjanar biex 'il fuq minn 600 avviż legali marbuta mal- qasam tal-ambjent u l-ippjanar ikunu mdaħħla fuq il-portal biex b'hekk tingħata aktar aċċessibbiltà lill- klijenti esterni tas-servizz pubbliku. Is-servizz tal-RSS ukoll qed jiġi promoss bħala mezz alternattiv ta' kif wieħed jabbona għal stqarrijiet li joħorġu, opportunitajiet ta' impjiegi ġodda mas-servizz pubbliku, boroż ta' studju li jkunu ħarġu u anke tenders. Intranet tal-Gvern L-2017 ra l-intranet għall-ħaddiema tas-Servizz Pubbliku jiġi varat fuq pjattaforma ġdida aktar effiċjenti. Il-migrazzjoni mill-pjattaforma l-antika, li kienet ilha snin twal li qdiemet, saret b'suċċess grazzi għall-koperazzjoni u l-ħidma tal-Information Management Unit (UPM). Dan fisser li kull ċirkulari, direttiva, u minjiera ta' tagħrif uffiċjali essenzjali għall-uffiċjali pubbliċi ċċaqilqu għal fuq il- pjattaforma l-ġdida, xi wħud manwalment. L-intranet il-ġdid, li ġie varat b'investiment sostanzjali, joffri għodda aktar flessibbli fl-operat u għall-ewwel darba uffiċjali pubbliċi jistgħu jaċċessawh mid- dar u/jew minn fuq smart phone/tablet. L-opportunitajiet ta' impjiegi u avvanzi fis-Servizz Pubbliku jiġu reklamati – fuq bażi fissa – fuq l-intranet kull nhar ta' Ġimgħa. Il-Midja Soċjali L-2017 rat il-profil tal-Facebook tad-DOI jiżdied bi kważi 4,000 like u laħaq aktar minn 56,700 Id-Dipartiment kompla jżid l-importanza tal-midja soċjali bħala għodda biex iwassal informazzjoni u tagħrif tant li kuljum isiru posts apposta fuq diversi suġġetti. Il-profil kellu response rate ta' 100% għall-messaġġi filwaqt li r-response time huwa ta' siegħa. Ta' kuljum iżuru l-paġna tal- Facebook tad-DOI aktar minn 2,500 persuna. Il-quċċata ntlaħqet nhar il-5 ta' Ġunju b'77,000 Il-profil qed iservi wkoll b'suċċess bħala vetrina tat-talenti tal-fotografi tad-Dipartiment. Page likes fuq il-Facebook tad-DOI (14.08.2017 sa 29.12.2017) Your Europe Id-Dipartiment tal-Informazzjoni baqa' membru b'sehem attiv ħafna fil-bord editorjali ta' Your Europe, u kompla jipprovdi tagħrif nazzjonali biex jixxandar fuq dan il-portal. Matul l-2017 intlaħaq ftehim li bih il-pajjiżi membri kollha tal-Unjoni Ewropea se jagħtu bidu għal eżerċizzju biex tinħoloq Single Digital Gateway, forma ta' muftieħ għas-servizzi kollha li l-Gvern ta' kull pajjiż membru tal-UE jagħti liċ-ċittadini tiegħu. Speċi ta' one-stop-shop li diġà qed jopera f'pajjiżna. Fotografija Matul l-2017, is-sezzjoni tal-fotografija ħadmet fuq aktar minn 2430 avveniment uffiċjali lokali f'Malta u aktar minn tletin żjara mill-President u mill-Prim Ministru f'pajjiżi barranin, kif ukoll kienu impenjati fis-Summit Informali tal-Mexxejja tal-Unjoni Ewropea; tul il-Presidenza ta' pajjiżna tal-Kunsill tal- Unjoni Ewropea; l-elezzjoni ġenerali; kif ukoll fi żjarat ta' Kapijiet ta' Stat u tal-Gvern mill-Italja, il- Ġappun, il-Botswana, l-Ukrajna u l-Prinċep ta' Wales. Il-fotografi tad-Dipartiment huma responsabbli mhux biss għall-ġbid tar-ritratti imma anke biex jeditjaw u jarkivjaw ir-ritratti skont il-ħtieġa. Matul l- 2017 id-Dipartiment kompla jinvesti f'tagħmir fotografiku mill-aktar modern kif ukoll ikkonkluda biex jgħammar lill-fotografi b'high end computers sofistikati. Taqsima Pubblikazzjonijiet Matul l-2017 ġew ippubblikati 221 edizzjoni tal-Gazzetta tal-Gvern (b'total ta' aktar minn 14,000 paġna) minbarra avviżi legali, atti u abbozzi ta' liġijiet. Fl-2017 it-taqsima pubblikazzjonijiet tad-DOI kompliet tippubblika edizzjoni kull nhar ta' Erbgħa ta' kull ġimgħa fejn l-Awtorità tal-Ippjanar telenka l-applikazzjoni għall-iżvilupp li jkunu saru; x'permessi ġew approvati u rifjutati. Filwaqt li bdiet tagħti servizz ta' qari tal-provi bil-Malti lid-diversi entitajiet governattivi, it-taqsima laħqet b'suċċess l- impenji tagħha għad-domanda qawwija tad-diversi pubblikazzjonijiet li jkun hemm waqt proċess elettorali (reġistru elettorali; voti li tqassmu; voti li ma nġabrux, eċċ.) Arkivji u Librerija L-arkivji tad-Dipartiment komplew jaqdu lid-diversi ministeri, dipartiment, entitajiet pubbliċi u privati kif ukoll lill-pubbliku fit-talbiet li jsiru għal ritratti li hemm fl-arkivji tad-DOI. Fl-2017 it-taqsima wettqet riċerka biex tassisti studenti u lecturers tal-Università ta' Malta fid-diversi proġetti li kellhom. It-taqsima kompliet bil-proċess biex tagħmel f'format diġitali r-ritratti li hemm fuq il-pellikola. Ta' min jgħid li dan huwa proċess li jieħu fit-tul u li jrid attenzjoni kbira biex isir. Reġistru tal-Istampa Matul l-2017 kien hemm tliet reġistrazzjonijiet ta' pubblikazzjonijiet ġodda li waslu għand ir- Reġistratur filwaqt li tressqu disa' emendi fir-reġistrazzjonijiet. Fis-sena tal-elezzjoni nħarġu biss erba' ċertifikati b'rabta ma' konfermi ta' min kienu edituri f'każijiet ta' libelli quddiem il-Qrati Maltin. Matul l-2017, inħarġu 22 dritt ta' tweġiba f'isem diversi ministeri. Inizjattivi Oħra Matul l-2017, waqt il-Presidenza tal-Kunsill tal-Unjoni Ewropea, id-Dipartiment kien responsabbli biex jorganizza b'suċċess il-laqgħa plenarja tal-Club of Venice (li tiġbor kapijiet tad-Dipartimenti tal- Informazzjoni u kelliema tal-Gvern mill-pajjiżi membri tal-Unjoni Ewropea) kif ukoll il-laqgħa plenarja tal-European Forum of Official Gazettes. Id-Dipartiment installa wkoll għadd ta' pannelli fotovoltajċi li wasslu biex isir totalment indipendenti fuq il-konsum tad-dawl u, aktar minn hekk, is-sistema qed tesporta units ta' dawl fuq il-grid. Matul l-2017 issaħħu wkoll sensiela ta' miżuri biex l-impjegati jkunu aktar konxji tas-saħħa u sigurtà fuq il-post tax-xogħol, fosthom taħriġ regolari ta' x'għandu jsir f'każ ta' nar. Paul Azzopardi Direttur, Informazzjoni DIRETTORAT TAL-FINANZI U AMMINISTRAZZJONI Matul il-perjodu tal-2016 u l-2017, id-Direttorat tal-Finanzi u l-Amministrazzjoni ssokta jagħti s-sostenn kontinwu tiegħu lis-segretarjati, dipartimenti, diviżjonijiet u entitatajiet fi ħdan l-Uffiċċju tal-Prim Ministru (UPM) fl-oqsma tal-finanzi, riżorsi umani, akkwisti pubbliċi, immaniġġjar tal-uffiċċju u r-registry. It-Taqsima tar-Riżorsi Umani Din it-taqsima hija l-punt ta' referenza ewlieni fir-Riżorsi Umani. It-taqsima tagħti assistenza regolari u sapport intern u estern lil kull min jeħtieġ għajnuna fejn jidħlu issues ta' riżorsi umani u ta' payroll. F'dan l-ambitu l-fergħa tar-riżorsi umani tagħti s-sostenn meħtieġ biex id-dipartimenti, diviżjonijiet u entitajiet fi ħdan l-Uffiċċju tal-Prim Ministru jkunu jistgħu joperaw kif meħtieġ. Fl-istess ħin, it-taqsima tassigura li liġijiet, direttivi, policies u proċeduri li jirrigwardjaw ir-riżorsi umani fl-Uffiċċju tal-Prim Ministru (UPM) jkunu mħarsa. Bħas-snin preċedenti, il-fergħa tar-Riżorsi Umani kienet impenjata li x-xogħol jibqa' jiġi pproċessat fil- ħin waqt li jkun hemm attenzjoni biex talbiet u drittijiet tal-impjegati jiġu ttrattati u deċiżi fil-ħin. Kull sena din it-taqsima tipproċessa ammont konsiderevoli ta' rikjesti ta' Family Friendly Measures bħal dipartimenti oħra f'ministeri oħra. Din it-taqsima kontinwament irċeviet mistoqsijiet u talbiet relatati ma' aspetti varji tal-kundizzjonijiet tax-xogħol u għalhekk isservi bħala punt ta' referenza għall-uffiċjali fi ħdan l-Uffiċċju tal-Prim Ministru fejn jidħlu l-interpretazzjoni tar-regoli, proċeduri u provedimenti rilevanti tal-PSMC. Matul is-sena 2016 u mal-ħruġ ta' direttiva 9, din it-taqsima ġiet delegata b'numru ta' proċeduri li jirrigwardjaw l-operat tar-riżorsi umani bħall-għoti ta' promozzjonijiet u l-progressions tal-uffiċjali pubbliċi fil-klassi tas-Servizz Ġenerali u t-trasferiment ta' uffiċjali pubbliċi kemm bejn id-dipartimenti fl-istess UPM, kif ukoll mill-UPM għal ministeri oħra. It-taqsima tieħu ħsieb twettaq u tikkordina d-diversi proċeduri ta' matul il-proċess tar-reklutaġġ, kemm qabel toħroġ is-sejħa għall-applikazzjoni, li tinkludi wkoll il-kitba tas-sejħa, u wara li jitlesta l-proċess tal-għażla, sal-ħatra tal-persuni magħżula permezz tal-ħruġ tal-ittra tal-ħatra u l-bidu tal-impjieg. Matul is-snin 2016 u 2017, din it-taqsima għamlet xogħol fuq diversi sejħiet għall-applikazzjonijiet pubbliċi, interni jew miftuħa għas-Settur Pubbliku fejn din it-taqsima ffukat primarjament biex sejħiet għall- applikazzjoniet joħorġu fl-inqas żmien possibbli filwaqt li kompliet ittejjeb il-prattiki u proċessi kurrenti. Matul is-snin 2016 u 2017, it-taqsima tar-Riżorsi Umani kitbet numru ta' kuntratti tax-xogħol, kif ukoll ipproċessat it-tiġdid ta' kuntratti oħrajn. Mill-1 ta' Awwissu 2016, il-fergħa tar-Riżorsi Umani rat is-sistema l-ġdida tal-Performance Appraisal titmexxa u tiġi implimentata fost l-Uffiċjali Pubbliċi fi ħdan l-Uffiċċju tal-Prim Ministru. Bħas-snin preċedenti, iż-żamma tar-records li hija funzjoni importanti fit-taqsima kompliet tiġi mwettqa. Iż-żamma tar-rekords tinkludi monitoraġġ u verifika kontinwa tar-rekords. Matul dawn is- sentejn, din it-taqsima kkompilat ir-rapporti mid-dipartimenti ċentrali tar-Riżorsi Umani fis-Servizz Pubbliku bħar-rapport dwar id-dixxiplina. Ġew ukoll proċessati rapporti oħra mitluba mill-Uffiċċju tal- Istatistika. Din it-Taqsima tieħu ħsieb li tgħin billi tiġbor informazzjoni mitluba għall-mistoqsijiet parlamentari u għall- Freedom of Information. L-amministrazzjoni tal-payroll ta' impjegati li jitħallsu mill-vot numru 5 hija wkoll parti mix-xogħol Tali xogħol jinkludi l-aġġustamenti neċessarji fis-salarji minn paga għall-oħra. taqsima għamlet eżerċizzju ta' verifika tal-impjegati li kellha fuq il-payroll. Sar ukoll xogħol fuq proġettazzjonijiet ta' spiża fuq salarji u stimi ta' sahra. It-Taqsima tal-Finanzi Is-sezzjoni tal-Finanzi hi responsabbli għall-amministrazjoni ta' fondi pprovduti lill-Uffiċċju tal-Prim Ministru taħt il-voti relatati ma' dħul, rikurrent u kapital. Is-sezzjoni pprovdiet sapport lid-dipartimenti u cost centres li jaqgħu taħt il-Vot Numru 5 tal-Uffiċċju tal-Prim Ministru, filwaqt li ħadmet għal infiq effettiv u responsabbli tal-fondi u li r-regoli tax-xiri jkunu segwiti. Matul l-2016 u l-2017, is-sezzjoni tal-Finanzi pproċessat ammont ta' commitments għal xiri meħtieġ minn diversi dipartimenti. Is-sezzjoni ppreprat risposti, permezz ta' ġbir ta' data, għal sebgħin Mistoqsija Parlamentari fl-2016 u 46 fl-2017. Is-sezzjoni taħdem ukoll mill-qrib mal-Uffiċċju tal-Immaniġġjar tal-Informazzjoni (IMU) għal xiri li għandu x'jaqsam mal-proġetti tal-ICT fil-Ministeru kollu. Xogħol ieħor li ġie mwettaq mis-sezzjoni tal-Finanzi bejn l-2016 u l-2017 jinkludi: Ir-Revised Reports ta' kull xahar tal-voti ta' dħul, rikurrent u kapital lill-Uffiċċju tal-Baġit;  Preparazzjoni tal-Accrual Accounting kull tliet xhur għat-Teżor;  Rapport ta' kull tliet xhur lill-NSO relatat mal-istatistika tal-pagamenti internazzjonali;  Xogħol ta' rimborż minn fondi Ewropej li jirriżultaw minn safar uffiċjali;  Rapporti finanzjarji oħra li jintalbu minn żmien għal żmien mill-Ministeru tal-Finanzi u mit-  Monitoraġġ u rapport lid-Dipartiment tal-VAT dwar operaturi ekonomiċi li dan id-Direttorat ikun xtara mingħandhom u li ma jkunux bagħtu l-irċevuta fiskali; Teżor;  L-inventarju tal-vot 5;  Nipproċessaw il-pagamenti lill-uffiċjali li s-salarju tagħhom ikun mogħti lura permezz ta'  Pagamenti lil u mingħand dipartimenti f'voti oħra Iddepożitar ta' ċekkijiet It-Taqsima tal-Office Management L-Uffiċċju tal-Office Management għandu numri ta' responsabbiltajiet, fosthom il-manutenzjoni u s-sapport lill-binjiet tal-Uffiċċju tal-Prim Ministru. Is-sezzjoni tat-Trasport ukoll tifforma parti minn dan l-uffiċċju, kif ukoll l-għajnuna li tingħata sabiex jiġu organizzati numru ta' attivitajiet f'Kastilja, fil-Palazz tal-Girgenti u f'Villa Francia. Kuntratti ta' servizzi u manutenzjoni jaqgħu taħt dan l-uffiċċju u jiġġeddu skont il-każ. Isiru wkoll diskussjonijiet mal-aġenti sabiex jiġi miftiehem l-aħjar kuntratt bejn iż-żewġ partijiet. Dan l-uffiċċju jieħu ħsieb ukoll ix-xiri u l-akkwisti ta' għamara u affarijiet oħra relatati mal-amministrazzjoni tal-bini li jagħmlu parti minn dan l-Uffiċċju. L-Uffiċċju tal-Office Management offra wkoll support u assistenza f'numru ta' attivitajiet u avvenimenti, bħan-Notte Bianca. Taqsima tar-Registry Bħas-snin ta' qabel ir-Registry tal-Uffiċċju tal-Prim Ministru kompla joffri servizzi billi jiftaħ files ġodda, iċaqlaq files, jirreġistra ittri, iqassam ċirkularijiet u direttivi, imexxi l-PQs u jqassam il-posta li tasal minn barra, fost oħrajn. John Abela Direttur, Finanzi u Amministrazzjoni STAMPERIJA TAL-GVERN Fis-snin bejn l-2016 u l-2017, l-Istamperija tal-Gvern nediet pjan ta' ristrutturar sħiħ u ġew introdotti numru ta' miżuri biex tiżdied l-effiċjenza fl-operat, kif ukoll fit-twettiq tas-servizzi li tipprovdi. Dan seħħ primarjament fl-2017, fejn iddaħħlu ideat ġodda u nbidel kompletament il-mod ta' kif titmexxa u titħaddem l-Istamperija tal-Gvern. Operat L-istampar ta' pubblikazzjonijiet li dejjem kienet magħrufa għalihom l-Istamperija tal-Gvern baqgħu b'saħħithom fl-2016 u fl-2017, iżda m'għadhomx l-unika pubblikazzjonijiet li sserraħ fuqhom l- Istamperija. Il-figuri ppreżentati fit-tabella hawn taħt juru l-pubblikazzjonijiet tradizzjonali li ġew stampati fis-snin 2016 u 2017: Gazzetta tal-Gvern (numru ta' ħarġiet) Atti Avviżi Legali Abbozzi ta' Liġi By Laws Minbarra l-istampar tal-pubblikazzjonijiet imsemmija hawn fuq, l-Istamperija tal-Gvern għamlet diversi xogħlijiet oħra għal ministeri, dipartimenti u azjendi oħra tal-Gvern. Kien hemm ukoll diskussjonijiet fl-aħħar kwart tas-sena 2017 biex tibda tiġi stampata Gazzetta tal-Gvern supplimentari għall-Gwardjani Lokali. Din il-Gazzetta se tiġi mqassma f'kull kunsill lokali ta' Malta u Għawdex. Barra minn hekk, fl-Istamperija tal-Gvern qed tiġi pubblikata gazzetta oħra għall-Awtorità tal-Ippjanar. Fis-sena 2017 kienet mgħajta elezzjoni ġenerali u, fiż-żmien qasir li kien hemm mit-tħabbir tad-data tal-elezzjoni ġenerali sakemm seħħet, l-Istamperija tal-Gvern ħadmet bla waqfien u twettaq b'suċċess kull xogħol li kien rikjest. Fost dan kien hemm id-dokument tal-vot, il-ballot papers u x-xogħol kollu li ntuża fil-polling booths u fis-sala tal-għadd tal-voti. Fis-snin 2016 u 2017, l-Istamperija tal-Gvern stampat għadd ta' reġistri elettorali, fosthom għall- elezzjoni ġenerali, għall-elezzjoni tal-kunsilli lokali, kif ukoll għall-elezzjoni tal-Parlament Ewropew. L-Istamperija tal-Gvern kienet ukoll responsabbli għall-pubblikazzjonijiet relatati mal-baġit annwali. Fl-2017 intlaħaq ftehim (Corporate Agreement) bejn l-Istamperija tal-Gvern u s-CPSU (Central Procurement and Supplies Unit) tad-Dipartiment tas-Saħħa. Bħalissa għaddejjin bi proġett pilota ta' sistema Just in Time, fejn is-swali tal-Isptar Mater Dei jagħmlu l-ordni tagħhom direttament lill- Istamperija u x-xogħol jiġi mwassal kull ġimgħa. Dan il-ftehim issimplifika l-proċeduri tax-xiri li kienu fis-seħħ fis-CPSU u naqqas sostanzjalment l-element burokratiku li kien preżenti fis-sistema. Intlaħaq ukoll ftehim identiku ma' Heritage Malta u nbdew diskussjonijiet fuq l-istess linji mad- Dipartiment tal-Edukazzjoni, mad-Dipartiment tal-VAT, kif ukoll mal-Pulizija ta' Malta. Dan kollu huwa xhieda tal-fiduċja li tgawdi l-Istamperija tal-Gvern. Kien hemm tisħiħ assolut fl-Istamperija tal-Gvern fil-qasam tad-Dipartiment tad-Disinn. Il-kunċett ta' One Stop Shop jidher li qed jirnexxi sew u eżempju ta' dan hija l-Pulizija ta' Malta. Id-Dipartiment tad- Disinn ħoloq Corporate Image ġdid għall-Pulizija ta' Malta u wara għadd ta' laqgħat ġie deċiż li l- karozzi tal-Pulizija ta' Malta jiġu wrapped b'dan id-disinn oriġinali, bix-xogħol kollu jsir fl-Istamperija tal-Gvern. L-Istamperija tal-Gvern ukoll ipprovdiet is-servizzi professjonali tagħha għal Valletta 18, fejn l-istampar kollu, bħal-large format banners, ġie fdat f'idejn l-Istamperija. Inħolqot ukoll Digital Section; sezzjoni li għandha toffri soluzzjonijiet għad-domanda li dejjem qed tikber ta' dan it-tip ta' stampar. Fl-2017, l-Istamperija tal-Gvern ħarġet numru ta' sejħiet għal tenders u kwotazzjonijiet, li fosthom kienu jinkludu: Tliet tenders għal tipi differenti ta' karta; Computer to plate machine; Giljottina; High speed creaser; High volume black digital printing machine; Żebgħa tal-post. Fl-2017 l-Istamperija tal-Gvern ipprovdiet servizz sħiħ ta' photocopying lid-Dipartiment tal- Edukazzjoni. Fost oħrajn, dan inkluda materjal rikjest fil-bidu tas-sena skolastika għall kull skola f'Malta u Għawdex, kif ukoll stampar ta' materjal ieħor li jkun hemm bżonn matul is-sena. Il-karti tal- eżamijiet ta' nofs is-sena ġew stampati fl-Istamperija tal-Gvern u ngħata s-servizz tat-twassil ta' dawn il-karti f'kull skola individwali. Inħolqot Customer Care Unit għall-bżonnijiet ta' klijenti attwali u dawk prospettivi. B'din l-inizjattiva kemm ministeri kif ukoll dipartimenti tal-Gvern se jibbenefikaw permezz ta' tnaqqis fid-dewmien sabiex tinkiseb stima kif ukoll jiġi affettwat b'mod pożittiv il-proċess kontinwu ta' kif ikun qed jinħadem ix-xogħol sakemm jitlesta. Dan jirriżulta f'aktar effiċjenza għaż-żewġ partijiet, kif ukoll ġie stabbilit proċess għat-tisħiħ tal-Credit Control Unit tal-Istamperija tal-Gvern. Is-servizz ta' kisi u binding ta' kotba kien ukoll introdott fis-snin 2016 u 2017. Inħadmu wkoll għadd ta' affarijiet relatati mas-sengħa tal-istampar bil-kisi bil-ġilda, fosthom deskpads, coasters, personal agendas u personal diaries. Dan kollu seħħ permezz ta' pjan ta' ħidma għal tliet snin (mill-2017 sal-2020) fejn ir-riżultati qed juru li l-Istamperija tal-Gvern qed tkun aktar effettiva fl-operat tagħha, fir-ristrutturar tas-servizzi li toffri, fl-ippjanar annwali, kif ukoll fit-tbassir ekonomiku aktar preċiż. Il-Ħaddiema tal-Istamperija tal-Gvern Fl-2017, l-Istamperija tal-Gvern għaddiet minn proċess meqjus fejn jidħol ir-ristrutturar tal-ħaddiema tagħha. Kull Assistant Chief Printer ingħatalu rwol f'qasam differenti tal-Istamperija fosthom: Inħolqot taqsima tas-Saħħa u s-Sigurtà fi ħdan l-Istamperija mmexxija minn wieħed miċ-Chief Printers. Qiegħed jitħejja wkoll Health and Risk Assessment fuq l-Istamperija biex f'perjodu qasir titwettaq il- ħidma meħtieġa għal post aktar sigur bl-anqas perikli. Għadd ta' ħaddiema qed jattendu korsijiet tal- Ewwel Għajnuna kif ukoll korsijiet ta' Saħħa u Sigurtà fuq il-Post tax-Xogħol. It-taħrig tal-ħaddiema tal-Istamperija kompla bi sponsorship ta' żewġ designers billi attendew kors bl- isem My Success – Graphic Designers Associate(MQF 5). L-Istamperija tal-Gvern toffri wkoll għadd ta' miżuri favur il-familja, fosthom il-flexi time u t- teleworking lill-ħaddiema fis-sezzjoni tal-Amministrazzjoni. Dawn il-miżuri komplew iżidu l- effiċjenza minħabba li l-ħaddiema huma aktar sodisfatti fuq il-post tax-xogħol. Infrastruttura L-Istamperija tal-Gvern għaddiet minn tibdil strutturali intensiv. Tpoġġew 900 metru kwadru ta' madum fis-sezzjoni tal-Amministrazzjoni kif ukoll fis-sezzjoni Diġitali tal-Istamperija. Fis-sezzjoni tad-Delivery tħejja pjan biex jitqiegħed xkaffar mill-art sas-saqaf kif ukoll biex tinqala' l- art u ssir art aktar industrijali. Hemm pjan fis-seħħ biex tinbidel il-Management Information System minn dik li qed tintuża preżentament għar-raġuni li din ma tistax tiġi upgraded. Bħalissa għaddejjin diskussjonijiet mal-IMU fi ħdan l-Uffiċju tal-Prim Ministru f'dan ir-rigward. Barra minn hekk, l-Istamperija tal-Gvern biddlet għadd ta' desktop computers ma' 18-il laptop ġdid. L-għamara fis-sezzjoni tal-Amministrazzjoni tal-Istamperija nbidlet kollha. Ġie installat dawl ġdid LED biex inaqqas mill-konsum tal-elettriku, kif ukoll inbidlu l-airconditioners għal aktar effiċjenza u inqas ħela ta' enerġija. Qligħ L-għadd ta' kuntratti ġodda li ġew iffirmati bejn l-Istamperija tal-Gvern u diversi ministeri u dipartimenti tal-Gvern issarfu f'żieda fil-bejgħ meta tqabbel is-sena 2016 mas-sena 2017. Fil-fatt, kien hemm żieda fil-bejgħ ta' 44%. Dan wassal sabiex il-bilanċ għal din is-sena meta mqabbel mas-sena ta' qabel kien imtejjeb bi 15%. DIRETTORAT GĦALL-IŻVILUPP TAL-POLITIKA U IMPLIMENTAZZJONI TAL-PROGRAMM (PDPI) Introduzzjoni Matul l-2016 u l-2017, id-Direttorat għall-Iżvilupp tal-Politika u l-Implimentazzjoni tal-Programm kien responsabbli għall-iżvilupp tal-politika b'konnessjoni mal-oqsma li jaqgħu taħt il-kompetenza tal- Uffiċċju tal-Prim Ministru (UPM), l-Affarijiet tal-Unjoni Ewropea (UE) u proġetti kofinanzjati mill- UE għall-perjodu 2007-2013 u l-perjodu 2014-2020. L-attivitajiet ewlenin għat-tliet oqsma ġestiti minn dan id-Direttorat huma dawn li ġejjin: Żvilupp ta' politika Id-Direttorat kien responsabbli għall-ħarsien ġenerali tal-politika kollha li taqa' taħt il-kompetenza tal- Uffiċċju tal-Prim Ministru (UPM) u l-monitoraġġ tar-riformi tal-politika kollha b'mod partikolari dik relatata mal-impenji tal-Unjoni Ewropea (UE), li kienet meħtieġa biex tikkonforma ma' miri miżmuma fuq livell Nazzjonali u Ewropew. Id-Direttorat ikkordina proċessi ta' konsultazzjoni fuq kwalunkwe politika ġdida jew fuq politika li kienet diġà fis-seħħ, fejn matul dawn il-proċessi ġie provdut rispons sabiex jiġi assigurat li l-azzjoni ta' politika u diskussjonijiet f'livell politiku għoli jkunu riflessi fuq livell Nazzjonali u dak Ewropew. Fl-2016, id-Direttorat ikkordina mill-qrib mal-Awtorità tal-Ippjanar numru ta' proċessi li żviluppaw jew implimentaw riformi ta' politika li kienu ta' prijorità għolja għall-UPM, kif ukoll sar ħafna kordinament dwar proċessi ta' regolamentazzjoni aħjar u tnaqqis ta' piżijiet amministrattivi fid- diskussjonijiet fuq livell Ewropew. Id-Direttorat aġixxa ukoll bħala punt ta' riferiment għall-proġett One Stop Shop (OSS). Kien responsabbli għall-komunikazzjoni kollha bejn l-entitajiet tal-UPM u l- uffiċċju tal-One Stop Shop u eventwalment responsabbli biex jikkummissjona t-talbiet li jaslu permezz tas-servizz.gov lid-Dipartiment konċernat. Barra minn hekk, id-Direttorat kien responsabbli għal kwalunkwe konsultazzjoni pubblika meħtieġa u maħruġa taħt l-istess Ministeru. Id-Direttorat immonitorja regolarment il-konsultazzjoni pubblika tal-liġijiet online, filwaqt li kkomunika regolarment mad-Dipartimenti u l-Entitajiet kollha li jaqgħu taħt il-kappa tal-UPM fuq kwalunkwe politika ta' natura leġiżlattiva jew mhix, li kellha x'taqsam mal-konsultazzjoni pubblika. L-istess politika ġiet imnedija fuq website apposta għall-konsultazzjoni pubblika. Rigward il-politika dwar il- Protezzjoni tad-Data fis-sena 2016 u fl-2017 ġew kompilati erba' rapporti ta' verifika mid-Direttorat kif mitluba mill-Uffiċċju tal-Protezzjoni tad-Data fi ħdan il-Ministeru għall-Ġustizzja, Kultura u Gvern Lokali (MJCL). Matul l-2017, in-numru ta' entitajiet li jaqgħu taħt il-kappa tal-UPM żdiedu wara l-Elezzjoni Ġenerali biex b'hekk minn Ġunju tal-2017, beda proċess ta' kordinament għall-ħarsien ġenerali tal-portafoll kollu li ġie taħt il-kompetenza tal-UPM, permezz ta' analiżi tas-sitwazzjoni attwali kif ukoll ta' kwalunkwe azzjoni meħtieġa dwar kull dossier kemm fuq livell Nazzjonali kif ukoll fuq dak Ewropew. Affarijiet tal-Unjoni Ewropea Dan il-qasam ta' responsabbiltà jinkludi l-kordinazzjoni tal-proċessi kollha relatati mal-UE għad- dossiers kollha fi ħdan il-portafoll tal-UPM. Ir-responsabbiltajiet jinkludu l-monitoraġġ tal-abbozz tal- leġiżlazzjoni tal-UE li għandha tiġi addottata u trasposta fil-liġi Maltija u t-tfassil ta' pożizzjonijiet relatati mal-leġiżlazzjoni tal-UE f'konformità mal-politika tal-Gvern. Id-Direttorat ipprovda appoġġ lid-Dipartimenti tal-UPM dwar il-kwistjonijiet kollha relatati mal-UE u kkontribwixxa wkoll għall- pożizzjonijiet dwar il-proposti tal-UE fi ħdan il-kompetenza ta' Ministeri oħrajn. Matul l-2016, id-Direttorat ikkordina r-rwol tal-UPM fid-diskussjonijiet f'livell Ewropew dwar id- dossier tar-Regolamentazzjoni Aħjar. Id-Direttorat ħadem ħafna fuq programmi tal-UE kontra l- ta' tal-Piż Amministrattiv. Tnedew għadd konsultazzjonijiet bejn il-Ministeri u saru numru ta' laqgħat dwar dan id-dossier. Id-Direttorat immonitorja ukoll il-parteċipazzjoni ta' Malta f'laqgħat relatati mal-UE u żgura li kien hemm parteċipazzjoni konsistenti mill-esperti tal-Gvern f'Working Parties tal-Kunsill kif ukoll Working Groups tal-Kummissjoni. Numru ta' Memoranda dwar l-affarijiet tal-UE kienu abbozzati mid- Direttorat u ppreżentati lill-Kumitat Inter-Ministerjali għall-Affarijiet tal-UE u sussegwentement approvati mill-Kabinett tal-Ministri qabel ma ġew trażmessi lill-Kumitat Permanenti dwar l-Affarijiet Barranin u Ewropej tal-Kamra tad-Deputati għal konsiderazzjoni tiegħu. Id-Direttur irrappreżentat l- UPM bħala l-kuntatt fokali tal-Ministeru fil-laqgħat għall-Iżvilupp Sostenibbli u l-Punt Fokali tal- Politika Nazzjonali għall-Ambjent (NEP). Il-preparamenti għall-Presidenza tal-Kunsill Ewropew kienu intensivi matul l-2016. Id-Direttorat kellu laqgħat ta' kordinazzjoni mad-Dipartimenti kollha tal-UPM u kien responsabbli sabiex jipprepara l- pjanijiet u l-baġits għall-avvenimenti li saru f'Malta matul il-Presidenza. Id-Direttur attendiet għal- laqgħat tal-Kumitat Interministerjali għall-Affarijiet tal-UE u tal-Kumitat Inter-Ministerjali tal- Presidenza tal-Kunsill Ewropew u sar xogħol mill-qrib mal-Uffiċċju tal-Presidenza tal-UE. Id- Direttorat abbozza d-Dokument ta' Pjan ta' Azzjoni tal-UPM għall-Presidenza u ħa sehem f'numru ta' attivitajiet ta' taħriġ organizzati f'Malta mis-Segretarjat tal-Kunsill Ewropew fit-tħejjija għall- Presidenza ta' Malta. Fl-ewwel sitt xhur tal-2017, ix-xogħol iffoka ħafna fuq il-kompiti relatati mal-Presidenza. Id-Direttorat ħadem mill-qrib mad-Dipartimenti fi ħdan l-UPM għall-implimentazzjoni tal-Pjan ta' Azzjoni għall- Presidenza. Waqt il-Presidenza l-Uffiċċju tal-Prim Ministru organizza b'suċċess 14-il laqgħa teknika f'Malta u kkordina sitt Working Parties fi Brussell. Id-Direttorat ħa sehem f'numru ta' laqgħat li kienu organizzati waqt il-Presidenza u pprovda għajnuna lil numru ta' Dipartimenti waqt l-organizzazzjoni tal-laqgħat tagħhom. Id-Direttorat ikkordina wkoll laqgħat bejn rappreżentanti mill-pajjiżi tat-trio tal- Presidenza. Matul it-tieni nofs tal-2017, id-Direttorat ħa r-responsabbiltà u beda x-xogħol fuq numru ta' dossiers ġodda ta' importanza għall-UPM. Id-Direttorat ikkordina l-pożizzjonijiet ta' Malta fid-diskussjonijiet fuq livell Ewropew dwar il-Kodiċi Ewropew għall-Komunikazzjoni Elettronika. Saret ħidma kontinwa fuq il-preparamenti għat-traspożizzjoni tad-Direttiva dwar l-aċċessibbiltà tas-siti elettroniċi u tal- applikazzjonijiet mobbli tal-korpi tas-settur pubbliku li trid tidħol fis-seħħ sa Settembru 2018. Id- Direttorat ikkordina wkoll laqgħat ta' monitoraġġ mill-Kummissjoni Ewropea dwar il-qafas regolatorju fis-settur tat-Telekomunikazzjoni u ta sehem f'laqgħat ta' monitoraġġ f'setturi oħra. Dan id-Direttorat segwa mill-qrib u ħa sehem b'mod kontinwu fil-konsultazzjonijiet b'mod partikolari dwar dossiers li jikkonċernaw aspetti ta' visa u residenza, riċerka u innovazzjoni, servizzi finanzjari u s-settur tal- Id-Direttorat beda jsegwi mill-qrib u kkordina konsultazzjoni interna dwar in-negozjati bejn l-Unjoni Ewropea u r-Renju Unit sabiex ikun jista' jseħħ il-Brexit, u pprovda l-pożizzjoni tal-UPM fuq għadd ta' aspetti importanti għal Malta f'dan ir-rigward. L-Implimentazzjoni tal-Programm Parti kbira mir-responsabbiltà tad-Direttorat hija li jaqdi l-funzjoni ta' Line Ministry fir-rigward ta' proġetti kofinanzjati mill-Unjoni Ewropea (UE) li huma implimentati minn Dipartimenti u Entitajiet li jaqgħu taħt il-kappa tal-Uffiċċju tal-Prim Ministru (UPM). Id-Direttorat żgura li l-informazzjoni relatata mal-fondi tal-Unjoni Ewropea tiġi disseminata fil-ħin filwaqt li ħa ħsieb li jsegwi l-implimentazzjoni f'waqtha tal-proġetti permezz ta' monitoraġġ kontinwu. L-uffiċjali responsabbli mill-proġetti ġew assistiti mill-istadju ta' qabel l-applikazzjoni, matul l-implimentazzjoni sal-istadju tal-għeluq tal- proġetti rispettivi. Huma ngħataw appoġġ u assistenza kontinwa dwar pagamenti li jitħallsu permezz ta' sistema online magħrufa bħala 'Structural Funds Database'. Id-Direttorat kontinwament iċċirkola informazzjoni relatata ma' sejħiet miftuħa, seminars, sessjonijiet ta' taħriġ u informazzjoni, kif ukoll avvenimenti oħra lokali lill-istess Dipartimenti u Entitajiet bħala tajjeb mal-applikanti u l-benefiċjarji rispettivi. Il-ħsieb wara benefiċjarji prospettivi ta' fondi mill-Unjoni Ewropea. Id-Direttorat kien dejjem lest li jiddiskuti u jagħti l-aħjar pariri fir-rigward ta' applikazzjonijiet għall-diversi sejħiet miftuħa filwaqt li dejjem żamm rapport l-proġetti magħżula jikkumplimenta l-ħidma kontinwa fil-miri tal-Gvern sabiex is-Servizz Pubbliku jkompli jiġġedded u joffri servizz ta' kwalità dejjem aħjar. Dan id-Direttorat kien f'kuntatt ukoll ma' entitajiet oħra involuti fl-implimentazzjoni ta' proġetti fosthom l-Awtorità għall-immaniġġjar tal-Fondi Ewropej fi ħdan il-Ministeru responsabbli mill- Affarijiet Ewropej u l-Ugwaljanza, id-Dipartiment tat-Teżor u d-Dipartiment tal-Kuntratti fi ħdan il- Ministeru tal-Finanzi, u d-Direttorat tal-Finanzi u l-Amministrazzjoni fi ħdan l-Uffiċċju tal-Prim Ministru. Matul l-2016 u l-2017, ġew organizzati Ministerial Projects Steering Committee meetings (MPSC) bil- għan li jiġi msaħħaħ il-monitoraġġ tal-proġetti li tagħhom dan id-Direttorat serva bħala Line Ministry. Uffiċjali minn dan id-Direttorat kienu preżenti ukoll f'numru ta' Monitoring Committee Meetings, laqgħat relatati mal-Programmi Operattivi I u II għall-fondi tal-perjodu 2007-2013 u tal-perjodu 2014- 2020. Kordinazzjoni tal-Fondi ta' Koeżjoni Matul l-2016 id-Direttorat ipprovda appoġġ kontinwu lill-uffiċjali li jkunu qed jimplimentaw proġetti fid-Dipartimenti u Entitajiet rispettivi tagħhom u għenhom jikkonkludu b'suċċess ir-rapporti finali għall-proġetti taħt il-programm 2007-2013 fosthom:  ESF4.100 - Developing Core Skills in the Public Service (CDRT li sussegwentement sar jismu Istitut għas-Servizzi Pubbliċi - Institute for Public Services) Total Eliġibbli ta' €3,104,665; Total Eliġibbli ta' €233,696; ta' €84,233; Public Services) Total Eliġibbli ta' €33,000; Id-Direttorat ħa sehem ukoll f'konferenzi tal-għeluq ta' żewġ proġetti li ntemmu b'suċċess, prinċipalment il-konferenza tal-ESF 4.100 Developing Core Skills in the Public Service immexxi miċ- Ċentru għall-Iżvilupp, Riċerka u Taħriġ (CDRT) u dik tal-ESF 4.279 - Empowering Internal Audit and Investigations Department through Education and Training immexxi mid-Dipartiment tal-Awditjar Intern u Investigazzjonijiet (IAID). Permezz ta' dawn iż-żewġ proġetti ġew imħarrġa aktar minn għaxart elef impjegat. Funzjonijiet oħra kienu jikkonsistu fl-ivvettjar u l-ipproċessar ta' pagamenti permezz ta' Invoice Status Certificates (ISCs) u dokumentazzjoni oħra bħal kuntratti u garanziji bankarji kif mitluba mill-istess proġetti. Il-mexxejja tal-proġetti ngħataw appoġġ kontinwu fir-rigward ta' proposti għall-proġetti ġodda kif ukoll matul l-implimentazzjoni tal-proġett. Id-Direttorat iggwida Entitajiet fl-UPM fil-preparazzjoni tas-sejħiet ġodda maħruġa taħt il-programm 2014-2020. Id-Direttorat żamm laqgħat preliminari u pprovda l-assistenza meħtieġa fil-mili ta' applikazzjonijiet u li kienu sottomessi mill-Entitajiet rispettivi kif jidhru fit-tabelli hawn taħt. imsemmi perjodu dan id-Direttorat kien responsabbli għall-monitoraġġ ġenerali ta' sitt proġetti b'total ta' baġit eliġibbli ta' madwar €30,820,612. Programm Operattiv I Politika ta' Koeżjoni 2014-2020 Fond Ewropew ta' Żvilupp Reġjonali (ERDF) Proġetti Approvati L-Uffiċċju tal-Prim Ministru (UPM) L-Awtorità Maltija Għall- Komunikazzjoni (MCA) Connected e-Government CONvErGE Total Eliġibbli: €28,500,000 Assistive Technology Centres Total Eliġibbli: € 485,266 MITA Data Centre PV System Total Eliġibbli: € 90,264 Programm Operattiv II Politika ta' Koeżjoni 2014-2020 Fond Soċjali Ewropew (ESF) Proġetti Approvati L-Awtorità Maltija Għall- Komunikazzjoni (MCA) L-Awtorità Maltija Għall- Komunikazzjoni (MCA) Responsible Gaming Foundation (RGF) Star Kids Total Eliġibbli: €476,877 e-Commerce Training Programme Total Eliġibbli: €321,410 Take Action Against Problem Gambling in Malta Total Eliġibbli: €946,795 Proġetti oħra li kienu sottomessi taħt il-Programm 2014-2020 u li sal-aħħar tas-sena 2017 kienu għadhom qed jiġu evalwati mill-bord tal-għażla jinkludu:  ESF.PA4.0072 Mobile Public Services Take-up (MITA) Baġit totali: €598,668. Il-mira ta' dan il- proġett hi li jħarreġ l-impjegati tas-servizz u tas-settur pubbliku fl-użu ta' servizzi ġodda tal-Gvern permezz ta' mobile apps, sabiex jiżguraw li l-istess impjegati huma kunfidenti fl-użu ta' dawn is- servizzi, u l-promozzjoni tagħhom fost il-pubbliku ġenerali. Hemm maħsub ukoll li ssir kampanja li tipprovdi informazzjoni dwar dawn is-servizzi ġodda u tinkoraġġixxi l-użu tagħhom miċ-ċittadini. Huwa maħsub ukoll li ssir riċerka biex jitkejjel l-impatt tat-taħriġ u l-għarfien dwar l-użu tas-servizzi permezz tal-mobile.  ESF.PA4.0078 Enhanced Performance in the Public Administration Leading to Service of Excellence (Diviżjoni dwar Nies u Standards - PSD) Baġit totali: €3,575,000. Dan il-proġett huwa wieħed fost numru ta' proġetti maħsuba bħala parti mir-riforma fis-Servizz Pubbliku permezz tal- introduzzjoni tal-mystery shopper. Il-proġett immirat biex itejjeb l-esperjenza tal-klijent f'diversi postijiet tas-Servizz Pubbliku fil-Ministeri u d-Dipartimenti rispettivi li jaqgħu taħthom. Permezz ta' rappurtaġġ dettaljat, tas-servizzi se jiġu identifikati u indirizzati d-defiċjenzi lejn il-klijenti u sussegwentement iwasslu għal servizz iktar effiċjenti u professjonali. L-għanijiet ta' dan il-proġett huma: it-titjib fis-servizz lejn il-klijent għall-benefiċċju taċ-ċittadin, li jiġu identifikati l-bżonnijiet għall-iżvilupp tat-taħriġ għall-uffiċjali pubbliċi fl-Amministrazzjoni Pubblika, u li jiġi pprovdut servizz sostenibbli ta' eċċellenza.  ESF.PA4.0085 - Towards a More Professional Workforce in the Public Administration (Istitut għas- Servizzi Pubbliċi - IPS) Baġit totali: €4,320,000. Dan il-proġett huwa ukoll maħsub għat-tiġdid fis- Servizz Pubbliku permezz ta' taħriġ avvanzat u/jew speċifiku f'diversi setturi għall-uffiċjali pubbliċi. Dan il-proġett se jinvolvi t-taħriġ ta' uffiċjali pubbliċi f'diversi oqsma kemm dawk organizzati f'Malta kif ukoll dawk internazzjonali. Uffiċjali pubbliċi se jkollhom l-opportunità li jitgħallmu permezz ta' sponsorships akkademiċi, seminars, konferenzi, taħriġ u prattika fuq il-post tax-xogħol. proġett bħala parti mill-istrateġija globali li tħares 'il quddiem sabiex l-Amministrazzjoni Pubblika tkompli ttejjeb il-kapaċitajiet tal-ħaddiema. Fondi Oħra tal-UE Id-Direttorat joffri l-assistenza tiegħu lill-Entitajiet fi ħdan l-UPM biex potenzjalment jieħdu sehem fi proġetti iffinanzjati direttament mill-UE fosthom taħt l-iStructural Reform Support Programme (SRSP). L-ewwel sejħa taħt dan il-programm kienet ippubblikata f'April tas-sena 2017 matul liema perjodu d- Direttorat għen biex kienu sottomessi ħames applikazzjonijiet. It-tieni sejħa taħt l-istess Programm kienet ħarġet f'Ottubru tas-sena 2017 u din id-darba kienu sottomessi sitt applikazzjonijiet minn Entitajiet u Dipartimenti li jaqgħu taħt il-kappa tal-UPM. F'Awwissu tal-2017 id-Direttorat ħa l-kariga ta'National Contact Point għall-programm ieħor ta' fondi amministrati direttament mill-Unjoni Ewropea bl-isem ta' Connecting Europe Facility (Telecom). Matul dan il-perjodu d-Direttorat assista fil-preparazzjoni ta' żewġ proposti għal proġetti taħt dan il- programm u li eventwalment kienu sottomessi:  ESPD Implementation and integration with e-Certis and national registers in Malta's eProcurement System. Baġit ta' €964,172 Id-Direttorat qed isegwi ukoll l-implimentazzjoni ta' numru ta' proġetti li ġew iffinanzjati taħt l-istess fond f'sejħiet preċedenti fosthom:  The Implementation of the Electronic Exchange of Social Security Information System in Malta (EESSI). Baġit ta' €801,727.  Be Smart Online! Baġit ta' €534,266. Id-Direttorat ipparteċipa ukoll għat-tnedija tal-Interreg Mediterranean Programme (2014 - 2020); Italia-Malta Programme, Interreg Europe Programme, u European Neighbourhood Instrument Cross Border Cooperation in the Mediterranean ENI CBC Med Programme għall-perjodu 2014-2020. Uffiċjali minn dan id-Direttorat attendew is-sessjonijiet ta' informazzjoni li segwew fir-rigward tal- fondi mill-Unjoni Ewropea b'referenza partikolari għall-ewwel sejħa taħt il-programmi msemmija aktar qabel. Informazzjoni relatata ma' attivitajiet u s-sejħiet miftuħa kienet iddisseminata lid-Dipartimenti u l-Entitajiet kollha li jaqgħu taħt l-Uffiċċju tal-Prim Ministru bil-għan li jinkoraġġixxu lill-istess Dipartimenti u Entitajiet sabiex jissottomettu proposti ta' proġetti li jistgħu jagħmlu differenza billi jiġu indirizzati l-ħtiġijiet tal-pajjiż filwaqt li jitwettqu wħud mill-proposti kif imħabbra fil-manifest elettorali ta' din l-Amministrazzjoni. L-għan prinċipali ta' dan id-Dipartiment hu li jattira investiment fis-settur taż-żejt u l-gass sabiex isir tiftix għar-riżorsi naturali b'mod sigur u ambjentalment sostenibbli. Tiftix għaż-żejt Matul is-snin 2016 u 2017, il-kumpanija Cairn Energy irriproċessat ċertu informazzjoni sismika u kkonkludiet l-istudji kollha marbuta mal-obbligi tal-liċenzja. Fl-2017, il-kumpanija ddeċidiet li ma tidħolx għal obbligi ġodda u għalhekk itterminat il-ftehim mal-Gvern. Fl-aħħar tal-2016, il-kumpanija Ratio Malta Limited ġabret 'il fuq minn 750 km2 ta' informazzjoni sismika 3D fil-Lbiċ ta' Malta. Tlesta l-ipproċessar ta' din l-informazzjoni u issa l-kumpanija ser tagħmel l-interpretazzjoni ta' din l-informazzjoni li għandha titlesta sal-aħħar tal-2018. Il-kumpanija mbagħad tiddeċiedi jekk tidħolx f'obbligi ġodda. Fl-2017, il-kuntratt ta' Heritage Oil ġie mġedded għal erba' snin oħra. Matul dawn is-sentejn id-Dipartiment ipparteċipa f'diversi fieri u konferenzi internazzjonali sabiex nippromwovu opportunitajiet għat-tiftix għaż-żejt u l-gass. Saru diversi kuntatti ma' kumpaniji taż-żejt u dawn waslu sabiex ċerti kumpaniji jevalwaw informazzjoni li nġabret fil-passat. Database għal Informazzjoni Ġeoloġika u Ġeofiżika L-informazzjoni li nġabret mit-tiftix għaż-żejt li sar fil-passat ġiet maqluba f'forma diġitali u ġie żviluppat database li jiġbor fih din l-informazzjoni. Inxtara software speċjalizzat sabiex din l-informazzjoni tkun aċċessibbli għall-kumpaniji taż-żejt b'mod aktar faċli. Parteċipazzjoni fil-Proġett EMODnet Fl-2016, tlesta l-proġett EMODnet 2 li d-Dipartiment kien qed jipparteċipa fih flimkien ma' sitta u tletin entità oħra minn tletin pajjiż differenti. L-għan prinċipali ta' dan il-proġett kien li jippreżenta informazzjoni marittima minn diversi sorsi sabiex din l-informazzjoni tkun aċċessibbli għall-pubbliku. Fl-2017, id- Dipartiment flimkien mal-istess konsorzju rebaħ it-tender sabiex jipparteċipa fil-proġett EMODnet 3 u beda x-xogħol fuq dan il-proġett li għandu jitlesta f'sentejn. Riċerka Xjentifika Marittima Id-Dipartiment ħareġ 17-il permess għar-riċerka xjentifika matul is-snin 2016 u 2017. Din ir-riċerka tipprovdi informazzjoni ġeo-xjentifika u għalhekk hi importanti sabiex jiżdied l-għarfien fuq l-ibħra, qigħ il- baħar u s-sottoswol madwar Malta. Konsultazzjonijiet ma' Entitajiet Oħra tal-Gvern Id-Dipartiment ipprovda servizz lil diversi dipartimenti u entitajiet tal-Gvern fuq rapporti jew minuti ta' laqgħat sabiex ikun aċċertat li dawn id-dokumenti ma jippreġudikawx id-drittijiet sovrana ta' Malta. Direttur Ġenerali Daħla Il-missjoni tal-IMU hija li toffri appoġġ u konsulenza lid-dipartimenti, entitajiet u sezzjonijiet kollha li jaqgħu taħt id-dekasteru tal-Uffiċċju tal-Prim Ministru (UPM) fil-qasam tal-ICT u tmexxi 'l quddiem il-proġetti kollha relatati ma' dan il-qasam. Bla dubju dan huwa wieħed mill-aktar ministeri dinamiċi u eżiġenti u n-natura tiegħu tirrikjedi azzjoni immedjata u kemm jista' jkun proattiva minflok reattiva, flessibbiltà assoluta fid-disponibbiltà tal-membri tal-persunal u sens ta' inizjattiva. Il-ħidma ta' dan il- Unit hija maqsuma fi tliet oqsma prinċipali li huma bażikament ir-responsabbiltajiet orizzontali ta' kuljum, ir-responsabbiltajiet vertikali li jinkludu proġetti u r-responsabbiltajiet ta' governanza li jinvolvu attivitajiet skedati ta' verifikazzjoni. Ir-responsabbiltajiet orizzontali fil-qosor ħafna jinkludu appoġġ ta' kuljum, pariri tekniċi, xiri ta' tagħmir teknoloġiku, software u liċenzji, manutenzjoni ta' inventarji rispettivi, immaniġġjar tal-vot kapitali tal-ICT, tfassil tal-baġit għall-ICT, applikazzjonijiet għal servizzi tal-ICT, immaniġġjar taċ- ċentru tad-data f'Kastilja, immaniġġjar ta' kuntratti, evalwazzjonijiet ta' software, taħriġ fl-użu ta' software u applikazzjonijet, immaniġġjar tan-networks fil-binjiet kollha tal-Ministeru u immaniġġjar tas-siti elettroniċi kollha li jaqgħu taħt it-responsabbiltà tal-UPM. Biex l-IMU jassigura li għandu struttura ta' prassi tajbin sabiex jassigura governanza kontinwa, effettiva u effiċjenti, isegwi skeda ta' kif u meta jsiru eżerċizzji ta' verifikazzjoni dwar servizzi, aċċessi għad- data u inventarju. Dan ir-rapport annwali jiffoka fuq ir-responsabbiltajiet vertikali, ċjoè l-proġetti li twettqu matul l-2016 u l-2017 u hawn taħt se jingħata sommarju ta' dawn. Lista ta' Proġetti – 2016 Matul l-2016 l-IMU installa jew ikkordina l-installazzjoni ta' diversi konnessjonijiet ta' WiFi fosthom: fil-bitħa ta' Kastija pprovduta mill-MCA biex tipprovdi s-servizz tal-internet fl-ispazji pubbliċi fil-Berġa; fis-sulari kollha ta' Transconintental House; fl-uffiċini tal-Komunikazzjoni tal-Prim Ministru; fir-reception tal-Government Property Division (issa l-Awtorità tal-Artijiet) Taħt il-gwida tal-IMU ġie installat network ġdid fis-sezzjoni tal-Customer Care Unit tal-Gvern fil- Berġa ta' Kastilja u network ieħor ġdid għal sistema awdjo-viżwali f'Villa Francia. B'kollaborazzjoni sħiħa mal-MITA saru wkoll upgrades tal-konnesjonijiet kollha fibre MAGNET II għal MAGNET III. F'Palazzo Spinola ġiet upgraded il-konnessjoni minn ADSL għal fibra. L-IMU kkordina upgrade neċessarju tas-sistema Thin Client li tinsab installata fl-Istitut għas-Servizzi Pubbliċi. Din is-sistema tintuża għal taħriġ għan-nies tas-Servizz Pubbliku. Ġiet installata sistema ġdida, mixtrija wara li nħarġet sejħa għall-offerti, sabiex is-sezzjoni tal- Employment Support Programme, taħt l-Uffiċju tal-People & Standards Division (dak iż-żmien magħruf bħala l-PAHRO), illum igawdu minn sistema aġġornata, mibnija fuq teknoloġija Public Cloud u bbażata fuq il-prodott Microsoft CRM Dynamics. Sa qabel din is-sistema l-informazzjoni kollha kienet tinżamm fuq Microsoft Excel. L-IMU ħa ħsieb il-proċess kollu mill-bidu sat-tmiem. Matul l-2016 bdiet il-ħidma sabiex ġew installati tliet moduli mill-ħames moduli tal-HR fi ħdan il- People & Standards Division. Dan tal-aħħar għadda minn bosta tiġdid wara li ġiet installata l-ewwel verżjoni u l-aħħar verzjoni tiegħu ġiet implementata f'nofs l-2017. L-IMU ħa l-inkarigu biex jikkordina l-installazzjoni tas-sistemi tal-ICT kollha fis-SITCEN, is-Situation Centre fil-Berġa ta' Kastilja. Wara struzzjonijiet mill-Uffiċċju tas-Segretarju Permanenti Ewlieni, l- IMU ħa f'idejh ir-responsabbiltà assoluta tas-SITCEN. L-IMU installa sistemi ta' video-conferencing fil-boardrooms ta' Transcontinental House u tal-IMU stess. Wara xhur ta' analiżi u intervisti mal-impjegati tal-People & Standards Division l-IMU ippubblika dokument li kien jinkludi analiżi sħiħa dwar il-proċessi mħaddma f'din id-Diviżjoni. L-iskop wara dan id-dokument huwa li d-Diviżjoni tagħraf tħaffef il-proċessi interni u ttejjeb l-operat. L-IMU kellu rappreżentanti f'kumitat ta' azzjoni li twaqqaf biex imexxi 'l quddiem l-installazzjoni tas- sistema LEMIS fi ħdan il-Diviżjoni tal-Proprjetà tal-Gvern. Il-progress fl-implementazzjoni ta' din is- sistema kien waqaf ħesrem minħabba numru ta' diffikultajiet. Wara diversi laqgħat tal-kumitat, intlaħaq ftehim fuq numru ta' anomaliji u ġew ikkummissjonati numru ta' moduli tas-sistema. Bit-twaqqif tal- Awtorità tal-Artijiet il-proġett għadda f'idejn l-Awtorità u l-IMU kien strumentali fil-proċess ta' hand over. Matul din is-sena sar proġett flimkien mal-MITA li permezz tiegħu tnaqqas drastikament l-ammont ta' impjegati awtorizzati fil-MITA li kellhom aċċess għal informazzjoni maħżuna fi spazji riservati għall- UPM. Lista ta' Proġetti – 2017 Matul l-2017 l-IMU kkordina l-installazzjoni ta' networks ġodda fl-uffiċċju tal-Kabinett u fil-palazz tal-Girgenti. L-IMU installa 126 liċenzja ta' Office 365 u għaddej bi proġett biex jibdel l-Office 2007 kollha ma' Office 2010 jew Office 2013 jew Office 2016. Għaddej ukoll proġett biex il-Windows kollha jiġu upgraded għal Windows 10. Sar eżerċizzju ta' Board of Survey fejn ammont kbir ta' tagħmir teknoloġiku għadda minn proċess ta' analiżi u nstab li għal xi raġuni m'għadux validu biex jinżamm fuq l-inventarju. Parti minn dan it- tagħmir, wara li nġiebu l-approvazzjonijiet meħtieġa, ingħata donazzjoni lil żewġ fondazzjonijiet lokali. Bħala parti minn eżerċizzju ta' tiġdid, l-IMU biddel numru ta' kompjuters antiki. Kull kompjuter antik ġie mibdul ma' laptop bl-iskop li xi darba ma jkunx hemm aktar kompjuters desktop u kull impjegat Is-sistema tal-inventarju użata mill-IMU ġiet trasferita l-MITA Data Centre biex b'hekk setgħet tintuża minn numru ta' ministeri oħra li wrew interess li jibdew jużawha. Sar eżerċizzju ta' analiżi fuq il-proċessi marbuta ma' kif id-Dipartiment tal-Informazzjoni juża s- sistema ta' stock control. L-IMU bena dokument li jirrifletti l-proċessi u jipproponi titjib. L-iskop tad- dokument huwa wkoll biex iwassal għal techology refresh tas-sistema kurrenti. L-istess tip ta' eżerċizzju sar fuq is-sistema tal-informatika tal-Istamperija tal-Gvern. Għal dan l- eżerċizzju l-IMU għamel riċerka fis-suq permezz ta' kuntatti li saru ma' kumpaniji barranin. F'Marzu tal-2017 ġie mniedi s-sit elettroniku ta' Servizz.gov, servizz.gov.mt, wara ħidma kbira kkordinata mill-IMU bejn l-Uffiċċju tas-Segretarju Permanenti Ewlieni, l-Uffiċċju tas-Segretarju Permanenti għall-Istrateġija u l-Implementazzjoni, il-MITA, is-Servizz.gov, il-kumpanija li ddisinjat il- brand tas-sit, il-kumpanija li ġiet magħżula biex tiżviluppa s-sistema ta' Servizz.gov u l-IMUs tal- ministeri kollha, is-sit servizz.gov.mt ħa l-forma tal-One-Stop-Shop Online kif imħabbar mis-Segretarju Permanenti Ewlieni. Is-servizzi kollha tal-Gvern ġew ikklassifikati taħt 12-il settur magħżula apposta biex ikunu aktar sinjifikanti u intuwittivi għal min irid ifittex servizz partikolari. Is-sit baqa' wkoll jipprovdi s-servizzi li kien jipprovdi s-sit ta' qablu, cjoè fejn iċ-ċittadin ikun jista' jwassal l-ilmenti u s- suġġerimenti tiegħu skont id-Direttiva 4.1 tas-Servizz Pubbliku. F'Mejju tal-istess sena ġie mniedi s-sit il-ġdid tas-Servizz Pubbliku flimkien ma' żewġ siti inkorporati miegħu, dak ta' People & Standards Division u l-ieħor tal-Istitut għas-Servizzi Pubbliċi. Il-ħidma fuq dawn it-tliet siti kienet tinvolvi xogħol estensiv fi żmien relattivament qasir fejn, apparti l-kordinazzjoni kontinwa bejn l-Uffiċċju tas-Segretarju Permanenti Ewlieni, l-Uffiċċju tas-Segretarju Permanenti People & Standards Division, l-Istitut għas-Servizzi Pubbliċi, il-kumpanija li ddisinjat il-brand tas-sit, il-kumpanija magħżula biex timplementa il-brand fuq il-pjattaforma Sharepoint u l-MITA, l-IMU kien impenjat sabiex jittrasferixxi d-data kollha b'mod manwali (għax hekk kien jaqbel) mit-tliet siti antiki għal fuq it-tliet siti l-ġodda. L-elezzjoni ġenerali msejħa f'nofs is-sena ġabet magħha ħidma intensiva għall-impjegati tal-IMU. Bħal dejjem dan l-avveniment, kemm qabel u kif ukoll wara, jinvolvi ħafna xogħol ta' assistenza teknika. L- inventarju aġġornat u l-ħidma b'kordinazjoni bħala tim magħqud għenu biex l-operat tal-IMU kien suċċess. Wara l-implementazzjoni tal-modulu Performance Appraisal lejn nofs is-sena bdiet il-ħidma fuq ir- raba' modulu, ir-Recruitment Portal. Is-sit tar-reklutaġġ li kien hemm għad-dispożizzjoni kien mibni fuq teknoloġija antika u kien ilu li wasal biex jinbidel. Peress li kien hemm urġenza sabiex is-sit l-antik jintefa, intlaħaq ftehim li l-implimentazzjoni tas-sit il-ġdid tinqasam fuq żewġ fażijiet: l-ewwel fażi kellha tinkludi l-funzjoni li kien joffri is-sit l-antik u ġiet introdotta wkoll sistema ġdida li tikkategorizza l-vakanzi tax-xogħol; it-tieni fażi hija maħsuba sabiex tibdel il-proċessi manwali tar-reklutaġġ fi proċessi kompjuterizzati. Wara ħidma sfieqa bejn l-IMU, il-MITA, il-People & Standards Division u l- fornitur tas-sistema, l-ewwel fażi ġiet implimentata sal-aħħar tas-sena. It-tieni fażi maħsuba li tiġi implimentata sal-aħħar tal-2018. Matul ix-xahar ta' Awwissu tnediet intranet ċentrali ġdida għas-Servizz Pubbliku. L-intranet l-antika kienet mibnija fuq teknoloġija open source u kienet waslet biex tinbidel. L-intranet il-ġdida ġiet iddisinjata flimkien mad-Dipartiment tal-Informazzjoni li huwa d-dipartiment inkarigat mill-kontenut tal-intranet ċentrali, u mibnija fuq teknoloġija Microsoft Sharepoint. Id-data minn fuq l-intranet l-antika ġiet trasferita għal fuq il-ġdida f'fażijiet b'mod elettroniku. Il-proġett ħa kważi sena biex twettaq b'suċċess. Fost it-tijib li sar, l-intranet issa ġiet disponibbli minn kull fejn hemm konnessjoni tal-internet għal dawk li għandhom login tal-CORP. Wara ħidma bejn l-IMU, il-MITA u l-IMU tal-Ministeru tal- Edukazzjoni l-intranet il-ġdida ġiet ukoll disponibbli minn kull fejn hemm konnessjoni tal-internet għal dawk li għandhom login ta' SCHOOLS. Matul is-sena l-IMU, taħt id-direzzjoni ta' People & Standards Division, nieda proġett pilota bl- installazzjoni ta' diversi monitors f'postijiet partikulari fejn il-pubbliku jirċievi servizz. Permezz ta' sempliċiment għażla ta' wiċċ (jew daħkan, jew bla emozzjoni, jew irrabjat) il-pubbliku jkun jista' jesprimi l-livell ta'sodisfazzjon skont il-kwalità ta' servizz li jkun irċieva. Biex tikkumplimenta ma' dan, l-IMU wkoll beda ħidma fuq app li l-funzjoni tagħha se tkun sabiex il-pubbliku jkollu l-opportunità li jesprimi ruħu għas-servizz li jkun ingħata min fuq il-mobile. Din l-app se tiġi mnedija ma' numru ta' apps oħrajn fl-2018, hekk kif stabbilit fl-istrateġija Mobile Government. Minbarra l-app imsemmija hawn fuq, li se ġġib l-isem Rate the Public Service, l-IMU qiegħed jaħdem ukoll fuq app oħra, Join the Public Service. Din l-app se tkun qed tinnotifika lill-pubbliku dwar opportunitajiet ta' xogħol fis-Settur Pubbliku skont l-għażla tal-kategorija/i ta' xogħol li jkunu ta' interess għall-individwu. It-tnedija ta' din l-app se ssir ukoll fl-2018. Twaqqaf One-Stop-Shop għas-Servizz Pubbliku fi ħdan il-People & Standards Division. L-IMU ġie inkarigat biex jimplementa s-sistema tal-informatika. Wara taħditiet ma' Servizz.gov, intlaħaq ftehim sabiex tintuża l-istess pjattaforma tal-One-Stop-Shop għaċ-ċittadin. Is-sistema se tkun disponibbli fil- bidu tal-2018. Intalbu numru ta' enhancements għas-sistema tal-Employment Support Programme u dawn twettqu kollha, fosthom formola fejn in-nies li jużaw is-servizz ikollhom l-opportunità li jagħtu l-feedback tagħhom. L-IMU ħa f'idejh il-proġett ta' Training Management System ġdid maħsub għall-Istitut għas-Servizzi Pubbliċi. Matul l-2017 saret ħidma wiesgħa u intensiva kkordinata mill-IMU mal-partijiet kollha konċernati u ntlaħaq qbil fuq dak li hu mistenni mis-sistema l-ġdida. Id-dokument li jelenka r-rekwiżiti kollha tas-sistema ġie ppreżentat lill-Uffiċċju tas-Segretarju Permanenti għall-Istrateġija u l- Implementazzjoni u l-Uffiċċju tas-Segretarju Permanenti People & Standards Division u ġie approvat unanimament. Il-fornitur tas-sistema mistenni jimplimenta s-sistema l-ġdida sa tmiem is-sena 2018. Il-Parlament beda proċess mal-Università ta' Malta biex jibdel is-sistema tal-informatika. L-IMU kien involut f'dan il-proġett minn aspett konsultattiv u finanzjarju. Lejn l-aħħar tas-sena, l-IMU ġabar inventarju tal-assi kollha li huma intanġibbli. Dan l-inventarju jinkludi software, liċenzji u siti elettroniċi li jaqgħu taħt ir-responsabbiltà tal-UPM. L-inventarju ntbagħat lit-Teżor kif kien mitlub. Inbeda l-proġett massiv ta' rebranding tas-sit elettroniku gov.mt. L-IMU, flimkien mad-Dipartiment tal-Informazzjoni, beda l-ħidma neċessarja ta' preparazzjoni għal dan il-proġett. Ġie mfassal il-brand u għadda mill-għarbiel ta' skrutinju. L-informazzjoni minn fuq is-sit l-antik doi-archived.gov.mt ġiet trasferita kważi kollha manwalment għal fuq is-sit kurrenti doi.gov.mt permezz ta' studenti minn Student Placement Programme. Proġetti ta' Natura Aktar Wiesgħa L-IMU huwa involut ukoll fi proġett ta' skala nazzjonali li jinvolvi l-ispettorati kollha ta' Malta. Il- Gvern huwa kommess li jwettaq riforma fil-mod kif isiru l-ispezzjonijiet tan-negozji u biex dan iseħħ twaqqaf Unit fi ħdan il-UPM li fost l-għanijiet tiegħu huwa mistenni li jfassal sistema tal-informatika li l-iskop tagħha huwa li tawtomatizza l-proċessi ta' kif isiru l-ispezzjonijiet, toffri governanza aktar effettiva u ċentrali u tipprovdi informazzjoni b'mod intelliġenti li għandha twassal għal titjib fil-kwalità tan-negozji. Matul l-2017, l-IMU ta kontribut impenjattiv ferm fit-tfassil tar-rekwiżiti għal din is- sistema bi preparament għall-ħruġ tas-sejħa għall-offerti. RESOURCE SUPPORT AND SERVICES LIMITED Resource Support and Services Limited hija kumpanija tal-Gvern li taqa' taħt l-Uffiċċju tal-Prim Ministru. Il-kumpanija twaqqfet fl-2003 wara li kien sar qbil bejn il-Gvern u l-General Workers Union bħala riżultat ta' ristrutturar li kien qed isir fit-tarznari. Il-ħaddiema ġew assenjati xogħol ma' Dipartimenti tal-Gvern, entitajiet pubbliċi kif ukoll ma' Kunsilli Lokali. Minn dakinhar l-RSSL ħadet ħaddiema oħra li ġew dikjarati żejda minn dipartimenti u entitajiet tal-Gvern. Fuq id-direzzjoni tal-Bord tad-Diretturi, għas-snin li semmejna, il-kumpanija ħadet diversi l-inizjattivi fosthom: Bil-għan li toffri servizz addizzjonali lis-settur pubbliku u wara diskussjonijiet mal-People and Standards Division, fl-2016 bdiet timpjega numru ta' skrivani li ġew assenjati mas-Servizz Pubbliku biex jimlew il-vojt li nħoloq wara li impjegati pubbliċi kienu assenti minn fuq ix- xogħol għal żmien twil. Sal-2017 l-RSSL kienet impjegat 29 impjegat f'din il-kategorija. Bil-għan li tkompli tipprovdi taħriġ kontinwu lill-impjegati tagħħa, il-kumpanija kontinwament tħeġġeġ lill-ħaddiema tagħha biex jissieħbu fi programmi ta' taħriġ anke fuq bażi individwali, biex itejbu l-ħiliet u l-abbiltajiet tagħhom u jilqgħu l-isfidi tal-lum. Il-kumpanija qeda tagħmel minn kollox sabiex issib u toffri xogħol fiss u permanenti lill- ħaddiema tagħha mas-settur pubbliku. Sal-lum numru ta' ħaddiema diġà qalbu ma' xi entitajiet. Għalhekk bi qbil mal-People and Standards Division, ħafna mill-vakanzi fis-settur pubbliku issa huma miftuħa għall-ħaddiema tal-RSSL. Wara li l-ewwel Ftehim Kollettiv skada fil-31 ta' Diċembru 2016, u wara li s-salarji ġew allaċċjati mas-salarji tas-Servizz Pubbliku, id-diskussjonijiet issa waslu fl-aħħar nett sabiex dan jiġi rivedut ukoll. Inizjattivi għas-snin 2016-2017 Wara li l-Kumpanija nediet eżercizzju intensiv fejn assessjat l-abbiltajiet, il-ħiliet u l-esperjenza tal- ħaddiema tagħha minn skala 9 'l fuq, issa qed tagħmel dak kollu possibbli sabiex tfittex impjiegi permanenti skont il-ħiliet tal-ħaddiema rispettivi. Ħafna minn dawn il-ħaddiema għalkemm huma kapaċissimi fis-snajja' tagħhom, ma għandomx kwalifiki uffiċjali. Il-kumpanija għalhekk tixtieq li anke bi qbil ma' Jobsplus u l-MCAST toffri lill- ħaddiema tagħha ċertifikazzjoni uffiċjali għall-ħiliet u s-snajja' rispettivi anke bl-introduzzjoni ta' Skills Card. Matul is-snin 2016 – 2017 in-numru ta' ħaddiema żdiedu marginalment minn 498 f'Jannar 2016 għal 503 f'Diċembru 2017. Rapport Fimanzjarju 2016 – 2017 Servizz li l-RSSL qed tagħti lill-Kunsilli Lokali Matul dawn is-sentejn, il-kumpanija assenjat medja ta' 95 persuna mal-Kunsilli Lokali. Kif kien miftiehem is-sena ta' qabel, ġew iffurmati erba' units għall-erba' reġjuni tal-Kunsilli Lokali. Dawn il- units jikkonsistu minn supervisor u żewġ ħaddiema li l-għan tagħhom huwa li jipprovdu assistenza fejn jidħol xogħol ta' manutenzjoni lill-Kunsilli fi ħdan l-erba' reġjuni rispettivi. Hemm il-ħsieb ukoll li dawn il-units jiżdiedu sabiex jintlaħqu aħjar il-bżonnijiet tal-Kunsilli. Kif kien ippjanat, issa wara li l-units li semmejna bdew jaħdmu sewwa, il-bżonn tal-unit ċentrali fi ħdan l-RSSL spiċċa u għalhekk din il-unit ġiet itterminata. Konklużjoni L-RSSL tifhem li fid-dinja tax-xogħol kif inhi llum, il-fatt li jkollok ħaddiema mħarrġa huwa bżonn u investiment. B'hekk biss l-entitajiet jistgħu jitħajru jieħdu impjegati minn tagħna magħhom fejn allura jkunu qed jiġbdu l-ħabel tal-Kumpanija sabiex issib u tipprovdi impjieg permanenti lill-ħaddiema tagħha. Sadattant, il-kumpanija hija grata lejn l-awtoritajiet li matul is-snin għarfu l-potenzjal tagħha bħala sors ta' ħaddiema, professjonali fis-sengħa tagħhom, li lesti li jegħjnu u jassistu lis-servizz pubbliku u entitajiet pubbliċi oħra. Ċaqliq ta' impjegati li sar matul is-snin rispettivi: Esigenzi tas-servizz: Talbiet mill-impjegati: Impjegati li spiċċaw: Irtiraw: Irreżenjaw: Medical Boarded Out: Mietu: Impjegati x'imkien ieħor: Impjegati ġodda: Lawrence Mizzi Executive Chairman